
Sfântul cuvios Simeon, stâlpnicul cel bătrân sau „cel din ţare” 
(s.v. 1 septembrie / s.n. 14 septembrie) 


Materiale despre Sfântul cuvios Simeon, stâlpnicul cel bătrân sau „cel din ţarc”: 

Sfântul Simeon, stâlpnicul (aprox. 390 - 459) s-a nevoit vreme de 37 de ani în 
vârful unui stâlp, lângă Alep, Siria. Mai este cunoscut ca Sfântul Simeon stâlpnicul 
cel bătrân sau „cel din ţarc” pentru a fi deosebit de Simeon stâlpnicul cel tânăr şi 
de Simeon stâlpnicul III (sec. V). Este primul monah cunoscut care s-a nevoit pe 
un stâlp. Este sărbătorit în Biserica Ortodoxă pe 1 septembrie, dar şi în Biserica 
Ortodoxă Coptă (pe 29 pashons) şi în Biserica Romano-Catolică (pe 5 ianuarie). 

27. Toate Mi-au fost date de către Tatăl Meu şi nimeni nu cunoaşte pe Fiul, decât 
numai Tatăl, nici pe Tatăl nu-L cunoaşte nimeni, decât numai Fiul şi cel căruia 
va voi Fiul să-i descopere. 

28. Veniţi la Mine toți cei osteniţi şi împovăraţi şi Eu vă voi odihni pe voi. 
29.Luaţi jugul Meu asupra voastră şi învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre. 

30. Căci jugul Meu e bun şi povara Mea este uşoară. 


Apostol 


12.Îmbrăcaţi-vă, dar, ca aleşi ai lui Dumnezeu, Sfinţi şi prea iubiţi, cu 
milostivirile îndurării, cu bunătate, cu smerenie, cu blândeţe, cu îndelungă- 
răbdare, 

13. Îngăduindu-vă unii pe alţii şi iertând unii altora, dacă are cineva vreo 
plângere împotriva cuiva; după cum şi Hristos v-a iertat vouă, aşa să iertaţi şi 
voi. 

14.lar peste toate acestea, îmbrăcaţi-vă întru dragoste, care este legătura desă- 
vârşirii. 

15..Şi pacea lui Hristos, întru care aţi fost chemaţi, ca să fiţi un Singur trup, Să 
stăpânească în inimile voastre; şi fiți mulțumitori. 

16.Cuvântul lui Hristos să locuiască întru voi cu bogăţie. Învăţaţi-vă şi povăţuiți- 
vă între voi, cu toată înţelepciunea. Cântaţi în inimile voastre lui Dumnezeu, 
mulțumindu-L, în psalmi, în laude şi în cântări duhovniceşti. 

În această lună (septembrie), ziua întâia - Începutul Indictului; pomenirea 
prea cuviosului părintelui nostru Simeon stâlpnicul şi arhimandritul şi a 
maicii lui Marta. Şi Sfintele patruzeci femei muceniţe şi Sfântul Ammun 

diaconul şi dascălul lor (Minei) 


În ziua întâia, începutul Indictului, adică al anului nou bisericesc, pomenirea prea 
cuviosului părintelui nostru Simeon stâlpnicul şi arhimandritul şi a maicii lui Mar- 
ta. Şi Soborul Preasfintei Născătoarei de Dumnezeu cea de la Miasine. Sfântul mu- 
cenic Aitala. Şi Sfintele patruzeci femei muceniţe şi Sfântul Ammun diaconul şi 
dascălul lor. Şi pomenirea Sfinților mucenici: Calista, Evod şi Ermoghen, fraţi bu- 
ni. Şi pomenirea lui Isus, fiul lui Navi, şi pomenirea arderii cea mare. 


La Vecernie 
După obişnuitul Psalm, se citeşte Fericit bărbatul... Slava întâia; iar de este sâm- 
bătă seara, se citeşte Catisma întreagă. La Doamne, strigat-am..., se pun Stihirile pe 
zece, şi se cântă 3 stihiri ale Indictului, şi 7 ale cuviosului. 
Stihirile Indictului, glasul 1: 
Podobie: Ceea ce eşti bucuria Cetelor cereşti şi pe pământ oamenilor tare folo- 


sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 

Rugăciunea învăţăturii celei dumnezeieşti, de însuşi Hristos rostită învățându-ne, în 
toate zilele să strigăm către Ziditorul: Tatăl nostru care locuieşti în ceruri, pâinea 
cea spre fiinţă dă-ne-o nouă, trecând cu vederea greşalele noastre. 


Precum oasele evreilor, au rămas oarecând în pustie, osândindu-se după dreptate, 
pentru că nu se pleacă Ție, Stăpânului tuturor, aşa oasele păgânilor şi necredin- 
cioşilor, risipeşte-le acum, după graiul psalmistului, lângă iad Hristoase. 


Cela ce în muntele Sinai, tăbliţele ai scris oarecând, însuţi şi acum în cetatea Na- 
zaret după trup, cartea proorocească ai primit a citi Hristoase Dumnezeule; şi aceea 
închizându-o, ai învăţat popoarele, că întru Tine s-a plinit Scriptura. 


Alte Stihiri ale prea cuviosului. Glasul al 5-lea, însuşi glasul: 
Podobie: Cuvioase părinte... 


Cuvioase părinte, trupul ţi-ai topit cu lacrimile, şi curățindu-ţi sufletul te-ai suit la 
înălțimea bunătăţilor; simțită locuinţă avându-o pe stâlpul tău, iar cea gândită în 
cereasca cetate a Sionului celui de sus. Miratu-s-au îngerii, spăimântatu-s-au oame- 
nii, ruşinatu-s-au dracii de bunătăţile tale Simeoane cuvioase! Roagă-te să se mân- 
tuiască sufletele noastre. 


Cuvioase părinte, de ar avea grai stâlpul, nu ar înceta a vesti durerile, ostenelile, şi 
suspinurile tale; însă acela nu el te ţinea pe tine, ci mai ales umezindu-l tu, fericite, 
cu lacrimile tale, ca un copac îl ţineai. Miratu-s-au îngerii, minunatu-s-au oamenii, 
spăimântatu-s-au dracii de răbdarea ta, Simeoane cuvioase! Roagă-te să se mân- 
tuiască sufletele noastre. 


Cuvioase părinte, cu puterea Dumnezeiescului Duh, râvnind Stăpânului tău, te-ai 
suit pe stâlp ca pe Cruce. Acela zapisul strămoşesc a rupt, iar tu năvălirile patimilor 
le-ai biruit. Acela ca o oaie, iar tu ca o jertfă, Acela pe Cruce, iar tu pe stâlp, Sime- 
oane cuvioase! Roagă-te să se mântuiască sufletele noastre. 


Alte Stihiri ale prea cuviosului, glasul al 2-lea. Podobie: 


Cel din pruncie sfințit Simeon, a răsărit ca un rod bun din rădăcină bună; şi cu 
darul mai ales decât cu lapte hrănindu-se, şi pe piatră trupul suindu-şi, şi către 
Dumnezeu înălțându-şi gândul, şi-a zidit ceresc lăcaş prin faptele cele bune şi cu 
dumnezeieştile puteri cele de sus desfătându-se, sălaş s-a făcut lui Hristos Dumne- 
zeu, şi Mântuitorului sufletelor noastre. 

De te-ai şi mutat de la noi păstorule cel bun, cuvioase părinte Simeoane, dar 
pomenirea ta în veac rămâne, căci pentru blândețile inimii tale nu te depărtezi din 
dragoste cu Duhul de la noi; ci înaintea lui Dumnezeu stând, şi cu îngerii dănţuind 
în ceruri, împreună te roagă, să se mântuiască sufletele noastre. 


A lui Ciprian: Sicriul moaştelor tale, prea lăudate părinte, izvorăşte tămăduiri; şi 
sfânt sufletul tău cu îngerii împreunându-se, după vrednicie se bucură. Deci având 
către Dumnezeu îndrăznire cuvioase, şi cu cei fără de trup dănţuind în ceruri, roa- 
gă-te cu dânşii, să se mântuiască sufletele noastre. 


A lui Ghermano: lubit-ai de Dumnezeu purtătorule filozofia cea de sus, şi afară de 
lume ai fost vieţuind mai presus decât cele văzute şi neîntinată dumnezeiască 
oglindă te-ai arătat lui Dumnezeu; şi fiind pururea împreunat cu lumina, lumină ai 
primit, fericite, şi mai luminat sfârşit ai dobândit. Roagă-te dar pentru sufletele 
noastre înțelepte Simeoane. 


Slavă Tatălui şi Fiului şi Sfântului Duh, glasul al 6-lea. A lui Germano 


Dumnezeiescul dar umbrește peste sicriul moaştelor tale, sfinţite Simeoane; pentru 
aceasta şi la mireasma mirului minunilor tale alergăm, tămăduire de boli luând; ci 
părinte cuvioase, roagă pe Hristos Dumnezeu pentru sufletele noastre. 


Şi acum şi pururea şi în vecii vecilor, a Indictului, asemenea 


A lui Vizantie: Cela ce eşti unit cu Tatăl şi cu Duhul Sfânt, Cuvinte cel fără de în- 
ceput şi Fiule; al tuturor celor văzute şi nevăzute Făcătorule, şi împreună Zidi- 
torule, binecuvântează cununa anului, păzind în pace mulțimile drept-credincio- 
şilor. Pentru rugăciunile Născătoarei de Dumnezeu şi ale tuturor sfinților Tăi. 


Vohod: Lumină lină a sfintei slave a Tatălui ceresc, celui fără de moarte, a Sfân- 
tului, Fericitului, lisuse Hristoase, venind la apusul soarelui, văzând lumina cea de 
seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti în toată 
vremea a fi lăudat de glasuri cuvioase, Fiul lui Dumnezeu, cel ce dai viaţă, pentru 
aceasta lumea Te slăveşte. 


Prochimenul zilei, şi Paremiuile. 


Din proorocia lui Isaia citire: 
Cap. 17, 1. 

Duhul Domnului peste Mine. Pentru aceea M-a uns pe Mine: A vesti săracilor M-a 
trimis, a vindeca pe cei zdrobiţi la inimă, a predica robilor iertare şi orbilor vedere, 
a chema anul Domnului primit, şi ziua răsplătirii Dumnezeului nostru; a mângâia 
pe toți cei ce plâng; a da celor ce plâng Sionul, slavă în loc de cenuşă, ungere de 
veselie celor ce plâng, podoaba măririi în locul mâhnirii duhului. 


Și se vor chema neamul dreptăţii, sădirea Domnului întru mărire, şi vor zidi pu- 
stiile cele veşnice, cele mai dinainte pustiite vor ridica, şi vor înnoii cetățile cele 
pustii, care s-au pustiit din neam în neam; şi vor veni cei de alte neamuri, care vor 
paşte oile tale, şi cei de altă seminţie vor fi plugarii şi vierii. 


lar voi preoţi Domnului vă veţi chema, slujitori Dumnezeului vostru se va zice 
vouă. Tăria neamurilor veţi mânca, şi întru bogăţia lor minunați veţi fi. Pentru 
înfruntarea voastră cea îndoită, şi pentru ruşine, se va bucura partea lor. Pentru 
aceasta pământul său a doua oară vor moşteni, şi veselie veşnică peste capul lor. 
Că Eu sunt Domnul, Cel ce iubesc dreptatea, şi urăsc jefuirile cele din nedreptate; 
ŞI voi da osteneala lor drepţilor, şi legătură veşnică voi lega cu dânşii, şi se va 
cunoaşte întru neamuri sămânţa lor. Şi fiu lor în mijlocul popoarelor. 'Tot cela ce-i 
va vedea pe dânşii îi va cunoaşte, ca aceştia sunt sămânță binecuvântată de 
Dumnezeu în veci, şi cu veselie se vor veseli în Domnul. 


Din cartea Leviţilor citire: 
Cap, 26, Vers. 7. 


Grăit-a Domnul feciorilor lui Israil, zicând: De veţi umbla întru poruncile mele, şi 
de veţi păzi învăţăturile mele, şi de le veţi face pe dânsele voi da vouă ploaie în 
vremea ei, şi pământul va da rodurile sale, şi pomii ţarinilor vor da rodul său, şi va 
ajunge treierişul vostru la culesul viilor; şi culesul viilor va ajunge la semănătura, 
ŞI veţi mânca pâinea voastră întru saţiu, şi veţi locui fără de frică în pământul 
vostru, şi voi da pace în pământul vostru, şi veţi dormi şi nu va fi cine să vă 
spăimânteze pe voi. Şi voi pierde fiarele cele cumplite din pământul vostru, şi 
război nu va trece prin pământul vostru. Şi veţi goni pe vrăjmaşii voştri, şi vor 
cădea înaintea voastră ucişi. Şi vor goni cinci din voi o sută, şi o sută din voi zece 
mii, Şi vor cădea vrăjmaşii voştri înaintea voastră de sabie. Şi voi căuta spre voi, şi 
voi binecuvânta pe voi, şi voi creşte, şi voi înmulți pe voi, şi voi pune legătura mea 
CU VOI, ŞI veţi mânca cele vechi, şi cele vechi ale celor vechi, şi cele vechi dinaintea 
celor noi le veţi lepăda, şi voi pune legătura mea întru voi, şi nu va uri sufletul meu 
pe vol. Şi voi umbla întru voi, şi voi fi vouă Dumnezeu, Şi voi veţi fi mie popor. 

Iar de nu Mă veți asculta pe Mine, nici veţi face poruncile Mele acestea; şi de nu 
vă veţi pleca lor, şi judecăţile Mele de nu le va primi sufletul vostru, ca să nu faceţi 
voi toate poruncile Mele, şi ca să stricaţi legătura Mea, şi Eu voi face vouă aşa: 
Aduce-voi asupra voastră lipsă, şi veţi semăna în deşert seminţele voastre, şi vor 
mânca potrivnicii voştri ostenelile voastre. ŞI voi întoarce faţa mea asupra voastră, 
ŞI veţi cădea înaintea vrăjmaşilor voştri, şi vor goni pe voi cei ce vă urăsc pe voi, şi 
veţi fugi negonindu-vă pe voi nimenea, şi voi zdrobi ocara mândriei voastre, şi voi 
pune vouă Cerul ca de fier, şi pământul vostru ca de aramă. Şi va fi întru deşert 
tăria voastră, şi pământul vostru nu-şi va da sămânţa sa, şi pomii ţarinilor nu-şi vor 
da roadă. Şi voi trimite asupra voastră fiarele cele sălbatice ale pământului, şi vor 
mânca pe voi, şi vor topi dobitoacele voastre, şi voi împuţina pe voi, şi va pierde pe 
voi arma care vine asupra voastră, şi va fi pământul vostru pustiu, şi curţile voastre 
pustii vor fi. Precum voi aţi venit către mine pe de laturi, şi eu voi veni la voi întru 
mânie mare. Grăieşte Domnul Dumnezeu, Sfântul lui Israil. 


De la înţelepciunea lui Solomon citire: 
Cap. 4. Vers. 7. 


Dreptul de va ajunge să se sfârșească, întru odihnă va fi. Căci bătrânețile sunt 
cinstite nu cele de mulţi ani, nici cele ce se numără cu numărul anilor, şi cărunteţile 
sunt înțelepciunea oamenilor, şi vârsta bătrâneţilor viaţă nespurcată. Plăcut lui 
Dumnezeu fiind l-a iubit, şi vieţuind între păcătoşi s-a mutat. Răpitu-s-a. ca să nu 
schimbe răutatea mintea lui sau înşelăciunea să înşele sufletul lui. Că râvna răutăţii 
întunecă cele bune, şi neînfrânarea poftei schimbă gândul cel fără de răutate. 
Sfârşindu-se peste puţin, au plinit ani îndelungaţi; că plăcut era Domnului sufletul 
lui. Pentru aceasta s-a grăbit a-l scoate pe dânsul din mijlocul răutăţii. Şi popoarele 
văzând şi necunoscând, nici punând în gând una ca aceasta. Că dar şi mila este 
întru cuvioşii Lui, şi cercetare întru aleşii Lui. 


La Stihoavnă 
Stihirile Indictului, glasul 1, ale lui loan monahul: 


Sosit-a intrarea anului, care ne cheamă să cinstim pe cei ce o luminează pe dânsa, 
pe Calista, pe Evod, şi pe Ermoghen, pe vitejii fraţi buni. Pe Simeon cel întocmai 
cu îngerii, pe Isus al lui Navi. Pe tinerii din Efes cei şapte la număr, şi ceata cea 
luminată a patruzeci de Sfinte femei, a cărora amintire împărtăşindu-ne iubitorii de 
praznic, din adâncul inimii să strigăm: Doamne binecuvântează lucrurile mâinilor 
tale, şi ne învredniceşte pe noi, cu folos a trece înconjurarea anului. 

Stih: "ie se cuvine cântare Dumnezeule în Sion, şi Ţie se va da rugăciune în leru- 
salim. 


A aceluiaşi: Hristoase, Dumnezeul nostru, cela ce întru înţelepciune toate le-ai zi- 
dit, şi dintru neființă întru fiinţă le-ai adus, binecuvântează cununa anului, şi ceta- 
tea noastră o păzeşte nevătămată. Și pe credincioşii cârmuitorii noştri cu puterea ta 
îi veseleşte, biruinţă dându-le asupra potrivnicilor. Pentru Născătoarea de Dumne- 
zeu, dăruind lumii mare milă. 


Stih: Umplea-ne-vom de bunătăţile casei Tale, sfântă este Biserica Ta, minunată 
întru dreptate. 


A lui Ciprian, glas 2: Minunat eşti Dumnezeule, şi minunate sunt lucrurile Tale, şi 
căile Tale neurmate, căci eşti înţelepciunea lui Dumnezeu, şi ipostas desăvârşit, şi 
putere, şi împreună fără de început şi împreună veşnic; şi cu voia Ta cea atot- 
lucrătoare şi atotputernică, ai venit în lume, căutând ca să împodobeşti zidirea Ta, 
cu negrăita întrupare cea din Maică care nu ştie de bărbat, neschimbându-te după 
Dumnezeire; punând aşezământuri şi ani, spre mântuirea noastră. Pentru aceasta 
strigăm către Tine, Bunule, Doamne slavă Ţie. 


Stih: Binecuvânta-vei cununa anului bunătăţii Tale. 


A lui Damaschin: Cuvinte al Tatălui cel mai-nainte de veci, cela ce cu înţe- 
lepciunea toate le-ai lucrat, şi cu cuvântul Tău cel Atotputernic toată făptura o ai 
aşezat, binecuvântează cununa anului bunătăţii tale, şi surpă eresurile; pentru 
Născătoarea de Dumnezeu, ca un bun şi iubitor de oameni. 


Slavă Tatălui şi Fiului şi Sfântului Duh, glasul al 5-lea 


Precum Ilie prin căruţa cea de foc, aşa şi tu cuvioase părinte ai aflat bună scară a 
stâlpului, prin care te-ai suit la înălțime. Ci acela această suire altora nu a lăsat, iar 
tu, fericite, ai lăsat şi după moarte această scară a stâlpului, cerescule omule, pă- 
mântescule îngere, luminătorule neadormit al lumii, Simeoane cuvioase! Roagă-te 
să se mântuiască sufletele noastre. 


Şi acum şi pururea şi în vecii vecilor, a Indictului, asemenea 
A lui loan monahul: Tu Impărate, cela ce eşti pururea şi petreci în vecii cei fără de 


sfârşit, primeşte rugăciunea păcătoşilor care cerem mântuire, şi dă lubitorule de 
oameni pământului tău bună rodire, bine întocmite văzduhuri dăruind; bine- 

credincioşilor creştini ajută-le asupra barbarilor celor fărădelege, ca şi oarecând lui 
David. Că au venit aceştia în lăcaşurile Tale, Mântuitorule, şi locul cel prea sfânt |- 
au spurcat. Ci dăruieşte-ne biruinţă, Hristoase Dumnezeule, pentru rugăciunile 
Născătoarei de Dumnezeu, căci Tu eşti biruinţa şi lauda celor bine credincioşi. 


Acum slobozeşte pe robul Tău, Stăpâne, după cuvântul Tău, în pace, că văzură 
ochii mei mântuirea Ta, pe care ai gătit-o înaintea feţei tuturor popoarelor; lumină 
spre descoperirea neamurilor şi slava poporului Tău bine credincios. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 
Dacă nu este preot de faţă, diaconul, monahul sau mireanul rosteşte: Pentru rugă- 


ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 

Troparul Indictului, glasul al 2-lea: A toată făptura Ziditorule, cela ce timpurile şi 
anii ai pus întru puterea Ta, binecuvântează cununa anului bunătăţii Tale, Doamne, 
păzind în pace pe popor; şi ţara Ta, pentru rugăciunile Născătoarei de Dumnezeu şi 
ne mântuieşte pe noi. 


Slavă Tatălui şi Fiului şi Sfântului Duh, al cuviosului, glasul 1 


Al răbdăru stâlp ai fost, râvnind părinților celor mai dinainte, cuvioase, lui lov 
întru patimi, lui losif întru ispite, şi vieţii celor fără de trup, fiind în trup: Simeoane 
părintele nostru, roagă-te lui Hristos Dumnezeu să mântuiască sufletele noastre. 


Şi acum şi pururea şi în vecii vecilor, al Născătoarei de Dumnezeu, glasul al 7- 
lea 


Bucură-te ceea ce eşti plină de dar, Născătoare de Dumnezeu Fecioară, limanul şi 
folosinţa neamului omenesc, că din tine s-a întrupat Izbăvitorul lumii. Că numai tu 
eşti Maică şi Fecioară, pururea binecuvântată şi prea mărită. Roagă-te lui Hristos 
Dumnezeu, să dăruiască pace la toată lumea. 


La Utrenie 
La Dumnezeu este Domnul..., Troparul Indictului de 2 ori. 


Slavă Tatălui şi Fiului şi Sfântului Duh, al cuviosului. Şi acum şi pururea şi în 
vecii vecilor, al Născătoarei de Dumnezeu 


După întâia Catismă, Sedealna glasul al 8-lea: 
Podobie: Pe înţelepciunea... 


Cela ce vremi roditoare şi ploi, din Cer dai celor de pe pământ, şi acum primind 
cererile credincioşilor, mântuieşte de toată nevoia pe robii Tăi, că îndurările Tale 
sunt cu adevărat revărsate spre toate lucrurile Tale. Pentru aceasta binecuvântând 
intrările şi ieşirile, îndreptează lucrurile mâinilor noastre, Doamne; şi iertare de 
greşale dăruieşte nouă Dumnezeule; căci Tu din ce n-au fost, toate ca un Puternic 
întru fiinţă le-ai adus. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
tot aceasta 

După a doua Catismă, Sedealna cuviosului, glasul al 5-lea: 


Podobie: Pe Cuvântul Cel împreună fără de început cu Tatăl şi cu Duhul, carele S- 
a născut din Fecioară spre mântuirea noastră, să-L lăudăm, credincioşii, şi să | ne 
închinăm; că bine a voit a Se sui cu trupul pe Cruce şi moarte a răbda şi a scula pe 
cei morţi, întru slăvită Învierea Sa. 


Prin înfrânare ţi-ai împodobit viaţa ta, şi omorându-ți trupul tău, năvălirile vrăj- 
maşului le-ai biruit, părinte fericite, şi te-ai mutat la Dumnezeu, întru viaţa cea veş- 
Nică, ca un vrednic moştenitor. Pentru aceasta nu înceta rugându-te, să se miluiască 
sufletele noastre. 


Slavă Tatălui şi Fiului şi Sfântului Duh, glasul al 4-lea 


Podobie: Degrab ne întâmpină pe noi mai înainte până ce nu ne robim când vrăj- 
maşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Cu credinţă ai intrat întru lupta muceniciei Calisto, împreună cu doi frați, măr- 
turisind pe Hristos Dumnezeul nostru. Căci cu darul fiind hrănită, vase înţele- 
gătoare cu adevărat ale Bisericii lui Hristos, pe aceia i-ai săvârşit. Pentru aceasta 
te-ai şi împreunat cu dânşii, muceniţă întru viaţa cea de sus. 


Și acum şi pururea şi în vecii vecilor. (a Născătoarei de Dumnezeu) 


Degrab primeşte Stăpână rugăciunile noastre, şi le du Fiului tău şi Dumnezeu. 
Doamnă prea curată, strică asuprelile, celor ce năzuiesc către tine; risipeşte năvă- 
lhrile, şi îndrăznirile Fecioară, ale celor ce se într-armează acum asupra robilor tăi. 


După Poleleu, Sedealna Sfintelor femei glasul |: 


Podobie: Mormântul Tău, Mântuitorule, ostaşii străjuindu-l, morți s-au făcut de 
strălucirea îngerului ce s-a arătat, care a vestit femeilor Învierea. Pe Tine Te mă- 
rim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Mieluşele cuvântătoare, cele ce sunteți după vrednicie minunate, Mielului şi 
Păstorului, v-aţi adus prin credinţă, şi prin mucenicie alergarea săvârşind, credinţa 

aţi păzit. Pentru aceasta astăzi, cu bucurie lăudăm sfântă pomenirea voastră, pe 
Hristos mărind. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Sedealna Indictului, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Născă- 
toare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoţilor, a grăit: Fecioara naşte şi după naştere ră-mâne 
iarăşi fecioară. 


Ca la Stăpânul a toate şi dătătorul bunătăţilor, la Tine cădem cu credinţă, strigând 
cu dinadinsul: De a Ta bună milostivire fiind îmblânzit Mântuitorule, şi pentru 
rugăciunile celeia ce Te-a născut, şi ale tuturor celor ce Ți-au plăcut Ţie pururea, 
învredniceşte ca un bun, pe cei ce Te cinstesc în două firi, şi Te măresc cu credinţă 
pe Tine. 


Deci, Antifonul cel dintâi al glasului al patrulea 


Şi Prochimenul, glasului al 4-lea: Scumpă este înaintea Domnului, moartea cuvio- 
sului Lui. 


Stih: Ce voi răsplăti Domnului pentru toate câte ce mi-a dat mie. 


Evanghelia cuviosului, de la Luca, cap. 6. 


1. Miluieşte-mă, Dumnezeule, după mare mila Ta 

2. Şi după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă Tatălui şi Fiului şi Sfântului Duh, glasul al 2-lea 


Pentru rugăciunile cuviosului Tău, Milostive, curăţeşte mulțimea greşalelor 
noastre. 


Și acum şi pururea şi în vecii vecilor. (a Născătoarei de Dumnezeu) 


Pentru rugăciunile Născătoarei de Dumnezeu, Milostive, curăţeşte mulţimea 
greşalelor noastre. 


Apoi Stihul: Miluiește-ne pe noi Dumnezeule după mare mila Ta, şi după mulţi- 
mea îndurărilor Tale, curăţeşte fărădelegile noastre. 


Deci Stihira, glasului al 6-lea: Cuvioase părinte în tot pământul a ieşit vestirea 
isprăvilor tale. Pentru aceasta în ceruri ai aflat plata ostenelilor tale; taberele dră- 
ceşti ai pierdut, cetele îngereşti ai ajuns, a cărora viaţă fără prihană ai urmat; în- 
drăznire având către Dumnezeu, cere pace sufletelor noastre. 


Canoanele - Al Indictului, cu Irmosul pe 6. Şi al Sfintelor 40 de femei pe 4. Şi al 
cuviosului pe 4. 

Canonul Indictului 
facere a lui loan monahul 
Cântarea 1 


Irmos: Să cântăm toate popoarele, Celui ce a scăpat pe Israel din robia cea amară a 
lui Faraon şi cu picioarele neudate prin adâncul mării l-a povăţuit, cântare de bi- 
ruințţă, căci cu slavă S-a prea slăvit. 


Toţi lui Hristos, Cuvântului celui ipostatnic, prin care s-au alcătuit toate, şi întru 
care se păzesc neclătite, ca Celui ce din Dumnezeu Tatăl, Lumina cea fără de înce- 
put S-a născut, cântare de biruinţă să-i cântăm, că S-a prea mărit. 


Să cântăm toţi lui Hristos, celui ce cu bunăvoința Tatălui, S-a arătat din Fecioară, şi 
a propovăduit anul cel primit Domnului, spre mântuirea noastră, cântare de biru- 
inţă, că S-a prea mărit. 


In Nazaret venind Dătătorul legii, în zilele sâmbetelor a învăţat, descoperind iu- 
deilor venirea Sa cea negrăită, prin care ca un milostiv, mântuieşte neamul nostru. 


Al Născătoarei 
Toţi credincioşii lăudăm, pe prea minunata Fecioară, care a răsărit lumii pe Hristos, 
şi de bucuria Vieţii veşnice toate le-a umplut, pururea să o lăudăm că s-a prea mă- 
rit. 

Alt Canon, al Sfintelor 40 de femei 
Cântarea 1-a, glasul al 4-lea 
Irmos: Deschide-voi gura mea şi se va umplea de Duhul, şi cuvânt răspunde-voi 
împărătesei Maici și mă voi arăta luminat prăznuind, şi voi cânta minunile ei, bu- 
curându-mă. 
Tare asupra luptătorului împotrivă, v-aţi luptat muceniţelor, cu pustnicia mai întâi, 


apoi a doua oară prin vărsare de sânge. Pentru aceasta, cu credinţă cinstim pome- 
nirile voastre. 

Rănindu-se de dragostea, Celui ce a răbdat pentru noi Crucea şi moartea, urmelor L 
ui au râvnit Sfintele femei, uitând neputinţa trupului. 


Jertfele elineşti şi chipurile diavoleşti, cu arma credinţei le-aţi surpat şi v-aţi adus 
la Biserica cerească, vase însufleţite, muceniţe cele cu totul cinstite. 


Al Născătoarei 
Tinerele fecioare, întărindu-se cu darul, Celui ce a răsărit din pântecele tău, Fe- 
cioară cu totul fără prihană, cu bucurie au suferit, întreitul val al muncilor, şi de 
mireasma ta s-au umplut veselindu-se. 
Alt Canon, al cuviosului 
facere a lui loan monahul 


Cântarea 1 


Irmos: Să cântăm Domnului, celui ce a povăţuit pe poporul Său prin Marea Roşie, 
cântare de biruinţă că S-a proslăvit. 


Invredniceşte-mă o purtătorule de Dumnezeu Simeoane, ca cu organul limbii cel 
putred, să alcătuiesc ţie cântare, şi cu rugăciunile tale, dăruieşte-mi lumina cunoş- 


tinţei cea de Dumnezeu învățată. 


Inţelepciunea ta părinte, o au cunoscut persanii, etiopienii, indienii, şi sciții şi mul- 
țumea arabilor, şi au prea mărit pe Hristos, cel prin tine prea mărit. 


Slavă Tatălui şi Fiului şi Sfântului Duh. 


De dar duhovnicesc te-ai umplut; căci de la staulele păstoreşti, ca Iacov, ca David 
şi ca Moise, mai mare povăţuitor turmelor celor cuvântătoare, te-ai arătat, fericite. 


Şi acum şi pururea şi în vecii vecilor. Amin (a Născătoarei de Dumnezeu) 
Preacurată Născătoare de Dumnezeu bucură-te, ca ceea ce ai încăput în pântecele 


tău pe Dumnezeu cel neîncăput, şi te roagă să se izbăvească din nevoi, cei ce te 
laudă pe tine. 

Catavasie: Cruce însemnând Moise în drept cu toiagul, Marea Roşie o a despărţit, 
lui Israil celui ce pedestru o a trecut. lar de-a curmeziş aceiaşi lovindu-o, o a îm- 
preunat împotriva carelor lui Faraon, deasupra scriind nebiruita armă. Pentru aceea 
lui Hristos să-i cântăm, Dumnezeului nostru că s-a prea mărit. 


Canonul Indictului 
Cântarea a 3-a 
Irmos: Întăreşte-mă pe mine, Hristoase, pe piatra cea neclintită a poruncilor Tale 
şi mă luminează cu lumina feţei Tale. Că nu este sfânt, fără numai Tu, lubitorule 


de oameni. 


Întăreşte bunule, ca o vie roditoare, care cu dragoste o a sădit pe pământ dreapta 
Ta, şi păzeşte Biserica Ta Atotputernice. 


Pe cei ce cu credinţă te laudă pe Tine Stăpânul tuturor, învredniceşte-i a petrece 
anul acesta cu fapte duhovniceşti, şi bine plăcând Ție Ziditorului. 


Lină înconjurarea anului dă-mi-o mie Hristoase Indurate, şi mă luminează cu cu- 
vintele Tale cele dumnezeieşti, care Te-ai arătat grăindu-le iudeilor în sâmbete. 


Al Născătoarei 
Pururea te mărim pe tine, ca pe ceea ce numai tu peste fire, ai primit darul cel mai 
presus de om, pe Hristos Dumnezeul nostru cel ce neschimbat s-a sălăşluit în pân- 
tecele tău. 

Alt Canon, al Sfintelor 40 de femei 


Cântarea a 3-a 


Irmos: Arcul celor puternici a slăbit şi cei neputincioşi s-au încins cu putere. Pen- 
tru aceasta s-a întărit întru Domnul inima mea. 


Cu tărie atotputernică fund întărite muceniţelor, aţi biruit puterea potrivnicilor 
luptători; pentru aceasta ca nişte purtătoare de biruinţă, de la Hristos v-aţi încunu- 
nat. 

Astupat-aţi gurile cele căscate ale fiarelor, cu dumnezeiască puterea lui Hristos, de 
Dumnezeu purtătoarelor, şi v-aţi mântuit fără de vătămare, ca unele ce aţi cinstit pe 
Dumnezeu. 


Cu cea către Dumnezeu dragoste îndumnezeindu-vă, mulţimea dumnezeilor o aţi 
lepădat, şi la desfătarea măririi celei de sus, aţi ajuns purtătoarelor de nevoinţă. 


Al Născătoarei 


Pe tine cu totul fără prihană, adevărată Maica lui Dumnezeu, cu bună credinţă te 
mărturisim; căci prin tine a petrece cu noi Făcătorul, ne-a învrednicit. 


Alt Canon, al cuviosului 
Cântarea a 3-a 


Irmos: Frica Ta, Doamne, o sădeşte în inimile robilor Tăi şi fii nouă întărire, celor 
ce întru adevăr Te chemăm pe Tine. 


Izbăvindu-te de năvălirea cea viforoasă a duhurilor, la lăcaşul cel de mântuire ai 
năzuit Simeoane, din care şi viaţa cea neîmbătrânită ai câştigat. 


Cu totul ţi-ai plecat cu bucurie urechile întrutot fericite către ascultarea Stăpânului, 
celui ce te-a fericit, şi aşa ai aflat fericita petrecere. 


Slavă Tatălui şi Fiului şi Sfântului Duh. 


Primind seminţele cuvântului, în brazdele inimii tale, cu adăparea lacrimilor, spic 
înmulțit de fapte bune lui Hristos ai secerat. 


Şi acum şi pururea şi în vecii vecilor. Amin (a Născătoarei de Dumnezeu) 


Negrăit ai zămislit pe Mântuitorul şi Domnul cel ce ne-a mântuit din nevoi, pe noi 
cei ce întru adevăr te cinstim, dumnezeiască Mireasă. 


Catavasie: Toiagul spre închipuirea Tainei se primeşte, că cu odrăslirea au ales 
preot, iar Bisericii celei mai-nainte neroditoare, acum a înflorit lemnul Crucii, spre 
putere, şi spre întărire. 


Condacul Indictului, glasul al 2-lea: Cela ce locuieşti întru cei de sus Hristoase 
Impărate, Făcătorul tuturor celor văzute şi celor nevăzute şi Ziditorule; Cela ce 

zilele şi nopţile, timpurile şi anii ai făcut; binecuvântează acum cununa anului, fe- 
reşte şi păzeşte în pace pe cei bine credincioşi, ţara aceasta, şi pe poporul tău mult- 
îndurate. 


Sedealna cuviosului, glasul al 8-lea: 
Podobie: Pe înţelepciunea... 


Cu înfrânarea şi cu ostenelile, şi cu rugăciunile sufletul tău pedepsindu-ţi cu dum- 
nezeiască cuviinţă, te-ai făcut părtaş mucenicilor, fericite. Daruri de minuni cu ade- 
vărat ai câştigat, a vindeca bolile celor ce te cinstesc pe tine cu credinţă. Pentru 
aceasta şi taberele dracilor goneşti, cu puterea cea dată ție de sus asupra lor, Si- 
meoane prea fericite! Roagă-te lui Hristos Dumnezeu, iertare de greşale să dăru- 
iască, celor ce prăznuiesc cu dragoste sfântă pomenirea ta. 


Slavă Tatălui şi Fiului şi Sfântului Duh, glasul şi Podobie asemenea 


Înălţatu-te-ai prin credinţă părinte înțelepte, şi cele vremelnice toate trecându-le cu 
vederea, lui Hristos ai urmat cu puterea Duhului, cu înfrânarea ţi-ai topit trupul tău 
cuvioase, strălucirea cerească pururea mai-nainte văzând. Pentru aceasta ai şi aflat 
spre dumnezeiasca suire stâlpul, scară potrivită dorului tău, Simeoane prea sfințite! 
Roagă pe Hristos Dumnezeu, iertare de greşale să dăruiască, celor ce prăznuiesc cu 
dragoste sfântă pomenirea ta. 


Şi acum şi pururea şi în vecii vecilor, a Indictului, glasul al 4-lea 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Născă- 
toare, rugul cel nears în foc, toiagul lui Aaron ce a odrăslit şi mărturisind logodni- 
cul şi ocrotitorul tău preoţilor, a grăit: Fecioara naşte şi după naştere rămâne iarăşi 
fecioară. 


Ca la Stăpânul a toate şi dătătorul bunătăţilor, la Tine cădem cu credinţă, strigând 
cu dinadinsul: De a Ta bună milostivire fund îmblânzit Mântuitorule, şi pentru 
rugăciunile celeia ce Te-a născut, şi ale tuturor celor ce Ți-au plăcut Ţie pururea, 
învredniceşte ca un bun, pe cei ce Te cinstesc în două firi, şi Te măresc cu credinţă 
pe Tine. 

Canonul Indictului 


Cântarea a 4-a 

Irmos: Cunoscut-am Atotputernice iconomia Ta, şi cu frică Te-am prea mărit pe 
Tine, Mântuitorule. 


Inceperea anului ca o pârgă de prinos, îți aducem Ție, Mântuitorule noi poporul 
Tău, şi cu cântări îngereşti Te slăvim. 


Invredniceşte ca un iubitor de oameni, pe cei ce au început anul, a-l şi săvârşi spre 
plăcere ie, Hristoase. 


Atotţiitorule unule Doamne, înconjurările anului liniştindu-le, dăruieşte lumii pa- 
cea Ta. 


Al Născătoarei 


Ca pe un liman al sufletelor noastre, şi neclintită nădejde, pe Născătoarea de Dum- 
nezeu toţi să o lăudăm. 


Alt Canon, al Sfintelor 40 de femei 
Cântarea a 4-a 


Irmos: Cel ce şade întru slavă pe scaunul Dumnezeirii, pe norul cel uşor a venit 
lisus, cel cu totul dumnezeiesc, prin prea curata Fecioară şi a mântuit pe cei ce stri- 
gă: Slavă puterii Tale, Hristoase. 


Răbdând munci şi zdruncinări la trup, în multe feluri, zdrobire la membre şi ardere, 
ați moştenit lăcaşurile cereşti, îndulcindu-vă de pomul vieţii, cele ce sunteți după 
vrednicie minunate. 


De nevoinţa fericitelor fecioare, s-au mirat Puterile cereşti, căci în fire femeiască 
au biruit pe vrăjmaş, fiind întărite cu puterea Celui ce a răsărit din Fecioară. 


Lepădând toată deşertăciunea lumii, v-aţi lipit cu tot sufletul numai de Dumnezeu; 
pentru aceea aţi răbdat asprimea pustniciei şi a chinuirii, miresele lui Hristos cele 
prea răbdătoare. 


Purtând Crucea ca o armă prea tare, aţi stătut împotriva taberelor celor potrivnice, 
şi de la Hristos Cel ce cu puterea Dumnezeirii a biruit lumea, v-aţi întărit spre bi- 
ruință. 

Al Născătoarei 
De Dumnezeu grăitorul prooroc, de demult a zis, că se va pogorî Cuvântul ca ploa- 
ia pe lână, în pântecele tău, Preacurată, pe care în două firi l-ai născut, căruia stri- 
găm: Slavă Hristoase puterii Tale. 

Alt Canon, al cuviosului 


Cântarea a 4-a 


Irmos: Auzit-am, Doamne, auzul Tău şi m-am temut, înţeles-am iconomia Ta şi 
Te-am proslăvit, Unule lubitorule de oameni. 


Nu pe nisip prea fericite, ci întru prea adânci ostenelile tale, punând temelia ne- 
voinţei, ai zidit turn neclintit de fapte bune. 


Cu frica Duhului ţi-ai pătruns trupul tău cel mult trudit de târsâni, fericite, pentru 
aceea funia cereştii moşteniri ai câştigat. 


Izgonitu-s-au patimile cele ascunse, spăimântându-se de străduirea trupului tău ce a 
suferit în gunoi cu viermi, fericite. 


Slavă Tatălui şi Fiului şi Sfântului Duh. 


Urmând Celui ce de bunăvoie a suferit moartea cea dătătoare de viaţă, pe tine în- 
suţi de viu în groapă întunecoasă te-ai închis cuvioase. 


Şi acum şi pururea şi în vecii vecilor. Amin (a Născătoarei de Dumnezeu) 


Pe Dumnezeu care l-ai născut, prea curată Marie, roagă totdeauna, să dăruiască ro- 
bilor tăi, iertare de greşale. 


Catavasie: Auzit-am Doamne taina iconomiei Tale, înţeles-am lucrurile Tale, şi 
am prea mărit Dumnezeirea Ta . 


Canonul Indictului 


Cântarea a 5-a 

Irmos: De noapte mânecând, Te lăudăm pe Tine, Hristoase, cel ce eşti împreună 
fără de început cu Tatăl şi Mântuitorul sufletelor noastre; pace lumii dăruieşte, lu- 
bitorule de oameni. 


Cela ce toate le umpli de bunătate Hristoase, dăruieşte robilor Tăi anul ce se încon- 
jură de multe ori, bine întocmit, bine roditor şi încununat cu binecuvântări. 


Curgerea anului arată-o nouă, schimbare spre cele mai bune, şi paşnică tocmire dă- 
ne, celor ce Te mărturisim pe Tine, Cuvântul lui Dumnezeu, care Te-ai asemănat 


oamenilor. 


Pe pământ ai venit Cela ce eşti împreună fără de început cu Tatăl, vestind celor 
robiţi iertare, şi orbilor vedere de la Tatăl, cela ce eşti mai presus de vremi. 


Al Născătoarei 


Nădejdea noastră, Născătoare de Dumnezeu, prea curată, şi dorul nostru spre tine îl 
punem, milostiv fă-ne nouă Fecioară, pe Cela ce L-ai născut. 


Alt Canon, al Sfintelor 40 de femei 
Cântarea a 5-a 
Irmos: Necredincioşii nu vor vedea slava Ta, Hristoase, iar noi pe Tine, Unule- 
Născut, strălucirea Dumnezeirii Tatălui, de noapte mânecând Te lăudăm, lubito- 


rule de oameni. 


Ca nişte mieluşele fără prihană, ca nişte jertfe primite, Mieluşelului celui adevărat 
şi Păstorului, muceniţe v-aţi adus prinos cu totul desăvârşit, şi arderi bine primite. 


Omorâte fiind cu trupul, aţi vieţuit cu sufletul muceniţelor, ca cele ce aţi urmat 
Celui ce a omorât tăria morţii; şi Crucii, şi morţii, şi patimii de bunăvoie pe Sine s- 
a dat. 


Cu trupurile fiind osebite, cu un cuget aţi fost unite, şi cu multe feluri de bătăi fiind 
strujite, şi de foc arse, cu un suflet ați mărturisit pe unul Domnul lisus Hristos, 


Dumnezeu adevărat. 


Al Născătoarei 

Pe mine cel căzut în groapa ispitelor, ridică-mă şi mă îndreptează, una cu totul fără 
prihană, ceea ce ai născut pe Dumnezeu îndreptătorul tuturor, Cel ce a împreunat 
cu bunătatea cele ce mai-nainte erau risipite. 

Alt Canon, al cuviosului 


Cântarea a 5-a 


Irmos: Luminează-ne pe noi, Doamne, cu poruncile Tale și cu braţul Tău cel înalt; 
pacea Ta dă-o nouă, lubitorule de oameni. 


Ca pe Daniil oarecând din groapa fiarelor, arătându-ţi-se Hristos, Simeoane, nevă- 
tămat pe tine te-a scos. 


Pe tine cu totul dându-te Domnului, supărările cele potrivnice, de lapoviţă, de ger 
şi de zăduf, le-ai suferit. 


Nou Moise şi Ilie te-ai arătat, fericite, ca un post de patruzeci de zile, toată viaţa ta 
cu o hrană petrecându-ţi cuvioase. 


Slavă Tatălui şi Fiului şi Sfântului Duh. 


Legăturile lanțurilor ca un gherdan de aur ţi s-au socotit cuvioase Simeoane, şi cu 
dumnezeieşti aripi spre Cer ai călătorit. 


Şi acum şi pururea şi în vecii vecilor. Amin (a Născătoarei de Dumnezeu) 


Roagă pururea, pe Fiul tău şi Dumnezeul nostru, ceea ce nu ştii de nuntă, Marie 
prea curată, să ne trimită nouă credincioşilor mare mila Sa. 


Catavasie: O, de trei ori fericite lemn, pe care s-a răstignit Hristos, Împăratul ŞI 
Domnul, prin care a căzut cel ce a înşelat cu lemnul, înşelat fund de cel ce S-a 
pironit pe tine cu trupul, de Dumnezeu care dă pace sufletelor noastre. 

Canonul Indictului 


Cântarea a 6-a 


Irmos: Pe proorocul l-ai mântuit din chit lubitorule de oameni, şi pe mine mă 
scoate dintru adâncul păcatelor, rogu-mă. 

Viaţă bine plăcută Ţie a începe Stăpâne, cu începerea anului, pe noi ne învredni- 
ceşte. 


Părtaşi legii Tale, şi plini de zile duhovniceşti, arată-ne pe noi cei ce Te lăudăm pe 
Tine, mult-îndurate Mântuitorule. 


Al Născătoarei 


Pe cei ce scapă la tine, izbăveşte-i de toată îngrozirea, rugămu-ne, ceea ce ai născut 
pe, Hristos, Dumnezeul nostru. 


Alt Canon, al Sfintelor 40 de femei 
Cântarea a 6-a 


Irmos: Strigat-a mai înainte închipuind îngroparea Ta cea de trei zile, proorocul 
Iona în chit rugându-se: din stricăciune mă izbăveşte, lisuse, Impărate al puterilor. 


Zdrobit şi de picioare femeieşti călcat, văzând strămoaşa, pe cela ce cu înşelăciune 
o a izgonit pe dânsa din Rai mai-nainte, dumnezeieşte se bucură. 


Nevoinţa şi chinuirea prin osârdie împreunându-le, cu Hristos, Mirele sufletelor, 
acum fără prihană v-aţi împreunat, şi în cămara cea dumnezeiască cu bucurie sufle- 


tească locuiţi. 


Valurile muncilor cele sălbatice înălțându-se, corăbiile muceniţelor a le îneca n-au 
putut, ci cu palmă puternică la dumnezeieşti limanuri au ajuns. 


Al Născătoarei 


Plinirea cuvintelor tale văzându-o, măreşte mai ales Maica lui Dumnezeu, pe Cela 
ce te măreşte pe tine, căci toate neamurile pe tine acum cu adevărat te fericesc. 


Alt Canon, al cuviosului 
Cântarea a 6-a 


Irmos: Haină luminoasă dă-mi mie, Cel ce te îmbraci cu lumina ca şi cu o haină, 
mult milostive Hristoase, Dumnezeul nostru. 

De semne şi de minuni făcător, Hristos, pe tine te-a arătat, şi lăcaş dumnezeieştii 
lucrări, fericite. 


Înălţatu-ţi-ai trupul tău Simeoane pe stâlp ca pe Cruce; pentru aceasta te-ai prea 
mărit împreună cu Hristos, cel ce s-a înălţat pe lemn pentru tine. 


Slavă Tatălui şi Fiului şi Sfântului Duh. 


Aflând Simeoane minunate, călătoria spre cele de sus, la înălțimea cerească ridică 
pe cei ce cu credinţă te laudă pe tine. 


Şi acum şi pururea şi în vecii vecilor. Amin (a Născătoarei de Dumnezeu) 


Biserică a lui Dumnezeu şi sicriu şi cămară însufleţită, şi uşă cerească, de Dumne- 
zeu Născătoare, credincioşii pe tine te vestim. 


Catavasie: În pântecele fiarei celei din apă, Iona palmele întinzându-și în chipul 
Crucii, Mântuitoarea patimă, mai-nainte o a închipuit arătat. De unde a treia zi 
ieşind, învierea cea mai presus de lume a însemnat, a lui Hristos Dumnezeu, celui 
ce S-a răstignit cu trupul, şi cu învierea cea de a treia zi lumea a luminat. 


Condacul cuviosului, glas al 2-lea, însăși Podobia: Cele de sus căutând, şi cu cei 
de jos împreunându-te, şi căruţă de foc stâlpul tău făcându-ţi, printr-însul împreună 
vorbitor cu îngerii ai fost cuvioase. Cu care împreună roagă-te neîncetat lui Hristos 
Dumnezeu, pentru noi toți. 


Icos: Viaţa cea curată a lui Simeon, ce limbă omenească va fi îndestulată cândva 
spre laudă a o spune ? Însă voi povesti cu dumnezeiască înţelepciune nevoinţele vi- 
teazului acestuia, şi luptele cele de pe pământ, ca ale celui ce s-a arătat luminător 
tuturor oamenilor, şi prin multa răbdare în ceata îngerilor a strălucit; că împreună 
cu dânşii cântând neîncetat lui Hristos, prin înfrânare curăţia a câştigat, rugându-se 
neîncetat pentru noi toţi. 


Sinaxar 


Luna lui Septembrie are 10 zile, ziua are ceasuri 12, şi noaptea ceasuri 12. În 
ziua dintâi începutul Indictului, adică al anului nou bisericesc. 


Stih: Binecuvântează-ne nouă Indictul anului nou, 
Cel ce eşti prea vechi, şi pentru oameni nou. 

Trebuie să ştim, că Biserica lui Dumnezeu prăznuieşte Indictul, luând obicei de la 
cei bătrâni; că era obicei la romani, să se facă începătura anului de la acest Indic- 
tion. Că Indictionul la romani se zice, poruncă şi arătare; şi pentru că într-această zi 
a intrat Domnul nostru lisus Hristos în Sinagoga iudeilor, și dându-i-se cartea lui 
Isaia proorocul, şi deschizându-o a aflat locul, unde era scris: Duhul Domnului 
peste mine, pentru care m-a uns, bine a vesti săracilor m-a trimis, a vindeca pe cei 
zdrobiţi la inimă, a propovădui robilor slobozenie, şi orbilor vedere. A slobozi pe 
cei sfărâmaţi întru uşurare, a propovădui anul Domnului cel primit. Apoi dând 
cartea slugii şi şezând a zis: Astăzi s-a plinit Scriptura aceasta în urechile voastre. 
Cât s-au şi mirat popoarele de cuvintele darului ce ieşea din gura lui. 


Tot în această zi, facem pomenirea de minunea care s-a făcut de Preasfânta 
Născătoare, de Dumnezeu la Mănăstirea Miasinilor. Şi pomenirea arderii de foc 
ce s-a făcut. 


Stih: De sineşi iese ca un vânat minunat, 
Din adâncul iezerului a Fecioarei chip prea luminat. 


Pomenirea Născătoarei de Dumnezeu a Miasinilor se face pentru sfânta icoană fă- 
cătoare de minuni a Născătoarei de Dumnezeu, care s-a aruncat în iezerul Gazu- 
rului, la Mănăstirea Miasinilor, pentru frica luptătorilor de icoane, şi după multă 
vreme cu voia lui Dumnezeu a ieşit nestricată. 


lar pomenirea arderii de foc se face, căci s-a întâmplat pentru păcatele noastre de s- 
a făcut ardere foarte mare în cetatea împărătească în zilele lui Leon marelui împă- 
rat, şi a ars cea mai multă parte a cetății până în şapte zile. 


Tot în această zi, prea cuviosul părintele nostru Simeon stâlpnicul. 


Stih: Lăsând Simeon cea de pe stâlp şedere, 
A aflat în Cer starea cea fără de durere. 


Stih: Simeon cel ce întru înălțimea stâlpului s-a nevoit, 
La întâia zi a lui Septembrie de pe pământ la Cer a călătorit 


Simeon stâlpnicul a fost în zilele împărăției lui Leon celui mare şi a lui Martirie, 
patriarhul Antiohiei, care era din Eparhia Ciliciei, dintr-un sat ce se chema Sisan. 
Acesta călugărindu-se, şi suindu-se într-un stâlp, şi suferind într-acel stâlp patru- 
zeci şi şapte de ani, şi făcându-se de multe minuni făcător, a adormit cu pace. 

Tot în această zi, pomenirea cuvioasei Martei, maicii cuviosului Simeon. Și a cu- 
vioasei Evantiei. Și adormirea lui Isus a lui Navi. 


Stih: Marta oarecând pe pământ pe Hristos l-a sălăşluit. 
lar pe dânsa Hristos în Cer o a sălăşluit. 


Stih: Pe soarele care odinioară alerga, Isus l-a oprit, 
Părăsindu-l de a-l mai vedea de soarele măririi cu ochii s-a lipit. 


Acest Isus a fost fiu a lui Navi, şi următor scaunului lui Moise celui ce a fost dătă- 
tor de lege evreilor. Carele a luat şi cetatea Ierihonul, ce era a celor de altă semin- 
ție. 


EI a văzut pe Arhistrategul Mihail ținând în mână spadă, şi aflând el cum că este 
mai marele voievodul puterii Domnului, lepădându-şi armele, a căzut la picioarele 
lui. Însă dând el război cu cei de altă seminţie, şi vrând să apună soarele, având el 
osârdie spre război, rugatu-s-a lui Dumnezeu, şi a zis să stea soarele şi îndată a 
oprit soarele din calea lui să nu apună, până ce a înfrânt pe cei străini care au fugit, 
ŞI 1-a biruit cu puterea. 


Apoi povăţuind el poporul, şi trecând prin pustie şi împărțindu-le pământul fă- 
găduinţei, şi judecând pe popor douăzeci şi şapte de ani, s-a făcut înfricoşat vrăj- 
maşilor, şi arătându-şi bărbăţia şi bună fapta sa în multe războaie, a murit, şi s-a în- 
gropat cu cinste de poporul său. 


Tot în această zi, pomenirea Sfintelor femei muceniţe fecioare şi a lui Ammun 
diaconul, dascălul lor. 


Stih: Pe fecioarele cele la număr de două ori câte douăzeci, 
Nicidecum nici focul, nici sabia nu le îngrozeşte. 
Ci mai vârtos mire pe Fiul lui Dumnezeu le pricinuieşte. 


Stih: Ammun cu luminată podoabă s-a îmbrăcat. 
Pentru că cu bucurie de trup s-a lepădat. 


Acestea erau din Andrianopolul Macedoniei şi fiind creştine au urmat lui Hristos, 
având şi dascăl pe diaconul Ammun. Deci prinzându-se de Vavd, domnul Andria- 
nopolului şi mult fiind muncite ca să se închine idolilor, s-au rugat lui Dumnezeu, 
şi s-a spânzurat în văzduh popa idolilor, care chinuindu-se multe ceasuri şi căzând 
Jos a pierit. 

Apoi a spânzurat pe Sfântul Ammun, şi l-au zgâriat pe coaste, după aceea au pus 
coif ars pe capul său, şi izbăvindu-se de dânsul s-a trimis împreună cu Sfintele 
fecioare de la Bereta la Iraclia Traciei la Licinie tiranul. Şi din porunca acestuia, 
zece dintr-însele s-au băgat în foc, iar la opt cu dascălul lor li s-au tăiat capetele; şi 
alte zece, săbii prin gură şi prin inimă suferind, s-au sfârşit, şase le-au zdrumicat cu 
cuțite. lar celelalte şase luând fiare arse prin gură, s-au mutat la Domnul. 


Tot în această zi, pomenirea Sfinţilor mucenici şi fraţi buni Evod, Calista şi 
Ermoghen. 


Stih: Calistei dimpreună cu doi buni fraţi ai ei, capul i s-a tăiat, 
Și foarte bun cu adevărat sfârşit a aflat. 


Aceşti Sfinţi mucenici, fraţi buni fiind, precum erau născuţi dintr-un pântece, aşa s- 
au născut şi duhovniceşte prin scăldătoarea cea dumnezeiască pe vremea propo- 
văduirii. Şi de vreme ce au fost pârâţi către cel mai mare ce era biruitor atunci, cum 
că sunt creştini, şi cunoscându-se bun neamul şi neîngrozită starea sufletului lor, 
moarte de sabie asupra lor au rânduit, şi aşa sfârşindu-şi calea muceniciei, la Dom- 
nul s-au mutat. 


Tot în această zi, cuviosul părintele nostru, Meletie cel nou ce s-a nevoit în mun- 
tele Miupoliei, cu pace s-a săvârşit. 


Tot în această zi, Sfântul mucenic Anghel, care a mărturisit în Constantinopol la 
anul 1680, prin sabie s-a săvârșit. 


Cu ale lor sfinte rugăciuni Doamne miluieşte-ne şi ne mântuieşte pe noi, Amin. 
Canonul Indictului 

Cântarea a 7-a 

Irmos: Tinerii în buna credinţă fiind crescuţi, păgâneasca poruncă nebăgându-o în 

seamă, de groaza focului nu s-au spăimântat, ci în mijlocul văpăii stând au cântat: 

Dumnezeul părinților, bine eşti cuvântat. 

Incepând anul, pârgă de cântări să aducem lui Hristos, celui ce împărăţeşte cu 


împărăție fără de sfârşit, noi cei bine credincioşi, cu bună credinţă cântând: Dum- 
nezeul părinţilor noştri, bine eşti cuvântat. 

Cela ce eşti mai-naintea veacurilor, şi în veci Domnul celor ce-ţi cântă Ţie, Hris- 
toase, izvorul bunătăţilor, umple de darurile Tale cele bune anul acesta, Dumnezeul 
părinților cel ce eşti binecuvântat. 


Al Născătoarei 
Ca nişte robi Ţie, Stăpânului, spre rugăciune pe prea curata Maica Ta aducem Hri- 
stoase, ca să mântuieşti de toată primejdia, pe poporul Tău, Bunule, pe cel ce-ţi 
cântă: Dumnezeul părinților, bine eşti cuvântat. 
Alt Canon, al Sfintelor 40 de femei 

Cântarea a 7-a 

Irmos: Cel ce ai mântuit în foc pe tinerii lui Avraam şi ai ucis pe haldei, care fără 
dreptate vânau pe cei drepţi; Prea lăudate Doamne, Binecuvântat eşti, Dumnezeul 
părinților noştri! 

Cât este de nebiruită înţelepciunea ta Ammune, de Dumnezeu purtătorule, că înce- 
pător fiind cetei fecioarelor, de munci nu te-ai temut, împreună cu dânsele săvâr- 
şindu-te, ca un diacon şi tăinuitor al dumnezeieştii măriri. 

Ca un povăţuitor înţelept, cu cuvinte de vitejie ai îndemnat pe muceniţe să rabde 
dureri trupeşti pentru Mirele Hristos, şi să strige: Dumnezeul părinţilor bine eşti 
cuvântat. 

Să nu ne lenevim, iată s-a gătit locul muceniciei, fecioarelor ! Să stăm bărbăteşte, 
Hristos cununi tinde, trupului nostru să nu-i părtinim, strigat-au femeile cele viteze 
în locul cel de luptă. 
Al Născătoarei 

Binecuvântat este rodul pântecelui tău Celui binecuvântat; pe care bine-L cu- 
vântează Puterile cereşti, adunările omeneşti, ca pe Cel ce ne-a mântuit pe noi de 
blestemul cel de demult, ceea ce eşti binecuvântată. 


Alt Canon, al cuviosului 


Cântarea a 7-a 

Irmos: Pe tinerii cei bine credincioşi în cuptor, naşterea Născătoarei de Dumnezeu 
i-a mântuit; atunci fund închipuită, iar acum lucrată; pe toată lumea ridică să-ţi 
cânte ție: pe Domnul, lucrurile, lăudaţi-L şi-L prea înălţaţi întru toţi vecii. 


Deschizând porțile ploii, ai dezlegat seceta celor lipsiţi de umezeală, şi pământul ce 
se clătina, l-ai liniştit prin rugăciunile tale, şi ai învăţat pe popoare să strige: Bine 
este cuvântat, Dumnezeul părinților noştri. 


Ca un prea mare luminător al Bisericii, şi mult luminător soare, Simeoane, pretu- 
tindenea razele răspândindu-ţi, ai luminat pe popoare, şi le-ai învăţat să strige: Bi- 
ne este cuvântat, Dumnezeul părinţilor noştri. 


Ca nişte ape de pretutindenea pornindu-se noian de oameni, în ograda nevoinţei 
tale s-au adunat, slugă a lui Hristos, Simeoane, şi de la tine s-au învăţat să strige: 
Bine este cuvântat, Dumnezeul părinților noştri. 


Slavă Tatălui şi Fiului şi Sfântului Duh. 


Oarecând în braţele bătrânului, iar acum în tăbliţele inimii tale cuvioase, cu putere 
nevăzută Hristos s-a odihnit Simeoane, pentru aceasta ai strigat: Bine este cuvântat, 
Dumnezeul părinților noştri. 


Şi acum şi pururea şi în vecii vecilor. Amin (a Născătoarei de Dumnezeu) 


Cu cuviinţă era dintru tine Fecioară prea curată să se nască, Cel ce S-a întrupat mai 
presus de fire; căci tu te-ai arătat cu curăţia mai presus decât toţi; căruia strigând, 
cu cântări glăsuim: Bine este cuvântat, Dumnezeul părinților noştri. 


Catavasie: Nebuna poruncă a tiranului celui păgân, pe popoare le-a tulburat, 
suflând cu îngrozire, şi cu hulă urâtă lui Dumnezeu; însă pe cei trei tineri nu i-a 
înfricoşat mânia cea de fiară, nici focul cel vâlvâietor; ci cu duh de rouă aducător 
ce împotrivă răsună, împreună cu focul fiind cântau: Prea lăudate Dumnezeul pă- 
rinților şi al nostru, bine eşti cuvântat. 


Canonul Indictului 


Cântarea a 8-a 

Irmos: Pe Cel ce a mântuit în cuptor, pe tinerii cei cuvântători de cântare, şi cup- 
torul cel cu văpaia ca de tunet, întru răcoreală l-a schimbat, pe Hristos Dumnezeu 
lăudaţi-L, şi II prea înălțaţi întru toţi vecii. 


Ca unui începător al mântuirii Hristoase, începătură, de an aduce ie, cinstita Bise- 
rică strigând: Lăudaţi şi prea înălțați pe Hristos în veci. 


Pe Ziditorul, cela ce din neființă toate le-a zidit cu înţelepciune negrăită, şi poartă 
curgerea vremilor după voia Sa, lăudaţi-L şi-L prea înălţaţi întru toţi vecii. 


Lui Dumnezeu, celui ce toate le chiverniseşte şi vremile preface, spre trebuinţa 
oamenilor cea de multe feluri, să-i cântăm: Lăudaţi-L şi-L prea înălțaţi în veci. 


Al Născătoarei 


Pe tine Maica lui Dumnezeu, Fecioară prea curată, întru înconjurările anilor, şi 
întru curgerea vremilor toți pământenii cu cuviinţă te lăudăm, ca pe Născătoarea de 
Dumnezeu, şi mântuitoarea tuturor. 


Alt Canon, al Sfintelor 40 de femei 
Cântarea a 8-a 


Irmos: Pe tinerii cei bine credincioşi... 


Dezbrăcându-vă cu adevărat de omul cel stricat prin păcat, v-aţi îmbrăcat cu haine 
luminate din sângiurile muceniceşti, şi cu osârdie cântaţi: Pe Domnul lăudaţi-L lu- 
crurile, şi-L prea înălţați întru toţi vecii. 


Cu dumnezeieştile străluciri ale Soarelui celui înţelegător, muceniţe fiind strălucite, 
noaptea nedumnezeirii aţi trecut, cântând întru unimea sufletului: Pe Domnul lău- 
daţi-L lucrurile şi-L prea înălţaţi întru toţi vecii. 


Ca nişte mieluşele fără de răutate, ca nişte dumnezeiești porumbiţe, ca nişte 
junghieri de bunăvoie, şi ca nişte jertfe fără prihană, v-aţi adus lui Hristos, Zidi- 
torului, cu un glas cântând: Pe Domnul lăudaţi-L lucrurile, şi-L prea înălţaţi întru 
toţi vecii. 


Cu porunca tiranilor celor fărădelege, mădularele fiindu-vă zdrumicate, cu toiege 
sfărâmate fără milă bătute, de sabie tăiate, nedreaptă moarte aţi suferit. Pentru 
aceasta cu bucurie aţi moştenit nemuritoare şi bogate daruri. 


Ar De Dr dr dr de Dr dr d Dr Dr dr dr de de dr dr A de dr dr A A 


Xp XP XP IP 3 E 2 2 e IP 3 3 E E E IP 5 IE E IP e XXX 


Ar De De De De dr De e De De de De Dr Dr De De De De e De de e Ar A d 


XP PP 2 0 E IE IP 3 3 3 IE IE II IE E XX 


Al Născătoarei 


În urma ta au alergat muceniţele femei, prea curată dumnezeiască Mireasă, simțind 
mirosul mirului celui cu dulce mireasmă a unuia născut Fiului tău, Celui ce a stră- 
lucit din pântecele tău Fecioară, ceea ce nu ştii de nuntă. Și împreună cu tine acum 
împărăţesc, lăudând pe Hristos în veci. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Pe tinerii cei bine credincioşi, în cuptor, naşterea Născătoarei de Dumnezeu i-a 
mântuit, atunci fund închipuită, iar acum plinită; pe toată lumea ridică să-ți cânte 
ție: Pe Domnul lucrurile lăudați-L și-L prea înălțați pe Dânsul întru toţi vecii. 

Alt Canon, al cuviosului 
Cântarea a 8-a 
Irmos: In muntele cel sfânt... 
Depărtându-te de toată dulceaţa cea lumească, şi îndurându-te de neputinţa maicii 
tale, ca un viu te-ai arătat ei după moarte, strigând: Pe Domnul lăudați-L, şi-L prea 


înălţați în veci. 


Pe tânărul cel slăbănog tămăduindu-l, a purta pe umerii săi pe Filarh i-ai poruncit, 
şi l-ai învăţat a lăuda pe Domnul, şi a-L prea înălța întru toţi vecii. 


Cela ce a prea mărit pe lov prin răbdare, putrejunea trupului tău celui rănit, în măr- 
găritar de mult preţ o a întors, sluga lui Hristos, Simeoane, şi te-a prea mărit întru 
toți vecii. 


Binecuvântăm pe Tatăl, pe Fiul și pe Sfântul Duh Domnul 
Pe mai marele tâlharilor cel pierzător, ca şi de demult pe lemn pe tâlharul, l-ai che- 


mat, cu rugăciunile lui Simeon, o, Stăpâne! Pentru aceasta pe Tine te lăudăm, şi Te 
prea înălțăm întru toți vecii. 

Şi acum şi pururea şi în vecii vecilor. Amin (a Născătoarei de Dumnezeu) 


Pe tine ceea ce ai primit de la înger: bucură-te! Și ai născut pe Domnul măririi, şi ai 
răsărit lumină lumii, toţi te lăudăm, şi te prea înălțăm Fecioară Născătoare de Dum- 
nezeu. 


Catavasie: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Binecuvântaţi, tineri cei în tocmai cu numărul Treimii, pe făcătorul Dumnezeu 
Părintele; şi lăudaţi pe Cuvântul cel ce S-a pogorât şi focul în rouă l-a prefăcut; şi 
prea înălţaţi pe Duhul cel Preasfânt, care dă viaţă tuturor întru toţi vecii. 


Canonul Indictului 
Cântarea a 9-a 


Irmos: Chipul naşterii tale celei curate l-a arătat rugul cel ce ardea nears şi acum, 
te rugăm, să stingi cuptorul ispitelor cel sălbăticit asupra noastră, ca neîncetat să te 
mărim pe tine, Născătoare de Dumnezeu. 


Cuvântul lui Dumnezeu şi puterea, înţelepciunea cea adevărată şi ipostatnică, care 
împreună ţii şi chiverniseşti toate cu înţelepciune, şi această vreme de acum robilor 
tăi întru aşezare lină o tocmeşte. 


Toate lucrările Tale, Doamne, cerurile, pământul, lumina, şi marea, apele, şi toate 
izvoarele, soarele şi luna, întunericul şi stelele, focul şi oamenii, şi dobitoacele, îm- 
preună cu îngerii Te laudă pe Tine. 


Unule Cela ce eşti mai-nainte de veci, ca un Făcător al veacurilor, şi care împă- 
răţeşti; o Dumnezeire în trei Ipostasuri neamestecată, prin rugăciunile prea curatei 
şi pururea Fecioarei Maria, anul acesta roditor arată-l moştenirii Tale. 


Al Născătoarei 
Mâtuitorule a toate şi Atotţiitorule, Ziditorule al făpturi, şi îndreptătorule, pentru 


rugăciunile Celeia ce te-a născut pe Tine fără de sămânță, pace lumii Tale dăru- 
ieşte, păzind Biserica totdeauna neclintită. 

Alt Canon, al Sfintelor 40 de femei 
Cântarea a 9-a 
Irmos: Eva cu adevărat, prin boala neascultării, a adus în lume blestemul; iar tu, 
Fecioară, de Dumnezeu Născătoare, prin Odrasla sarcinii tale, ai înflorit lumii bi- 
necuvântare. Pentru aceasta, toţi te mărim. 
Ca dintr-un izvor se revarsă curgeri de tămăduiri prea fericite, celor ce au trebuinţă, 
potolesc vătămarea bolilor, arşiţa patimilor gonesc, inimile iubitorilor de Dumne- 
zeu le adapă spre bună rodirea dumnezeieştilor fapte. 
Dumnezeiescul diacon Ammun şi Chelsina, şi cu dânşii patruzeci de femei, de 
Dumnezeu înţelepţite, pătimind după lege, s-au încununat; şi acum cu îngerii dăn- 
țuiesc, pe care după datorie îi fericim. 
Inălţatu-v-aţi dumnezeieşti mirese, putere asupra vrăjmaşilor luând, şi îngerilor v- 
ați asemănat; cu pomul vieții neoprit îndulcindu-vă în Rai, din izvorul tuturor bu- 
nătăților acum vă îndestulaţi, rugându-vă pentru lume. 
Al Născătoarei 
Lăcaş înţelepciunii Celei mai presus de minte, te-ai arătat Fecioară fără prihană, 
scaun însuflețit şi uşă. Pentru aceasta ca pe o împărăteasă te-au iubit fecioarele pe 
tine, Fecioară, şi ca lui Dumnezeu, în urma ta aducându-se. 

Alt Canon, al cuviosului 

Cântarea a 9-a 
Irmos: Pe Cel ce s-a arătat în munte... 
Pe tine cela ce prin înfrânare, ai împărățit peste patimi, Hristos te-a primit Sime- 
oane purtătorule de Dumnezeu, părtaş Impărăției Sale; pentru aceasta cu cântări te 
mărim. 


Invrednicindu-te darului de tămăduire din vistieriile Duhului cele nesfârşite, dai 
tămăduiri celor ce prăznuiesc pomenirea ta, Simeoane de Dumnezeu purtătorule. 


Slavă Tatălui şi Fiului şi Sfântului Duh. 

Călătorindu-te spre Cer, cuvioase prin fapte bune, şi postnicească nevoință su- 
ferind, la lăcaşurile cereşti ai zburat; roagă-te dar să se mântuiască sufletele 
noastre. 


Şi acum şi pururea şi în vecii vecilor. Amin (a Născătoarei de Dumnezeu) 


Rug arzând cu foc şi nears, te-ai arătat o Fecioară, zămislind fără de sămânță, pe 
Dumnezeu şi Mântuitorul lumii; pe care neîncetat Il mărim. 


Catavasie: Rai de taină eşti Născătoare de Dumnezeu, care ai odrăslit nelucrat pe 
Hristos, de care lemnul Crucii cel de viaţă purtător, pe pământ s-a sădit. Pentru 
aceasta acum înălţat fiind, închinându-ne lui, pe tine te mărim. 


Altă Catavasie: Moartea ce a venit neamului prin mâncarea din pom, prin Cruce s- 
a stricat astăzi; pentru că blestemul strămoaşei cel a tot neamul, s-a dezlegat prin 
odrasla prea curatei Maicii lui Dumnezeu, pe care toate Puterile cereşti o măresc. 


Luminânda Indictului: 


Podobie: Cu ucenicii să ne suim în muntele Galileei, prin credinţă să vedem pe 
Hristos zicând: Că a luat putere a celor de sus şi a celor de jos; să ne învăţăm cum 
învaţă, a boteza toate neamurile în numele Tatălui şi al Fiului şi al Sfântului Duh şi 
a petrece cu tăinuitorii, precum S-a făgăduit până în sfârşitul veacului. 


Dumnezeule al Dumnezeilor şi Doamne, firea cea în trei ipostasuri, cela ce eşti 
neapropiat, pururea veşnic, nezidit, Făcătorule al tuturor Atotputernice, la Tine 
cădem toți şi pe Tine te rugăm ca un bun, acest an de acum, binecuvântându-l, pă- 
zeşte în pace, pe cei binecredincioşi, şi pe tot poporul Tău Îndurate. 


Slavă Tatălui şi Fiului şi Sfântului Duh, a cuviosului 

Viaţa ta cea purtătoare de lumină cuvioase, ca un luceafăr strălucind, a luminat 
toată partea cea de sub soare cu razele minunilor. Căci prin stâlp părinte, te-ai suit 
ca pe o scară, la Dumnezeu, unde este săvârşirea tuturor doririlor cu adevărat, 
Simeoane, rugându-te pentru noi cei ce te cinstim pe tine, fericite. 


Și acum şi pururea şi în vecii vecilor. (a Născătoarei de Dumnezeu) 


Cela ce eşti Ziditor şi ocârmuitor a toată făptura, care vremile şi anii le-ai tocmit cu 
a Ta putere, cursul anului, cu binecuvântare de bunătate încununează-l Indurate, şi 

în pace întreg şi fără de bântuială păzeşte pe poporul Tău; pentru rugăciunile celeia 
ce Te-a născut, şi ale dumnezeieştilor îngeri. 


La Laude 
Stihirile Indictului pe 4, glasul al 3-lea, ale lui loan Monahul: 


Cuvântul cel mai-nainte de veci al Tatălui, care eşti în chipul lui Dumnezeu, şi ai 
tocmit făptura din ce n-a fost întru fiinţă. Cela ce vremile şi anii le-ai pus întru a Ta 
putere, binecuvântează cununa anului bunătății Tale, dând pace Bisericii Tale, şi 
biruinţă binecredincioşilor, bună rodire pământului, şi nouă mare milă. 


Glasul al 4-lea, a aceluiaşi: 


Împărăţia Ta, Hristoase Dumnezeule, este împărăţia tuturor veacurilor, şi stăpânia 
Ta întru tot neamul şi neamul; că toate cu înţelepciune le-ai făcut, vremi şi ani 
nouă mai-nainte punând. Pentru aceasta mulţumind de toate, strigăm: Binecu- 
vântează cununa anului bunătăţii Tale, şi ne învredniceşte pe noi fără de osândă a 
striga către Tine: Doamne, mărire Ţie! 


A lui Andrei Piru: Umbletele Tale Dumnezeule, sunt umblete mari şi minunate; 
pentru aceasta mărim puterea rânduielii Tale, căci lumină din lumină ai venit în 
ticăloasă lumea Ta, şi blestemul cel dintâi al lui Adam celui vechi l-ai stricat, şi 
bine ai voit Cuvinte, nouă întru înţelepciune, vremi şi ani a ne alcătui, ca să mărim 
bunătatea Ta cea atotlucrătoare, Doamne, mărire Ţie. 


Glasul al 2-lea, a lui Ghermano: Când cu patima Ta Doamne, ai întărit lumea, atun- 
Ci şi cei neputincioşi s-au încins cu putere, femeile s-au îmbărbătat asupra amarului 
muncitor, şi greşalele strămoaşei îndreptând, iarăşi desfătării Raiului părtaşă s-a 
făcut, spre mărirea Ta, a Celui ce Te-ai născut din femeie, şi ai mântuit neamul 
omenesc. 


Slavă Tatălui şi Fiului şi Sfântului Duh, a cuviosului, glasul al 2-lea 


Cel din pruncie sfințit Simeon, ca un rod bun din rădăcină bună ai răsărit, şi cu 
darul mai ales decât cu lapte hrănindu-se, şi pe piatră trupul suindu-şi şi către 
Dumnezeu înălțându-şi gândul, ceresc lăcaş şi-a zidit prin faptele cele bune, şi cu 
dumnezeieştile puteri cele de sus desfătându-se, sălaş s-a făcut lui Hristos Dumne- 
zeu, şi Mântuitorului sufletelor noastre. 

Şi acum şi pururea şi în vecii vecilor, a Indictului, glasul al 8-lea, a lui Ghermano 


Cela ce cu negrăita înţelepciune ai tocmit toate, Cuvinte a lui Dumnezeu, Hristoase 
Dumnezeule, carele vremi şi ani mai-nainte ai pus nouă, lucrurile mâinilor Tale le 
binecuvântează, şi pe binecredinciosul popor cu puterea Ta veseleşte-l, dându-i 
putere asupra vrăjmaşilor, ca un bun şi de oameni iubitor. 


Îndată: Doxologia mare, după Sfinte Dumnezeule..., Troparul Indictului, Mărire..., 
al cuviosului. Şi acum...,Bucură-te cea plină de dar...„Ecteniile, Apolisul (Otpustul) 
şi Ceasul 1 la care zicem Troparul Indictului, Mărire..., al cuviosului, Şi acum..., 
Troparul Născătoarei Ceasului, După Sfinte Dumnezeule... Condacul Indictului 
Asemenea şi la celelalte Ceasuri zicem Troparul şi Condacul Indictului, și al 
Cuviosului schimbându-le. 


La Liturghie 


Tipica şi din Canoanele indictului şi a cuviosului, Cântarea 3-a şi a 6-a. Pro- 
chimenul, glasul al 3-lea. Mare este Domnul..., Stih: Lăudaţi pe Domnul că este 
bun..., Apostolul către Timotei: I. Cap. II, 1, începutul 183. Fiule Timotei, rogu-te 
mai-nainte..., Şi al cuviosului, Către Coloseni: Fraţilor, îmbrăcaţi-vă ca nişte 
aleşi..., Aliluia, glasul al 4-lea. Ţie se cuvine Cântare Dumnezeule... Stih: 
Binecuvânta-vei cununa..., Evanghelia de la Luca: În vremea aceea venit-a Iisus în 
Nazaret... Caut-o Joi a 18-a, şi a cuviosului de la Matei: Zis-a Domnul toate îmi 
sunt date de la..., caută Ianuarie 20 şi Joi a 4-a, Chinonicul Indictului: Binecuvânta- 
vei cununa anului..., Şi al cuviosului: Întru pomenire veşnică va fi dreptul..., 
Aliluia de 3 ori. 


Tipic 


Pentru cele nedumerite pentru Indict şi pentru cuviosul Simeon, de se vor întâmpla 
în vreo Duminică. 


Cade-se a şti, că de se va întâmpla ziua cea dintâi a lunii Septembrie în zi de 
Duminică, se lasă slujba Sfintelor muceniţe, şi să se cânte când va socoti Ecle- 
siarhul. Și cântăm numai ale Invierii cu slujba Indictului, şi a cuviosului Simeon. 


La Vecernia cea mică, Stihirile învierii şi ale Născătoarei de Dumnezeu, după 
obicei. lar la Vecernia cea mare, după Catisma cea obişnuită, la Doamne strigat- 
am..., Stihirile Învierii 3, ale lui Anatolie 4, ale indictului 3 şi ale Sfântului Simeon 
3. Mănire..., a Indictului, Şi acum..., Dogmatica glasului ce se va întâmpla la 

Octoih, Ieşire (Vohod), Lumină lină..., Prochimenul zilei, Paremiile Indictului şi a 
Sfântului. 


La Latie Stihirile Sfântului căruia va fi hramul, şi ale Indictului Stihiri 4, două pe 
glasul 1, şi două pe glasul al 2-lea. Mărire..., a cuviosului glasul al 6-lea: 
Dumnezeiescul dar umbrează..., Şi acum..., a Indictului, glasul al 8-lea: Cela ce cu 
negrăita înţelepciune..., (Acestea toate caută-le la Stihoavna Indictului şi la Toată 
suflarea...). 


La Stihoavnă, Stihirile Învierii, după Alfa Vita. Mărire..., a cuviosului, glasul al 5- 
lea: Precum Ilie prin căruţa cea de foc... Şi acum..., a Indictului glasul al 5-lea : Tu 
împărate, cela ce eşti pururea... 


La binecuvântarea pâinilor, Troparul: Născătoare de Dumnezeu Fecioară..., de 2 
ori, şi al Indictului o dată şi citire la Trimiteri, şi alte citiri ale Sfântului Simeon. La 
Dumnezeu este Domnul..., Troparul învierii de 2 ori, Mărire... al cuviosului. Şi 
acum..., al Indictului. După Catisme, Sedelnele Învierii cu Troparele Născătoarei, 
şi după Fericiţi cei fără prihană în cale..., îndată începem: Bine eşti cuvântat 
Doamne...,Deci Ipacoi şi Antifoanele glasului. Prochimen, Toată suflarea..., 
Evanghelia Învierii, Învierea lui Hristos văzând...,După Psalmul 50, zicem cele 
obişnuite ale Duminicii, până la Canon. Canonul Învierii pe 4, şi al Născătoarei de 
Dumnezeu, pe 2; al Indictului pe 4, şi al cuviosului Simeon pe 4. Catavasie, Cruce 
însemnând Moise..., După a 3-a Cântare. Condacul Indictului şi a cuviosului, apoi 
Sedealna Cuviosului, Mărire..., altă Sedealnă a cuviosului, Şi acum..., Sedealna 
Indictului. După a 6-a Cântare, Condacul Învierii şi apoi Icosul, şi citim Prologul. 
La Cântarea a 9-a cântăm : Ceea ce eşti mai cinstită..., Sedealna Învierii, Mărire..., 
a Sfântului. Şi acum..., a Indictului. 


La Laude, Stihirile Învierii 4 şi 3 stihiri ale Indictului, una pe glasul al 3-lea şi două 
pe glasul al 4-lea şi a cuviosului o Stihiră pe glasul al 2-lea: Cel din pruncie sfințit 
Simeon..., Cu stihurile: Ţie se cuvine cântare Dumnezeule în Sion..., Şi, Cinstită 
este înaintea Domnului moartea cuviosului lui..., Mărire..., Stihira Evangheliei. Şi 
acum..., Prea binecuvântată eşti..., Slavoslovia cea mare. Troparul Învierii. 
Ecteniile şi Otpust, Catihisis ce se zice învăţătură, după Otpust. Litia după obicei în 
pridvor, Şi întâiul Ceas, la care se zice Troparul Învierii. Mărire... al Indictului, Şi 
acum..., al Născătoarei Ceasului. După Tatăl nostru... Condacul Indictului. La 
Ceasul 3 Troparul Învierii, Mărire..., al cuviosului şi Condacul cuviosului. 
Deasemenea şi la celelalte Ceasuri, Troparul şi Condacul Învierii, ale Indictului şi 
ale cuviosului schimbându-le. 

La Liturghie 


Fericirile glasului pe 4, şi din Canonul Indictului, Cântarea a 3-a pe 4 şi a 
Sfântului, Cântarea a 6-a pe 4. După ieşire (Vohod), Troparul Învierii şi Troparul 
Indictului şi al cuviosului. Deci Condacul Invierii, Mărire..., Condacul Sfântului, Şi 
acum..., al indictului. Prochimen. Apostol, Aliluia şi Evanghelia, mai-nainte ale 
Indictului, Şi ale Duminicii sub începătură (adică în mijloc) apoi ale cuviosului; 
Chinonicul Indictului şi al cuviosului. 


Sursa: 
https://sites.google.com/site/ortodox007/mineiele-bisericii-ortodoxe/mineiul-pe-septembrie 

Canon de rugăciune către Sfântul cuvios Simeon, stâlpnicul 


Canon de rugăciune la Sfântul cuvios Simeon Stâlpnicul - 1 septembrie - slujitor 
Dani: 
https://www.youtube.com/watch?y=foPLdicpTaw 

= ate 2 


Troparul Sfântului cuvios Simeon, stâlpnicul, glasul 1: Al răbdării stâlp ai fost, 
râvnind părinţilor celor mai dinainte, cuvioase; lui lov întru patimi, lui Iosif întru 
ispite şi vieţii celor fără de trup, tu fiind în trup, Sfinte Simeon, părintele nostru; 
roagă-te lui Hristos Dumnezeu să mântuiască sufletele noastre. 

facere a lui loan monahul 


Cântarea 1 


Irmos: Să cântăm Domnului, celui ce a povăţuit pe poporul Său prin Marea Roşie, 
cântare de biruinţă că S-a proslăvit. 


Stih: Sfinte cuvioase părinte Simeon, roagă-te lui Dumnezeu pentru noi. 

Invredniceşte-mă, o, purtătorule de Dumnezeu, Sfinte Simeon, ca şi cu organul cel 
putred al limbii să alcătuiesc ţie cântare; şi cu rugăciunile tale dăruieşte-mi lumina 
cunoștinței cea de Dumnezeu învățată. 


Stih: Sfinte cuvioase părinte Simeon, roagă-te lui Dumnezeu pentru noi. 


Inţelepciunea ta, părinte, au cunoscut-o perşii, etiopienii, indienii, sciți şi mulțimea 
arabilor şi au prea slăvit pe Hristos, cel prin tine Preaslăvit. 


Slavă Tatălui şi Fiului şi Sfântului Duh. 


De dar duhovnicesc te-ai umplut, căci de la staulele păstoreşti, ca Iacov, ca David 
şi ca Moise, mare povăţuitor te-ai arătat, fericite, turmelor celor cuvântătoare. 


Şi acum şi pururea şi în vecii vecilor. Amin (a Născătoarei). 

Preacurată Născătoare de Dumnezeu, bucură-te, ca una care ai încăput în pântecele 
tău pe Dumnezeu cel Neîncăput. Aceluia roagă-te să izbăvească din nevoi pe cei ce 
te laudă pe tine. 

Catavasie: Cruce însemnând Moise în drept cu toiagul, Marea Roşie a despărțit-o 
lui Israel, cel ce pedestru a trecut-o. lar de-a curmezişul lovind-o, a împreunat-o 
împotriva carelor lui Faraon, deasupra înscriind nebiruită armă. Pentru aceea, lui 
Hristos să-l cântăm, Dumnezeului nostru, că S-a prea slăvit. 


Cântarea a 3-a 


Irmos: Frica Ta, Doamne, o sădeşte în inimile robilor Tăi şi fii nouă întărire, celor 
ce întru adevăr Te chemăm pe Tine. 


Stih: Sfinte cuvioase părinte Simeon, roagă-te lui Dumnezeu pentru noi. 


Izbăvindu-te de năvălirea cea viforoasă a duhurilor, la locaşul cel de mântuire ai 
năzuit, Sfinte Simeon, din care şi viaţa cea neîmbătrânită ai câştigat. 


Stih: Sfinte cuvioase părinte Simeon, roagă-te lui Dumnezeu pentru noi. 


Cu totul ţi-ai plecat cu bucurie urechile, întru tot fericite, către ascultarea Stă- 
pânului, cel ce te-a fericit şi aşa ai aflat fericita petrecere. 

Slavă Tatălui şi Fiului şi Sfântului Duh. 


Primind seminţele Cuvântului în brazdele inimii tale, cu adăparea lacrimilor, spic 
înmulțit de fapte bune lui Hristos ai secerat. 


Şi acum şi pururea şi în vecii vecilor. Amin (a Născătoarei). 


Ai zămislit în chip de negrăit pe Mântuitorul şi Domnul, cel ce ne-a mântuit din 
nevoi pe noi, cei ce în adevăr te cinstim pe tine, dumnezeiască Mireasă. 


Catavasie: Toiagul spre închipuirea Tainei se primeşte, căci cu odrăslirea a ales 
preot; iar Bisericii celei mai înainte neroditoare, acum a înflorit lemnul Crucii, spre 
putere şi spre întărire. 


Cântarea a 4-a 


Irmos: Auzit-am, Doamne, auzul Tău şi m-am temut, înţeles-am iconomia Ta şi 
Te-am proslăvit, Unule lubitorule de oameni. 


Stih: Sfinte cuvioase părinte Simeon, roagă-te lui Dumnezeu pentru noi. 


Nu pe nisip, prea fericite, ci întru adânci ostenelile tale, punând temelia nevoinţei, 
ai zidit turn neclintit de fapte bune. 


Stih: Sfinte cuvioase părinte Simeon, roagă-te lui Dumnezeu pentru noi. 


Cu frica Duhului ţi-ai pătruns trupul tău cel mult trudit de legături, fericite. Pentru 
aceea, funia cereştii moşteniri ai câştigat. 


Stih: Sfinte cuvioase părinte Simeon, roagă-te lui Dumnezeu pentru noi. 


Izgonitu-s-au patimile cele ascunse, spăimântându-se de străduirea trupului tău ce a 
suferit în gunoi cu viermi, fericite. 


Slavă Tatălui şi Fiului şi Sfântului Duh. 


Urmând Celui ce de bunăvoie a suferit moartea cea dătătoare de viaţă, pe tine 
însuţi de viu în groapă întunecoasă te-ai închis, cuvioase. 


Şi acum şi pururea şi în vecii vecilor. Amin (a Născătoarei). 

Pe Dumnezeu pe care L-ai născut, prea curată Marie, roagă-L totdeauna să dăru- 
iască robilor tăi iertare de greşeli. 


Catavasie: Auzit-am, Doamne, Taina iconomiei Tale, înţeles-am lucrurile Tale şi 
am prea slăvit Dumnezeirea Ta. 


Cântarea a 5-a 


Irmos: Luminează-ne pe noi, Doamne, cu poruncile Tale şi cu braţul Tău cel înalt; 
pacea Ta dă-o nouă, lubitorule de oameni. 


Stih: Sfinte cuvioase părinte Simeon, roagă-te lui Dumnezeu pentru noi. 


Ca pe Daniel oarecând din groapa fiarelor, arătându-ţi-Se, Sfinte Simeon, nevă- 
tămat pe tine te-a scos. 


Stih: Sfinte cuvioase părinte Simeon, roagă-te lui Dumnezeu pentru noi. 


Pe tine cu totul dându-te Domnului, ai suferit supărările cele potrivnice, lapoviţa, 
gerul şi zăduful. 


Stih: Sfinte cuvioase părinte Simeon, roagă-te lui Dumnezeu pentru noi. 


Nou Moise şi Ilie te-ai arătat, fericite. Ca un post de patruzeci de zile, toată viaţa ta 
cu o hrană petrecându-ţi, cuvioase. 


Slavă Tatălui şi Fiului şi Sfântului Duh. 


Legăturile lanțurilor ca o ghirlandă de aur ţi-au fost socotite, cuvioase Simeon şi cu 
dumnezeieşti aripi spre cer ai călătorit. 


Şi acum şi pururea şi în vecii vecilor. Amin (a Născătoarei). 


Roagă pururea pe Fiul Tău şi Dumnezeul nostru, ceea ce nu ştii de nuntă, Marie 
prea curată, să ne trimită nouă credincioşilor mare mila Sa. 


Catavasie: O, de trei ori fericite Lemn, pe care s-a răstignit Hristos, Împăratul ŞI 
Domnul, prin care a căzut cel ce a înşelat cu lemnul, înşelat fiind Cel ce a fost 
pironit pe tine cu trupul, de Dumnezeu, care dă pace sufletelor noastre. 

Cântarea a 6-a 


Irmos: Haină luminoasă dă-mi mie, Cel ce te îmbraci cu lumina ca şi cu o haină, 
Mult Milostive Hristoase, Dumnezeul nostru. 


Stih: Sfinte cuvioase părinte Simeon, roagă-te lui Dumnezeu pentru noi. 


De semne şi de minuni făcător, Hristos pe tine te-a arătat şi locaş dumnezeieştii 
lucrări, fericite. 


Stih: Sfinte cuvioase părinte Simeon, roagă-te lui Dumnezeu pentru noi. 


Înălţatu-ţi-ai trupul tău, Sfinte Simeon, pe stâlp ca pe cruce. Pentru aceasta, te-ai 
prea mărit împreună cu Hristos, cel ce S-a Inălţat pe lemn pentru tine. 


Slavă Tatălui şi Fiului şi Sfântului Duh. 


Aflând, Sfinte Simeon minunate, călătoria spre cele de sus, la înălțimea cerească 
ridică pe cei ce cu credinţă te laudă pe tine. 


Şi acum şi pururea şi în vecii vecilor. Amin (a Născătoarei). 


Biserică a lui Dumnezeu şi sicriu şi cămară însuflețită şi uşă cerească, de Dumne- 
zeu Născătoare, credincioşii pe tine te vestim. 


Catavasie: In pântecele chitului, Ilona palmele întinzându-şi în chipul Crucii, mân- 
tuitoarea Patimă mai înainte a închipuit-o lămurit. De unde a treia zi ieşind, a 
însemnat Invierea cea mai presus de lume, a lui Hristos Dumnezeu, cel ce S-a răsti- 
gnit cu trupul şi cu Invierea cea de a treia zi lumea a luminat. 

Condac, glasul al 2-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Cele de sus căutând şi cu cei de jos împreunându-te şi căruţă de foc stâlpul tău 
făcându-ţi, printr-însul împreună vorbitor cu îngerii ai ajuns, cuvioase. Cu aceia 


împreună roagă-te neîncetat lui Hristos Dumnezeu pentru noi toți. 


Cântarea a 7-a 

Irmos: Pe tinerii cei bine credincioşi în cuptor, naşterea Născătoarei de Dumnezeu 
i-a mântuit; atunci fund închipuită, iar acum lucrată; pe toată lumea ridică să-ţi 
cânte ție: pe Domnul, lucrurile, lăudaţi-L şi-L prea înălţaţi întru toţi vecii. 


Stih: Sfinte cuvioase părinte Simeon, roagă-te lui Dumnezeu pentru noi. 


Deschizând porțile ploii, ai dezlegat seceta celor lipsiţi de umezeală şi pământul, ce 
se clătina, l-ai liniştit prin rugăciunile tale şi ai învăţat pe popoare să cânte: Bine- 
cuvântat este Dumnezeul părinților noştri. 


Stih: Sfinte cuvioase părinte Simeon, roagă-te lui Dumnezeu pentru noi. 


Ca un prea mare luminător al Bisericii şi soare mult luminător, Sfinte Simeon, 
pretutindenea razele răspândindu-ţi, ai luminat popoare şi le-ai învăţat să cânte: 
Binecuvântat este Dumnezeul părinților noştri. 


Stih: Sfinte cuvioase părinte Simeon, roagă-te lui Dumnezeu pentru noi. 


Ca nişte ape de pretutindeni pornindu-se noian de oameni, în ograda nevoinţei tale 
s-au adunat, slugă a lui Hristos, Sfinte Simeon; şi de la tine au învăţat să cânte: 
Binecuvântat este Dumnezeul părinților noştri 


Slavă Tatălui şi Fiului şi Sfântului Duh. 


Oarecând în braţele bătrânului, iar acum în tăbliţele inimii tale, cuvioase, cu putere 
nevăzută Hristos S-a odihnit, Sfinte Simeon. Pentru aceasta ai cântat: Binecuvântat 
este Dumnezeul părinţilor noştri. 


Şi acum şi pururea şi în vecii vecilor. Amin (a Născătoarei). 


Cu cuviinţă avea să se nască dintru tine, Fecioară prea curată, Cel ce S-a Intrupat 
mai presus de fire. Căci tu te-ai arătat cu curăția mai presus decât toţi. Aceluia 
strigând, cu cântări glăsuim: Binecuvântat este Dumnezeul părinţilor noştri. 


Catavasie: Nebuna poruncă a tiranului celui păgân pe popoare le-a tulburat, 
suflând cu îngrozire şi cu hulă urâtă lui Dumnezeu; însă pe cei trei tineri nu i-a 
înfricoşat mânia cea de fiară, nici focul cel vâlvâitor; ci, cu duh de rouă aducător ce 
împotrivă răsuna, împreună cu focul fund căutat: Prea lăudate Dumnezeul părin- 
ilor şi al nostru bine ești cuvântat. 

Cântarea a 8-a 

Irmos: În muntele cel sfânt... 

Stih: Sfinte cuvioase părinte Simeon, roagă-te lui Dumnezeu pentru noi. 
Depărtându-te de toată dulceaţa cea lumească şi îndurându-te de neputința maicii 
tale, ca un viu te-ai arătat ei după moarte, strigând: pe Domnul lăudaţi-L şi prea 
înălţaţi-L în veci. 


Stih: Sfinte cuvioase părinte Simeon, roagă-te lui Dumnezeu pentru noi. 


Pe tânărul cel slăbănog tămăduindu-l, i-ai poruncit a purta pe umerii săi pe Filarh şi 
l-ai învăţat a lăuda pe Domnul şi a-L prea înălța întru toţi vecii. 


Stih: Sfinte cuvioase părinte Simeon, roagă-te lui Dumnezeu pentru noi. 

Cel ce a prea mărit pe lov prin răbdare, putrejunea trupului tău celui rănit în 
mărgăritar de mult preţ a întors-o, slugă a lui Hristos, Sfinte Simeon şi te-ai prea 
mărit întru toţi veci. 

Binecuvântăm pe Tatăl, pe Fiul şi pe Sfântul Duh, Domnul. 

Pe mai marele tâlharilor cel pierzător, ca şi de demult pe lemn pe tâlharul, l-ai 
chemat cu rugăciunile Sfântului Simeon, o, Stăpâne! Pentru aceasta, pe Tine Te 
lăudăm şi Te prea înălțăm întru toți vecii. 

Şi acum şi pururea şi în vecii vecilor. Amin (a Născătoarei). 

Pe tine, ceea ce ai auzit de la Înger: Bucură-te! Şi ai născut pe Domnul măririi şi ai 
răsărit lumii Lumina, toţi te lăudăm şi te prea înălțăm, Fecioară Născătoare de 
Dumnezeu. 


Catavasie: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 

Binecuvântaţi, tineri cei în tocmai cu numărul Treimii, pe făcătorul Dumnezeu 
Părintele; şi lăudaţi pe Cuvântul cel ce S-a pogorât şi focul în rouă l-a prefăcut; şi 
prea înălţaţi pe Duhul cel Preasfânt, care dă viaţă tuturor întru toţi vecii. 


Cântarea a 9-a 

Irmos: Pe Cel ce s-a arătat în munte... 

Stih: Sfinte cuvioase părinte Simeon, roagă-te lui Dumnezeu pentru noi. 

Pe tine, cel ce prin înfrânare ai împărăţit peste patimi, Hristos te-a primit, Sfinte 
Simeon, purtătorule de Dumnezeu, părtaş Impărăției Sale; pentru aceasta, cu cân- 
tăni te mărim. 

Stih: Sfinte cuvioase părinte Simeon, roagă-te lui Dumnezeu pentru noi. 
Învrednicindu-te de darul tămăduitor din visteriile Duhului cele nesfârşite, dai 
tămăduire celor ce prăznuiesc pomenirea ta, Sfinte Simeon, de Dumnezeu pur- 
tătorule. 

Slavă Tatălui şi Fiului şi Sfântului Duh. 

Călătorind spre cer, cuvioase, prin fapte bune şi nevoinţă pustnicească suferind, 
la Locaşurile Cereşti ai zburat. lar acum roagă-te să se mântuiască sufletele 
noastre. 


Şi acum şi pururea şi în vecii vecilor. Amin (a Născătoarei). 


Rug arzând cu foc şi nears, te-ai arătat, Fecioară, zămislind fără de sămânță pe 
Dumnezeul şi Mântuitorul lumii, pe care neîncetat Il mărim. 


Catavasie: Rai de taină eşti, Născătoare de Dumnezeu, care ai odrăslit nelucrat pe 
Hristos, de care lemnul Crucii, cel de viaţă purtător, pe pământ a fost sădit. Pentru 
aceasta, acum înălţat fiind, închinându-ne lui, pe tine te mărim. 


Catavasie: Moartea ce a venit neamului prin mâncarea din pom, prin Cruce s-a 
stricat astăzi, pentru că blestemul strămoaşei, cel a tot neamul, s-a dezlegat prin 
Odrasla prea curatei Maicii lui Dumnezeu, pe care toate Puterile cereşti o măresc. 

Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Cu înfrânarea, cu ostenelile şi cu rugăciunile, sufletul tău pedepsindu-l cu dumne- 
zeiască cuviinţă, te-ai făcut părtaş mucenicilor, fericite. Daruri de minuni cu 
adevărat ai câştigat, a vindeca bolile celor ce te cinstesc pe tine cu credinţă. Pentru 
aceasta şi taberile demonilor gonești, cu puterea cea dată ţie de sus asupra lor, 
Sfinte Simeon prea fericite. lar acum, roagă-te lui Hristos Dumnezeu, iertare de 
greşeli să dăruiască celor ce prăznuiesc cu dragoste sfântă pomenirea ta. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Înălţatu-te-ai prin credinţă, părinte înțelepte şi cele vremelnice toate trecându-le cu 
vederea, lui Hristos ai urmat cu puterea Duhului. Cu înfrânarea ţi-ai topit trupul 
tău, cuvioase, strălucirea cerească pururea mai înainte văzând. Pentru aceasta, ai şi 
aflat spre dumnezeiască suire stâlpul, scară potrivită dorului tău, părinte Simeon, 
prea sfințite. lar acum roagă pe Hristos, Dumnezeu, iertare de greşeli să dăruiască 
celor ce prăznuiesc cu dragoste sfântă pomenirea ta. 

Acatistul Sfântului cuvios Simeon, stâlpnicul 


Viaţa și Acatistul 
Sfântului Cuvios 


SIMEON STÂLPNICUL 


Editura Institutului Biblic și de Misiune Ortodoxă 


(E) COLECȚIA ACATISTE ȘI VIEŢI DE SFINȚI SAE 


Rugăciunile începătoare 
În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Cred  Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


2 5 2 


Troparul Sfântului cuvios Simeon, stâlpnicul (glas 1): Al răbdării stâlp ai fost, 
râvnind părinților celor mai dinainte, cuvioase: lui lov, întru patimi lui Iosif, în 
ispite şi vieţii celor fără de trup. Simeoane, părintele nostru, roagă-te lui Hristos 
Dumnezeu să se mântuiască sufletele noastre! 


Condacul Sfântului cuvios Simeon, stâlpnicul (glas 2): Cele de sus căutând şi cu 
cei de jos împreunându-te şi căruţă de foc stâlpul făcându-ţi, printr-însul împreună 
vorbitor cu Îngerii ai ajuns, cuvioase. Cu aceia împreună, roagă-te neîncetat lui 
Hristos Dumnezeu pentru noi toți! 


&&& 


Condacul 1 

Cuvioase părinte Simeoane, pornirile trupului ţi le-ai potolit prin nevoinţele de pe 
stâlpul cel înalt, încât s-au înspăimântat Îngerii, s-au mirat oamenii şi s-au ruşinat 
diavolii; de aceea, ca unul ce ai dobândit bucuria vieţii veşnice, prin răbdarea ne- 
voinţelor, celor mai presus de firea omenească şi prin mulțimea lacrimilor tale, 
izbăveşte-mă, prin rugăciunile tale, din ispite şi pe mine, cel mai păcătos decât toți, 
ca să-ţi strig din inimă: Bucură-te, Sfinte cuvioase părinte Simeoane! 

Icosul 1 

Nevoitorule al lui Hristos, cel ce de la îndeletnicirea de păstor, asemenea lui Iacov, 
Moise şi David, ai fost chemat la păstorirea turmelor cuvântătoare, primeşte sme- 
rita mea strigare: 

Bucură-te, râvnitor al sărăciei; 

Bucură-te, icoană a blândeţii; 

Bucură-te, următor al Stăpânului prin curăție sufletească; 

Bucură-te, căutător al sfătuitorilor duhovniceşti; 

Bucură-te, cel ce ţi-ai deschis drum spre cer cu smerenia; 

Bucură-te, doritor de singurătate; 

Bucură-te, cel ce ai slujit tuturor cu umilință; 

Bucură-te, cel ce ai uimit pe toţi cu nevoinţa; 

Bucură-te, cel ce trupul ţi l-ai supus sufletului prin înfrânare; 

Bucură-te, cel ce ai răbdat osteneli şi dureri cu multă răbdare; 

Bucură-te, cel ce înaintea tuturor te-ai smerit în tăcere; 

Bucură-te, începător al nevoitonilor stâlpnici; 

Bucură-te, Sfinte cuvioase părinte Simeoane! 


Condacul al 2-lea 

Din pruncie ai alergat la Hristos, Sfinte Simeoane, trupul cu mare râvnă l-ai supus 
asprelor nevoinţe, covârşind nu numai faptele fraţilor, ci însăşi înţelegerea lor prin 
răstignirea trupului tău pe crucea răbdării. Pentru aceea, cu umilință, ne cucerim de 
râvna şi priceperea ta, cântând lui Dumnezeu: Aliluia? 


Icosul al 2-lea 

Părinte Simeoane, cel ce cu multă smerenie, ai vărsat râuri de lacrimi înaintea egu- 
menului, rugându-l să te primească în slujirea lui Hristos, cu sfintele tale rugăciuni, 
ajută-mă pe mine cel străin de darurile Sfântului Duh, ca bucurându-mă să-ţi cânt: 
Bucură-te, smerenie înaltă; 

Bucură-te, cel ce din pruncie ai fost izvor de lacrimi; 

Bucură-te, cel ce ai arătat recunoştinţă bătrânului care ţi-a tălmăcit Scripturile; 
Bucură-te, cel ce prin vedenie, ai fost îndemnat de Hristos la nevoinţă; 

Bucură-te, cel ce fără zăbavă ai fost grabnic ascultător; 

Bucură-te, cel ce din pruncie ai fost călăuzit de Duhul Sfânt; 

Bucură-te, cel ce ai alergat cu bucurie la Mânăstire; 

Bucură-te, cel ce în post şi rugăciune, ai aşteptat la poarta ei şapte zile; 

Bucură-te, cel ce ai dobândit dragostea egumenului şi a fraților; 

Bucură-te, cel ce la 18 ani ai fost tuns ca monah; 

Bucură-te, cel ce cu smerenie şi răbdare, ai înduplecat pe egumenul Timotei; 
Bucură-te, cel ce te-ai încredinţat fraților spre ascultare; 

Bucură-te, Sfinte cuvioase părinte Simeoane! 


Condacul al 3-lea 

Cuvioase părinte prin pătimiri te-ai arătat încercat, în suferință, ca şi lov, prin 
răbdarea ispitelor, a1 fost asemenea cu Iosif, patriarhul, iar prin şederea în fântâna 
cu fiarele sălbătice, ai fost asemenea cu Daniel, proorocul, cel aruncat în groapa cu 
lei, pentru dreapta credinţă. Drept aceea şi eu, cel împovărat de păcate şi ispitit din 
pricina multor pofte, ca de nişte fiare cumplite, alerg, cu credinţă la tine, ajutătorul 
meu, cântând lui Hristos: Aliluia! 


Icosul al 3-lea 

Să nu se bucure vrăjmaşii diavoli, nici să mă supună sub picioarele lor, că s-au por- 
nit ca valurile mării înfuriate, asupra sufletului meu! Ci, tu, Sfinte Simeoane, cu 
mijlocirile tale păzeşte-mă ca să-ţi cânt cu dragoste, acestea: 

Bucură-te, învăţător al pocăinţei; 

Bucură-te, cel ce te-ai îndeletnicit cu nevoinţa duhovnicească; 

Bucură-te, cel alungat din obştea monahilor pentru asprimea vieţuirii tale; 
Bucură-te, cel al cărui egumen a fost mustrat pentru alungarea ta; 

Bucură-te, mare postitor, care 40 de zile te-ai închis în chilie; 

Bucură-te, cel ce aveai ochii sufletului mereu la cer; 

Bucură-te, cel ce ai fost sfătuit de patriarhul Meletie cu privire la înfrânare; 
Bucură-te, cel ce ai fost căutat de mulţimea credincioşilor pentru a-i vindeca de bo- 
li; 

Bucură-te, cel ce ţi-ai însoţit pocăinţa cu lacrimile; 

Bucură-te, cel ce cu darul lui Hristos, ai biruit pe diavoli; 

Bucură-te, bun povăţuitor al celor ce vin cu pocăință către Domnul; 

Bucură-te, părinte al cuvioşilor stâlpnici; 

Bucură-te, Sfinte cuvioase părinte Simeoane! 


Condacul al 4-lea 

Râvnind bunătăţile cele cereşti, cuvioase Simeoane, te-ai asemănat cu Moise şi Ilie 
prin postire îndelungată, vieţuind neîncetat, în aspră înfrânare spre bucuria Înge- 
rilor, care slăvesc pe Cel ce ţi-a dat har şi-l cântă: Aliluia! 


Icosul al 4-lea 

Cuvioase părinte Simeoane, mult nevoitorule, legăturile lanțurilor le-ai socotit ca 
un brâu de aur şi ai călătorit, spre Cer, cu dumnezeieştile aripi ale dorului duhov- 
nicesc, pentru care îți cântăm: 

Bucură-te, cel mult nevoitor spre mântuirea sufletului; 

Bucură-te, cel ce te-ai zăvorât de bună voie; 

Bucură-te, râvnitor al înălțimilor duhovniceşti; 
Bucură-te, dispreţuitor al lucrurilor trecătoare; 
Bucură-te, alinător al suferințelor semenilor; 
Bucură-te, sfâtuitor al împăraților credincioşi; 
Bucură-te, cel ce te-ai făcut mucenic, de bună voie; 
Bucură-te, binefăcător al creştinilor; 

Bucură-te, îndreptător al celor rătăciţi; 

Bucură-te, propovăduitor al Evangheliei în Cilicia; 
Bucură-te, odraslă duhovnicească a Sisanului; 
Bucură-te, fiu al Sfintei Marta cea evlavioasă; 
Bucură-te, Sfinte cuvioase părinte Simeoane! 


Condacul al 5-lea 

Precum Ilie în carul de foc, aşa şi tu, cuvioase ai aflat stâlpul, ca o bună suire spre 
cele înalte şi l-ai avut ca îndemn la înălțare duhovnicească. De aceea şi eu, cel 
căzut în adâncul patimilor, îndrept ochii inimii spre înălțimea darurilor tale, rugân- 
du-te să mă ridici la înălțimea virtuţilor, ca să pot cânta pururea lui Dumnezeu: Ali- 
luia! 


Icosul al 5-lea 

Sfinţii părinţi pustnici, auzind de noua nevoinţă de pe stâlp şi voind a cerceta cu ce 
duh ai început-o, au trimis la tine cu poruncă să cobori de pe stâlp, zicând că de te 
vei arăta nesupus, să te tragă cu sila Jos de pe el; iar, dacă vei fi ascultător şi vei voi 
să cobori, atunci se înţelege că nevoinţa aceasta este de la Dumnezeu. Pentru acea- 
sta cuvioase, minunându-ne de ascultarea şi de sfinţenia vieţuirii tale, cu umilinţă, 
strigăm: 

Bucură-te, păzitor al înfrânării; 

Bucură-te, lucrător al smerenici; 

Bucură-te, iubitor al ascultării; 

Bucură-te, surpător al patimilor; 

Bucură-te, învăţător al popoarelor; 

Bucură-te, ocrotitor al călugărilor; 

Bucură-te, începător al nevoinţelor stâlpnicilor; 

Bucură-te, luminător al cârmuitorilor; 

Bucură-te, cel ce te-ai înălţat deasupra tuturor, în chip duhovnicesc; 

Bucură-te, cel ce ai vorbit de pe stâlp cu Dumnezeu; 

Bucură-te, cel ce ai luat aminte numai la cele cereşti; 

Bucură-te, cel roditor de fapte minunate; 

Bucură-te, Sfinte cuvioase părinte Simeoane! 


XP PP 0 E E 3 IP IP 3 e IE IE II IE E E XX 
Xp XP XP IP 5 3 2 2 IP 3 3 E E 0 E IP 5 IE E XXX 


Ar De Dr dr dr de Dr dr d Dr Dr dr dr de de dr dr A de dr dr A A 


Je De De de De dr De e De De de De Dr Dr De De De De e De de e Ar A d 


XP PP 2 E E IE IP IP 3 e IE IE II E E E XX 


Condacul al 6-lea 

Te-ai făcut următor lui Hristos întru totul, sfinte, iar prin nevoinţa de pe stâlp ai 
arătat statornicie şi osteneală aspră; pentru aceea, dragostea mamei tale aducând-o 
jertfă lui Hristos, nu ai primit-o să te vadă în viaţa aceasta, dar, ai îndreptat-o către 
Hristos prin rugăciunile tale şi dorind a vă vedea în viaţa veşnică, ai cântat lui 
Dumnezeu: Aliluia! 


Icosul al 6-lea 

Depărtându-te de plăcerile lumești, totuşi te-ai îndurat de neputinţa mamei tale, 
arătându-te ei după moarte, ca unul viu şi i-ai văzut faţa strălucind. lar eu, având 
sufletul omorât de năvala patimilor, cu credinţă strig: 

Bucură-te, cel ce ai purtat toată viaţa, crucea nevoinţelor duhovniceşti; 

Bucură-te, cel ce ai adus jertfă Tatălui ceresc dragostea de fiu pentru mamă; 
Bucură-te, pildă a înfrânăru de la plăcerile lumeşti; 

Bucură-te, cel ce te-ai milostivit de un boier din neamul saracinilor; 

Bucură-te, cel sărac de cele materiale, care pe mulţi i-ai îmbogăţit duhovniceşte; 
Bucură-te, cel ce prin rugăciune, ai izvorât apă în pustiu; 

Bucură-te, cel ce ai făcut sănătoasă pe femeia care înghiţise un pui de şarpe; 
Bucură-te, cel ce prin sfinţenia vieţii, ai supus necuvântătoarele; 

Bucură-te, cel ce ai vindecat multe răni duhovniceşti; 

Bucură-te, cel ce ai tămăduit şi pe unele fiare sălbatice suferinde; 

Bucură-te, vindecător al unei sălbăticiuni care avea ochiul rănit şi a venit la tine; 
Bucură-te, pierzător al leopardului care făcea stricăciuni localnicilor; 

Bucură-te, Sfinte cuvioase părinte Simeoane! 


Condacul al 7-lea 

Folositor întregii făpturi te-ai făcut, cuvioase părinte, că neamurile păgâne, fiarele 
sălbatice, tâlharii şi toată făptura le-ai pus în slujba lui Hristos, împlinind, prin stră- 
dania ta, porunca înfrățirii obşteşti, ca împreună toate să se bucure şi să cânte lui 
Dumnezeu: Aliluia! 


Icosul al 7-lea 

Părinte cuvioase, cel ce ai adunat în staul lui Hristos, perşi, saracini, indieni, ismae- 
liţi, greci, sciți şi armeni, fără deosebire de neam, ci privind numai la inima cea 
râvnitoare spre virtuţi, tu ai făcut pustiul, Biserică, iar stâlpul tău, Altar de unde, 
prin Jertfa ta, ai izbăvit pe mulţi de la pierzare sufletească. Asemenea acelora, aler- 
gând şi eu la mila ta, îndrăznesc a-ţi cânta: 

Bucură-te, cel ce ai primit spre pocăință, pe Ionatan, tâlharul; 

Bucură-te, cel ce l-ai izbăvit pe el, iar, după 7 zile de pocăință, s-a dus către Dom- 
nul; 

Bucură-te, cel ce ai înspăimântat Antiohia prin întoarcerea cumplitului tâlhar; 
Bucură-te, cel ce prin această întoarcere ai arătat tuturor mila lui Hristos; 
Bucură-te, cel ce ai vestit Evanghelia oamenilor adunaţi împrejurul stâlpului tău; 
Bucură-te, cel ce ai îndemnat pe păgâni, să primească botezul în numele Sfintei 


Treimi; 


Bucură-te, cel ce ai stat nemișcat pe stâlp, dar te-ai făcut cunoscut lumii întregi; 


Bucură-te, cel ce ai tămăduit pe Filarh, conducătorul saracinilor; 


Bucură-te, cel ce ai vindecat pe paraliticul care s-a lepădat de idoli; 
Bucură-te, cel ce ai arătat tuturor celor vindecaţi că Hristos este Vindecătorul; 
Bucură-te, cel prin care minunându-se de darul tău, toți slăveau pe Hristos; 
Bucură-te, ajutător şi izbăvitor al celor ce aleargă la tine cu credinţă; 


Bucură-te, Sfinte cuvioase părinte Simeoane! 


Condacul al 8-lea 


Dorind înstrăinarea de lume, cuvioase părinte, ai nădăjduit la bucuria veşnică din 
cer. De aceea, ţi-ai topit trupul cu înfrânarea şi ai avut stâlpul ca o scară suitoare 
spre cer; iar eu, cu credinţă, slăvesc pe Mântuitorul, cel ce te-a întărit în acest fel de 
vieţuire minunată şi nemaiauzită până la acea vreme, cântând: Aliluia! 


Icosul al 8-lea 


Te-ai înstrăinat de lume, părinte Simeoane, dar ai vindecat neputinţele multora din 
lume şi, cunoscând, prin darul lui Dumnezeu, încercările, ce aveau să vină, asupra 
oamenilor, spre ispăşire, i-ai pregătit pe credincioşi şi te-ai rugat Stăpânului tuturor 
să se milostivească spre ei. Pentru aceea şi eu, cel vrednic de certare şi osândă, 


alerg cu smerenie la mila ta, cântând: 

Bucură-te, înainte-văzătorule; 

Bucură-te, prieten al celor necăjiţi; 

Bucură-te, izbăvitor al celor osândiţi; 

Bucură-te, îndreptător al celor rătăciţi; 

Bucură-te, cel ce ai vestit oamenilor încercările viitoare; 
Bucură-te, cel ce ai cerut mila Domnului pentru popor; 
Bucură-te, cel ce ai îndepărtat mânia lui Dumnezeu; 
Bucură-te, cel ce ai oprit năvălirea perşilor; 

Bucură-te, cel ce ai izbăvit pe creştini de asupritori; 
Bucură-te, cel ce ai prevestit pedepsirea oamenilor pentru păcate; 
Bucură-te, întăritor în credinţă, al celor dreptslăvitori; 
Bucură-te, mângâietor al străinilor; 

Bucură-te, Sfinte cuvioase părinte Simeoane! 


Condacul al 9-lea 

Înălţatu-ţi-ai trupul pe stâlp, ca pe o cruce, cuvioase Simeoane. Pentru aceea, Cel 
ce S-a înălțat pe lemn, pentru păcatele lumii, Hristos te-a odihnit de ostenelile tale. 
Deci, nădăjduind şi eu, ticălosul la virtuțile tale, slăvesc pe Cel ce te-a proslăvit, 
cântându-I: Aliluia! 


Icosul al 9-lea 

Cu nevoinţele vieţuirii pustniceşti te-ai smerit mai prejos de toată făptura. De 
aceea, Hristos te-a împodobit cu mari daruri, că nu numai poporul de rând, ci şi 
ierarhi, preoţi, boieri, conducători de oşti şi împărați au venit, dorind să audă sfâ- 
tuirea ta şi să primească ajutorul lui Dumnezeu, prin mijlocirile tale; pentru care şi 
eu, cel împovărat cu greşelile neştiinţei, alerg la ajutorul tău, strigând: 

Bucură-te, mustrător al împăratului Teodosie cel tânăr; 

Bucură-te, cel prin care acela s-a îndreptat, cerându-ți iertare; 

Bucură-te, cel ce ai izbăvit din erezie pe împărăteasa Eudoxia; 

Bucură-te, îndreptător al celor rătăciţi de la dreapta credinţă; 

Bucură-te, sfâtuitorul de taină al împăratului Marcian; 

Bucură-te, vistierie duhovnicească a învățăturilor; 

Bucură-te, cel căruia împărăteasa perșilor 1-a cerut binecuvântare; 

Bucură-te, vindecător de nerodire al împărătesei ismailiților; 

Bucură-te, cel ce ai binecuvântat pruncul ismailitencei; 

Bucură-te, cel ce nu ai îngăduit femeilor să se apropie de stâlpul tău; 

Bucură-te, cel ce ai binecuvântat, pe femei de la depărtare; 

Bucură-te, grabnic folositor al celor dornici de sporire duhovnicească; 

Bucură-te, Sfinte cuvioase părinte Simeoane! 


Condacul al 10-lea 

Hristos, cel ce împărăţeşte peste toată făptura, te-a făcut părtaş al Împărăției Sale, 
pe tine, cel ce prin înfrânare ai împărățit peste patimi, cuvioase părinte. Pentru 
aceea şi eu, cel împovărat de războiul patimilor, râvnind la aceeaşi Împărăţie, la 
mijlocirile tale alerg, cântând lui Dumnezeu: Aliluia! 


Icosul al 10-lea 

Viaţa ta cea purtătoaare de lumină, ca un luceafăr, a luminat toată partea cea sub 
soare cu razele minunilor. Că tu, părinte, pe stâlp te-ai suit ca pe o scară către 
Dumnezeu, rugându-te pentru noi toţi, care cu dragoste îţi cântăm aşa: 

Bucură-te, soare strălucitor de adâncă smerenie; 

Bucură-te, stâlp odrăslit prin mijlocirea lacrimilor; 

Bucură-te, pom sfânt de neîncetată rugăciune; 

Bucură-te, nevoitor în priveghere; 

Bucură-te, ostenitor pentru cele duhovniceşti; 

Bucură-te, răbdător al suferințelor trupeşti; 

Bucură-te, cel ce ai dobândit cereştile daruri; 

Bucură-te, cel a cărui nevoinţă a covârşit înțelegerea omenească; 

Bucură-te, cel ce prin răbdare ai coborât pe pământ mila lui Hristos; 

Bucură-te, cel ce te-ai ostenit pe stâlp dorind înălţimea duhovnicească; 
Bucură-te, cel ce prin postire erai uşor la trup şi limpede la minte; 

Bucură-te, cel ce în viaţă ai avut acestea trei: rugăciunea, răbdarea şi osteneala; 
Bucură-te, Sfinte cuvioase părinte Simeoane! 


Condacul al 11-lea 

Călătorind spre cer, prin fapte bune şi pustnicească nevoinţă, cuvioase părinte Si- 
meoane, la Locaşurile cereşti ai ajuns, unde dorind să ajung şi eu, ticălosul în- 
drăznesc a-l cânta Celui minunat întru Sfinţii Săi: Aliluia! 


Icosul al 11-lea 

Ostenindu-te muceniceşte de bunăvoie, nu o zi, sau un an, ci, mai mult de 50 de 
ani, cu postiri aspre, cu privegheri, cu răbdarea rămlor şi durerilor trupeşti şi a altor 
multe necazuri, te-ai mutat la Hristos care a proslăvit Sfintele tale moaşte. Petru 
aceea, eu, nevrednicul, alergând la sprijinul rugăciunilor tale, cu lacrimi îţi strig: 
Bucură-te, cel ce ai vieţuit până la adânci bătrâneţi; 

Bucură-te, cel ce din pruncie la nevoinţe te-ai sârguit; 

Bucură-te, cel ce te-ai mutat la cele Cereşti, fiind plin de zile; 

Bucură-te, cel ce ai aşteptat sfârşitul vieţii stând în genunchi; 

Bucură-te, cel ce ai trecut în viaţa veşnică rugându-te; 

Bucură-te, cel ce ale cărui moaşte au fost unse cu miresme; 

Bucură-te, cel prohodit de arhiepiscop, episcopi şi mari dregători; 

Bucură-te, cel ce ai purtat Antiohia la pomenirea ta; 

Bucură-te, cel ce ai săvârşit multe minuni prin Sfintele tale moaşte; 

Bucură-te, cel al cărui trup a fost aşezat în Biserica din Antiohia; 

Bucură-te, cel ce ai dat curaj antiohienilor spre a păstra racla moaştelor tale; 
Bucură-te, cel ce şi după adormirea ta, ai ajutat pe străini şi asupriţi; 

Bucură-te, Sfinte cuvioase părinte Simeoane! 

Condacul al 12-lea 

Făcându-te următor desăvârşit al lui Hristos, zi de zi te-ai jertfit, pe sineţi, pentru 
EI. Că omorând toate doririle şi pornirile firii, ai ales chinurile pământeşti spre do- 
bândirea bucuriilor cereşti, pe care râvnindu-le şi eu, nevrednicul, aduc lui Dumne- 
zeu cântarea: Aliluia! 


Icosul al 12-lea 

Diavolul aduce asupra mea multe ispite lumeşti şi trupeşti, care mă împresoară ca 
valurile mării, în vreme de furtună, dar alerg la sprijinul tău, cuvioase părinte Si- 
meoane, nădăjduind în ocrotirea ta, ca să-ţi cânt cu dragoste unele ca acestea: 
Bucură-te, cel ce ai fugit de desfătările lumești; 

Bucură-te, cel ce ai făcut să stăpânească sufletul asupra trupului tău; 

Bucură-te, cel ce ai înfricoşat pe demoni; 

Bucură-te, sprijinitor al celor feciorelnici; 

Bucură-te, pildă de vieţuire pentru monahi; 

Bucură-te, acoperământ al creştinilor; 

Bucură-te, cel ce ai stat pe stâlp, ca o lumină în sfeşnic; 

Bucură-te, cel mărturisit de sus prin lumină cerească; 

Bucură-te, ocrotitor al locaşurilor închinate ţie; 

Bucură-te, apărător al celor ce se roagă ţie cu credinţă; 

Bucură-te, minte luminată de Sfântul Duh; 

Bucură-te, stăruitor neadormit asupra gândurilor; 

Bucură-te, Sfinte cuvioase părinte Simeoane! 


Condacul al 13-lea (de trei ori) 

O, Sfinte cuvioase părinte Simeoane, minunându-mă de nevoinţa duhovnicească şi 
de felul vieţuirii tale, cer ajutorul tău ca să mă izbăvească Domnul din tulburarea 
ispitelor, ajutându-mi să dobândesc viaţa veşnică, unde pururea împreună cu În- 
gerii şi Sfinţii, să cânt PreaSfintei Treimi: Aliluia! 


Apoi, se zice din nou: 


Icosul 1 

Nevoitorule al lui Hristos, cel ce de la îndeletnicirea de păstor, asemenea lui Iacov, 
Moise şi David, ai fost chemat la păstorirea turmelor cuvântătoare, primeşte sme- 
rita mea strigare: 

Bucură-te, râvnitor al sărăciei; 

Bucură-te, icoană a blândeţii,; 

Bucură-te, următor al Stăpânului prin curăție sufletească; 

Bucură-te, căutător al sfătuitorilor duhovniceşti; 

Bucură-te, cel ce ţi-ai deschis drum spre cer cu smerenia; 

Bucură-te, doritor de singurătate; 

Bucură-te, cel ce ai slujit tuturor cu umilință; 

Bucură-te, cel ce ai uimit pe toţi cu nevoinţa; 

Bucură-te, cel ce trupul ţi l-ai supus sufletului prin înfrânare; 

Bucură-te, cel ce ai răbdat osteneli şi dureri cu multă răbdare; 

Bucură-te, cel ce înaintea tuturor te-ai smerit în tăcere; 

Bucură-te, începător al nevoitonilor stâlpnici; 
Bucură-te, Sfinte cuvioase părinte Simeoane! 


Apoi, rostim această: 
Rugăciune 


O, Sfinte părinte Simeoane, noi, cei căzuţi în noaptea cea întunecoasă a ispitelor, 
înălțăm ruga noastră către tine, cel ce ai strălucit prin nevoinţele pustniceşti. Cu 
harul Sfântului Duh, ai vindecat chiar şi fiarele sălbatice, care veneau să le ajuţi 
pentru că te cunoşteau milostiv şi iubitor al întregii făpturi a lui Dumnezeu; ai adus 
mulțime de păgâni la pacea şi credinţa în Hristos; ai povăţuit ierarhi, dregători şi 
oameni din popor; chiar şi pe mama ta, care a dorit să te vadă în viaţa pământească, 
numai după moarte ai mângâiat-o cu vederea ta, ca să nu rămâi dator decât cu dra- 
gostea de fiu; nici pe femeile credincioase nu le-ai trecut cu vederea, ci, de la de- 
părtare, le-ai ajutat cu rugăciunea şi binecuvântarea; însuţi şi pe noi, cei bolnavi 
trupeşte şi sufleteşte, rătăciți sau căzuţi de la adevărata credinţă, vindecă-ne cu 
puterea sfântă a rugăciunilor tale, iar locaşurile, cele zidite în numele tău şi obştea 
lor, ocroteşte-le şi le întăreşte. Izbăveşte-ne de ispite, uşurează, cu mijlocirea milei 
tale, povara patimilor noastre, ca, în viaţa aceasta, cât avem vreme de la Dumnezeu 
ŞI în ceea ce va să fie, să slăvim pe Dumnezeu, cel minunat întru Sfinţii Săi: pe 
Tatăl şi pe Fiul şi pe Sfântul Duh, acum şi pururea şi în vecii vecilor. Amin! 


Apoi, se cântă: 


Condacul 1 

Cuvioase părinte Simeoane, pornirile trupului ţi le-ai potolit prin nevoinţele de pe 
stâlpul cel înalt, încât s-au înspăimântat Îngerii, s-au mirat oamenii şi s-au ruşinat 
diavolii; de aceea, ca unul ce ai dobândit bucuria vieţii veşnice, prin răbdarea ne- 
voinţelor, celor mai presus de firea omenească şi prin mulţimea lacrimilor tale, 
izbăveşte-mă prin rugăciunile tale, din ispite şi pe mine, cel mai păcătos decât toți, 
ca să-ţi strig din inimă: Bucură-te, Sfinte cuvioase părinte Simeoane! 


Rostim, apoi rugăciunea: Cuvine-se, cu adevărat, să te fericim pe tine, Născătoare 
de Dumnezeu, cea pururea fericită şi prea nevinovată şi Maica Dumnezeului no- 
stru. Ceea ce eşti mai cinstită decât Heruvimii și mai mărită, fără de asemănare, de- 
cât Serafimii, care, fără stricăciune, pe Dumnezeu Cuvântul ai născut, pe tine, cea 
cu adevărat Născătoare de Dumnezeu, te mărim. 

Şi apoi se face Otpustul: Doamne, Iisuse Hristoase, Fiul lui Dumnezeu, pentru ru- 
găciunile prea curatei Maicii Tale, ale Sfântului cuvios Simeon, stâlpnicul şi ale 
tuturor Sfinților, miluieşte-ne şi ne mântuieşte pe noi! Amin! 


Sursa: Viaţa şi Acatistul Sfântului cuvios Simeon stâlpnicul- Editura Institutului 
Biblic şi de Misiune Ortodoxă, Bucureşti, 2014 


https://chirho88888888.wordpress.com/2020/09/01/acatistul-sfantului-cuvios-simeon- 


stalpnicul/ 

Imnografie 


Troparul Sfântului cuvios Simeon stâlpnicul: Al răbdării stâlp ai fost, râvnind pă- 
rinţilor celor mai dinainte, cuvioase; lui lov întru patimi, lui Iosif întru ispite şi vie- 
ţii celor fără de trup, tu fund în trup, Sfinte Simeon, părintele nostru; roagă-te lui 
Hristos Dumnezeu să mântuiască sufletele noastre. 


Condacul Sfântului cuvios Simeon stâlpnicul: Cele de sus căutând şi cu cei de jos 
împreunându-te şi căruţă de foc stâlpul tău făcându-ţi, printr-însul împreună vor- 
bitor cu îngerii ai ajuns, cuvioase. Cu aceia împreună roagă-te neîncetat lui Hristos 
Dumnezeu pentru noi toţi. 

Vieţile Sfinţilor - Viaţa cuviosului şi purtătorului de Dumnezeu părintele 
nostru Simeon, stâlpnicul 


În părţile Ciliciei a fost un sat care se numea Sisan. În el vieţuiau părinţii cuvio- 
sului, creştini fiind, Susotion şi Marta, cărora le-a dat Dumnezeu acest binecu- 
vântat rod, pe care l-au numit Simeon şi, după obiceiul creştinesc, l-au spălat prin 
baia botezului. 


Deci creştea pruncul, nu atât întru învăţătura cărţii, ci mai ales în simplitatea şi în 
nerăutatea inimii. Insă înţelepciunea Duhului lui Dumnezeu şi în cei simpli se 
sălăşluieşte şi pe cei neştiutori îi alege, ca să se ruşineze înţelepciunea veacului 
acestuia. 

Când era de treisprezece ani, urmând să fie păstor al oilor cuvântătoare, păzea oile 
necuvântătoare ale tatălui său. Prin aceasta el s-a asemănat lui Iacob, lui Moise şi 
lui David, care de la păstoria oilor au venit la dumnezeieșştile descoperiri. În vreme 
de iarnă, când oile nu se scoteau la păşune, fericitul copil mergea la biserică. 


Intrând cu părinţii săi într-o zi de duminică, lua aminte la cântare şi la citire, 
precum singur a spus mai pe urma episcopului Teodorit. Auzind Sfânta Evanghelie 
fericind pe cei săraci, pe cei blânzi şi pe cei curaţi cu inima, a întrebat pe un cinstit 
bătrân care stătea aproape: lar acesta, 
fiind povăţuit de Duhul lui Dumnezeu, şi-a deschis gura şi multe ceasuri l-a 
învăţat, arătându-i calea duhovnicească a curăţiei şi dragostei de Dumnezeu, care 
duce spre desăvârşirea vieţii celei îmbunătăţite. Deci a căzut sămânţa cea bună în 
pământ bun, căci îndată a răsărit în el dorinţa cea râvnitoare spre Dumnezeu şi a 
crescut voinţa sa neschimbată spre calea cea strâmtă care duce la Dumnezeu. 
Astfel, şi-a pus în minte ca îndată să lase toate şi să caute pe Cel pe care l-a dorit. 

Închinându-se acelui cinstit bătrân şi mulţumindu-i pentru folositoarea lui 
învăţătură, 1-a zis: 


Apoi a ieşit repede şi nu s-a mai întors acasă, ci s-a dus la un loc deosebit, potrivit 
pentru rugăciune. Acolo, fiind singur, a căzut cu fața la pământ în chipul crucii, 
făcând rugăciune cu plângere către Dumnezeu, ca să-i arate calea spre mântuire. 


Astfel, zăcând mult la rugăciune, a adormit şi a văzut o vedenie ca aceasta: 1 se 
părea că sapă o temelie şi a auzit un glas, zicându-i: "Sapă mai adânc”. Și a 
săpat mai adânc. lar când a încetat din cauza ostenelii, socotind că este destul, 
iar a auzit glas poruncindu-i să sape tot mai adânc, şi aşa se ostenea săpând. Dar 
şi a treia oară, când înceta din lucru, acelaşi glas îl trezi din nou la osteneală. 
Apoi i-a zis: "Încetează, este destul. Iată: acum de voieşti să zideşti, zideşte, 
ostenindu-te cu stăruinţă, că fără osteneală nimic nu vei putea spori"! Aceast 
Aceasta vedenie s-a săvârşit cu dânsul când a pus o asemenea temelie întru 
smerenie, spre zidirea sa şi a altora. Căci se vedea că faptele lui cele bune întrec 
firea omenească. 


După vedeniile acestea, sculându-se, s-a dus la o mânăstire ce era în ţara aceea 
unde era egumen fericitul Timotei şi, căzând la pământ, zăcea înaintea porții fără 
hrană şi fără băutură, răbdând 7 zile. În ziua a 8-a, ieşind egumenul, l-a întrebat de 
unde este, unde merge, cum se numeşte, dacă n-a făcut ceva rău şi dacă nu fuge de 
mânia stăpânilor săi. lar el a căzut la picioarele egumenului şi i-a zis cu lacrimi: 

Atunci egumenul, mai înainte văzând în el dumnezeiasca chemare, l-a luat de mână 
şi l-a dus în mânăstire, zicând fraților: "Invăţaţi-l pe el obiceiul, pravila 
călugărească şi rânduielile noastre”. 


Astfel, fiind primit în mânăstire, se supunea tuturor şi le slujea. A învăţat şi 
Psaltirea toată pe de rost în puţină vreme. Apoi s-a călugărit, având 18 ani de la 
naştere, şi s-a făcut călugăr iscusit. 


Căci îndată, fiind strâmtorare în viaţa călugărească, a ajuns la atâta înălțime 
duhovnicească, încât pe toți călugării de acolo 1-a întrecut; căci frații mâncau, unii 
o dată pe zi spre seară, alţii a treia zi, iar el toată săptămâna o trecea nemâncând. 


Părinţii lui l-au căutat pretutindeni timp de doi ani. Dar Dumnezeu, acoperindu-l, 
nu l-au aflat şi mult plângând pentru dânsul atât se mâhneau, încât tatăl său a murit 
din acea întristare. Insă el, aflând tată pe Dumnezeu, înaintea Lui s-a aruncat din 
tinereţe. 


Petrecând fericitul în acea lavră, a mers odată la fântână să scoată apă şi, luând de 
la găleată funia foarte aspră, împletită din crengi de finic, şi-a înfăşurat cu dânsa tot 
trupul său gol de la coapse până la grumaz, încât îi făcea răni pe trup. După zece 
zile a putrezit trupul său din cauza rănilor, căci se rosese carnea până la oase, şi era 
cuprins de viermi şi mirosea greu. Deci ziseră fraţi către egumen: "De unde ne-ai 
adus pe omul acesta, că nu putem să-l suferim pentru mirosul greu ce iese dintr- 
însul? Nimeni nu poate să stea aproape de el, iar când umblă, viermii cad din trupul 
lui şi aşternutul îi este plin de viermi". 


Auzind acestea egumenul s-a mâhnit şi, înțelegând că sunt adevărate cele spuse, l-a 
întrebat pe fericitul Simeon: "Spune-mi, fiule, de unde iese mirosul acesta greu?" 
Iar el tăcea şi căuta în jos. 


Intristându-se egumenul, a poruncit să i se dezbrace cu sila haina de pe el. Şi era 
haina lui de păr însângerată, iar funia de finic se îngropase adânc în carnea trupului 
său. 


Văzând egumenul acestea, s-a spăimântat şi toţi care erau acolo cu mare osteneală 
au putut să scoată de pe dânsul aceea. 

Iar el, răbdând vitejeşte, zicea: 


lar egumenul i-a zis: "A1 optsprezece ani, deci care sunt păcatele tale?" 


Simeon răspunse: 


Auzind egumenul acestea, s-a minunat de socoteala lui, că fiind tânărul neînvăţat, 
avea o astfel de frică de Dumnezeu. Însă îl învăţa ca să nu-şi facă o chinuire ca 
aceasta. Nu este de folos, zicea el, să începi ceva mai presus de putere. Destul este 
ucenicului să fie ca dascălul său." 


Şi abia în multe zile a putut să se tămăduiască de acele răni. 


După tămăduire, văzând egumenul şi fraţii ca Simeon trăieşte ca mai înainte, 
obosindu-şi trupul, i-a poruncit să iasă din mânăstire, ca nu cumva alți frați mai 
neputincioşi, vrând să-i urmeze pilda, să-şi fie singuri pricinuitori de moarte. 


Deci, ieşind el, umbla prin pustie şi prin munţi. Apoi, aflând o fântână fără apă în 
care petreceau jivine şi fiare necurate, s-a aşezat acolo şi se ruga lui Dumnezeu. 


2 5 e 


După o vreme, a văzut egumenul într-o noapte în vis popor mult cu arme şi cu 
lumânări înconjurând mânăstirea şi întrebând: "Unde este robul lui Dumnezeu, 
Simeon? Arătaţi-l pe el că este iubit lui Dumnezeu. lar de nu, vă vom arde pe voi 
cu întreaga mânăstire, pentru că acela este mai mare decât voi şi multe minuni va 
face Dumnezeu printr-însul pe pământ!" 


Deşteptându-se egumenul din somn, a povestit fraților acea vedenie înfricoşată, 
cum a fost într-o cercetare plină de spaimă pentru Simeon. Apoi a trimis să-l caute 
pretutindeni şi aflând pe nişte păstori păscând oile, i-a întrebat despre el. Şi, 
înştiințându-se de la dânşii că este în acea fântână pustie, a mers cu sârguinţă acolo 
şi a strigat: "Aici eşti, robule al lui Dumnezeu?" 


Iar el a răspuns: 


Iar ei, nevrând, l-au tras afară din fântână şi l-au adus în mânăstire, unde s-a nevoit 
fericitul câtăva vreme. 

După aceea, ieşind în taină din mânăstire, umbla prin munți şi prin pustie. Apoi, 
povăţuindu-se de duhul lui Dumnezeu, a mers la un munte care era aproape de 
satul ce se numea Talanissa. Acolo a aflat o chilie mică săpată în piatră, în care, 
închizându-se, s-a nevoit trei ani. 

După aceasta, aducându-și aminte de Moise şi de Ilie, care au postit patruzeci de 
zile, a gândit să se ispitească pe sine cu un post ca acela. 


Atunci, un duhovnic mai mare al părinţilor acelora, anume Vassos, având putere 
peste preoţi, umbla prin cetăţi, prin sate şi pe la biserici, ajungând şi la dânsul în 
satul Talanissa. Pe acela l-a rugat Simeon să-i astupe uşa chiliei timp de patruzeci 
de zile, nelăsându-i înăuntru nimic de mâncare. Ci acela n-a voit să facă aceasta, 
zicându-i: "Nu se cade omului să se ucidă pe sine cu post fără de măsură, pentru că 
aceasta nu este fapta bună, ci mai ales păcat." 
Atunci i-a zis cuviosul: 


Deci a făcut Vassos aşa, punându-i pâine şi apă înăuntru, şi astupând uşa cu pietre, 
s-a dus în calea sa. Apoi trecând acele patruzeci de zile, s-a întors la cuviosul şi, 
dând la o parte pietrele, a deschis uşa chiliei şi l-a găsit pe Simeon la pământ, 
zăcând ca un mort, iar pâinea era întreagă, asemenea şi apa, precum le pusese, nici 
măcar atingându-se de dânsele acest postitor. Deci, luând Vassos un burete, i-a 
spălat şi i-a răcorit gura, împărtăşindu-l cu dumnezeieştile Taine. După aceasta, 
primind Simeon hrană uşoară, s-a întărit. Despre astfel de înfrânare spunea Vassos 
multora, spre folosul lor. 

În acea strâmtă chilie de piatră petrecând Simeon trei ani, s-a suit într-un deal mai 
înalt al muntelui. Apoi ca să nu iasă de acolo, a luat un lanţ de fier lung de 
douăzeci de coţi şi cu un capăt şi-a ferecat piciorul, iar pe celălalt capăt l-a ferecat 
de o piatră. Aşa totdeauna căutând cu ochii spre cer, cu mintea privea spre cele mai 
presus de ceruri. 


Auzind despre dânsul fericitul Meletie, păstorul Bisericii Antiohiei, a mers şi, 
văzându-l aşa ferecat, a zis: "Poate omul şi fără de obezi să se stăpânească pe sine 
şi nu cu fierul, ci cu voia şi cu înţelegerea să se lege pe sine la un loc." 

Auzind aceasta, cuviosul Simeon s-a folosit şi scoțându-şi obezile, s-a legat pe sine 
cu voia liberă, surpând gândurile şi toată înălțarea care se ridica deasupra 
înţelegerii lui Dumnezeu, ca să fie singur de voie legat al lui lisus Hristos. 

leşind prin toate părțile vestea despre el, se adunară la Simeon toţi, nu numai cei ce 
vieţuiau aproape, ci şi din părțile cele mai îndepărtate, cărora le trebuiau multe zile 
de cale. 


Unii îşi duceau la dânsul pe bolnavii lor, iar alții cereau sănătate bolnavilor care 
zăceau acasă; alţii de ispite şi de necazuri erau cuprinşi şi alţii de diavoli munciţi, 
dar fiecare dintre ei nu se întorcea în deşert, ci primeau, unul tămăduire, altul 
mângâiere, altul folos, întorcându-se cu bucurie la locurile lor şi prea mărind pe 
Dumnezeu. 


Căci fericitul aşa învăţa, când tămăduia pe cineva: 


Și puteai să vezi la dânsul, adunându-se ca râurile de pretutindeni felurite popoare, 
seminții şi limbi: ismailiteni şi perşi, armeni şi iberici, işpani, britani şi italieni. Aşa 
prea mărea Dumnezeu pe acela care Îl prea mărea pe EI, căci atâta mulţime de 
popoare se aduna şi toţi căutau să se atingă de el, cerând binecuvântare. 


Supărându-se fericitul de o cinstire ca aceea şi de neodihnă, a aflat un alt chip 
de scăpare din gâlcevile omeneşti. A socotit să-şi zidească un stâlp şi să stea pe 
el, ca cei ce voiau a se atinge de dânsul să nu poată; deci a zidit stâlpul şi pe el o 
chiliuţă strâmtă de doi coţi, unde, suindu-se, petrecea în post şi în rugăciuni. EI 
a devenit, astfel, întâiul stâlpnic. 


Și era acel stâlp de şase coți înălțime. Stând pe dânsul câţiva ani, i-au făcut lui 
oamenii altul, având înălțimea de 12 coți. Apoi, după multă vreme, la 22 de coţi 1- 
au ridicat înălțimea stâlpului; după aceea la 36. Aşa se suia Cuviosul spre cele 
cereşti, ca pe nişte trepte prin feluriți stâlpi, multe suferind pe ei, udându-se de 
ploaie, arzându-se de zăduf şi îngheţând de frig. Mâncarea lui era linte muiată şi 
apa drept băutură. Încă i-au făcut lui oamenii şi două îngrădiri de piatră lângă stâlp. 


Aşa vieţuind sfântul, auziră de el părinții din pustie şi s-au minunat de străina lui 
nevoinţă, că până atunci nimeni nu-şi aflase o viaţă ca aceea, adică să stea pe stâlp. 
Deci, vrând ei să ispitească duhul ce era într-însul, au trimis un sol, zicând: "Pentru 

ce nu mergi pe calea Părinților, ci altă cale nouă ai aflat? Pogoară-te de pe stâlp şi 
urmează viața Părinților pustnici de demult!" Au mai învăţat Părinţu pustnici pe 
trimişi că, de s-ar arăta nesupus, şi de nu ar voi să se pogoare, apoi cu sila să-l tragă 
jos de pe stâlp. Iar de ar asculta şi de ar voi să se pogoare, să-l lase să stea aşa 
precum a început. Pentru că din aceasta, ziceau ei, se va cunoaşte că viaţa cea nouă 
începută de el este de la Dumnezeu, dacă se va arăta ascultător, precum s-a şi 
făcut. 


Deci, ajungând trimişii şi spunându-i cele hotărâte de soborul Sfinţilor părinți 
pustnici, cuviosul îndată a păşit cu piciorul pe scară, vrând să se pogoare. 


Atunci trimişii îi strigară: "Nu te pogori, Sfinte părinte, ci te nevoieşte precum ai 
început. Acum ştim că lucrul tău cel început este de la Dumnezeu, Care să-ţi fie 
ajutător până la sfârşit”. 


2 5 e 


A mers la dânsul şi Domnin, patriarhul Antiohiei, care a fost după Sfântul Meletie, 
şi văzând o viaţă ca aceea s-a minunat şi multe vorbind cu dânsul pentru folosul 
sufletului, a făcut acolo Liturghie şi s-au împărtăşit amândoi cu dumnezeieştile 
Taine. Apoi s-a întors patriarhul la Antiohia, iar cuviosul mai mult se nevoia, într- 
armîndu-se împotriva nevăzutului vrăjmaş. 


2 o e 


Atunci diavolul, cel ce urăşte binele, s-a prefăcut în înger luminos şi s-a arătat 
sfântului aproape de stâlp cu careta şi cu cai de foc, ca şi cum s-ar fi pogorât din 
cer, şi îi zicea: "Ascultă, Simeoane, Dumnezeul cerului şi al pământului m-a trimis 
la tine, precum mă vezi cu careta şi cu caii, să te iau la cer precum pe Ilie, că 
vrednic eşti de o cinste ca aceasta pentru sfinţenia vieţii tale. lată a venit ceasul tău, 
ca să-ţi mănânci roadele ostenelilor tale şi să primeşti cununa podoabei din mâna 
Domnului. Deci, vino, robule al Domnului, fără zăbavă să vezi pe Făcătorul tău şi 
să te închini Lui; să te vadă pe tine îngerii şi arhanghelii, cu proorocii, cu apostolii 
ŞI mucenicii care doresc să te vadă”. 


Acestea şi altele asemenea lor zicând diavolul, n-a cunoscut sfântul înşelăciunea 
vrăjmaşului. Deci, zicând: 

cer?" a mişcat piciorul drept să păşească în careta de foc. Apoi, întinzând şi mâna 
dreaptă, s-a însemnat cu Sfânta Cruce, şi îndată, diavolul cu careta şi cu caii s-a 
stins, spulberându-se ca praful de vânt. 

Cunoscând Simeon diavoleasca înşelăciune, se căia, iar pe piciorul cu care voia să 
păşească în careta lui greu l-a pedepsit, stând numai în piciorul acela un an întreg. 


Diavolul, nesuferind o nevoinţă ca aceea, a lovit piciorul cuviosului cu o rană 
cumplită şi a putrezit de pe el carnea şi curgea din rană puroi cu viermi pe stâlp 
spre pământ. 


Iar el, ca un alt lov răbdând, punea viermii pe rană, zicând: YMâncaţi, ceea ce 


In vremea aceea, un boier dintre saracini, pe nume Vasilic, auzind multe despre 
Sfântul Simeon, a venit la dânsul şi vorbind împreună, mult s-au folosit şi a crezut 
în Hristos. Apoi văzând un vierme căzând pe pământ, l-a luat în mâna sa şi a ieşit. 


Deci a trimis în urma lui cuviosul, zicând: 


Iar Vasilic, deschizându-şi mina, a aflat un mărgăritar de mult preţ şi a zis: "Nu 
este acesta vierme, ci mărgăritar”. 


Şi i-a grăit cuviosul: VDupă credința ta s-a făcut ţie”... Şi aşa saracinul, luând 


binecuvântare, s-a dus la locul său. 


Ste ste se 
După mulți ani maica lui, Marta, aflând despre dânsul, a venit să-l vadă şi plângea 
mult lângă uşă. Simeon, însă, n-a voit să se vadă cu dânsa, ci i-a trimis răspuns, 
zicând: 


lar ea avea mai mult dor să-l vadă. Fericitul a trimis la dânsa 
iarăşi, rugând-o să aştepte puţin în tăcere. Ea, culcându-se acolo înaintea uşii 
ogrăzii, şi-a dat Domnului duhul ei. Şi îndată, cunoscând sfântul sfârşitul ei, a 
poruncit să o aducă înaintea stâlpului şi, văzând-o, s-a rugat pentru dânsa cu 
lacrimi. Rugându-se el, sfântul ei trup se lumina şi-i strălucea faţa, şi toţi cei ce 
vedeau se minunau, lăudând pe Dumnezeu, şi o îngropară înaintea stâlpului său. Şi 
când făcea rugăciune, o pomenea pe ea de două ori în toată ziua. 


3 o e 


După aceasta, iarăşi au schimbat credincioşi stâlpul sfântului şi i-au făcut altul de 
patruzeci de coţi înălțime, pe care a stat cuviosul până la fericitul său sfârşit. 


Locul acela unde Cuviosul Simeon şi-a rânduit minunata sa viață nu avea apă 
aproape, ci se aducea de departe. Pentru aceasta multă mâhnire aveau oamenii ce 

veneau şi dobitoacele lor. Văzând cuviosul strâmtorarea ce li se făcea din 
neajungerea apei, s-a rugat lui Dumnezeu cu stăruinţă să le dea apă, precum 
oarecând lui Israil celui însetat în pustie. Pe la al zecelea ceas din zi, deodată s-a 
cutremurat pământul şi a crăpat în partea de răsărit a ogrăzii lui. Acolo s-a 
descoperit că o peşteră mai presus de nădejde, având multă apă. Poruncind sfântul 
să sape mai mult în locul acela ca de şapte coţi, îndată a început a ieşi apă 
îndestulătoare. 


3 o e 


Oarecând, a fost adusă la sfântul o femeie care, însetând noaptea, a băut împreună 
cu apă un şarpe mic şi acela a crescut în pântecele ei şi s-a făcut mare. Și era chipul 
acelei femei ca iarba de verde şi mulţi ani doftoriu au purtat grijă de dânsa, dar n-au 
putut s-o tămăduiască. 


Iar fericitul a zis: HDaţi-i să bea din apa locului acesta”. 


Deci, bând ea, a ieşit dintr-însa un şarpe mare şi, târându-se pe dinaintea stâlpului, 
îndată a crăpat. 


2 o o 


În acea vreme, venind unii creştini de departe la cuviosul pentru rugăciune şi fiind 
arşiţă, s-au abătut din cale la umbra unui copac să se odihnească puţin. Șezând 
acolo cu alinare a căzut alăturea din mers o cerboaică îngreuiată şi strigară spre 
dânsa, zicând: "Cu rugăciunile Sfântului Simeon, te jurăm pe tine să stai puţin”. Şi 
a stat cerboaica în loc. 


O, ce minune! că şi fiarele la numele sfântului se făceau blânde şi ascultătoare. lar 
ei, prinzind-o, au ucis-o şi, luându-i pielea, şi-au făcut lor bucate din carnea ei şi, 
după ce au mâncat, îndată, pedepsindu-se de mânia lui Dumnezeu, şi-au pierdut 
glasul omenesc şi ca nişte cerbi au început a răcni. 


Deci, alergând, au mers la Sfântul Simeon, ducând cu dânşii pielea aceea, ca o 
vădire a păcatului lor. Şi au petrecut acolo doi ani şi abia a putut să-i tămăduiască 
şi să vorbească omeneşte. lar pielea cerboaicei aceleia au spânzurat-o lângă stâlp, 
spre mărturie multora a faptei rele ce s-a făcut. 


2 5 e 


In muntele acela, în care sfântul îşi ducea viaţa, se încuibase un balaur înfricoşat, 
nu prea departe de stâlp, pentru care nici iarbă nu creştea în locul acela. 

Acelui balaur i s-a înfipt odată în ochiul drept un lemn ca de un cot şi i-a pricinuit 
lui durere multă. Iar în una din zile s-a târât la stâlpul cuviosului şi, zăcând înaintea 
Uşii Ogrăzii, cu totul se gârbovea, plecându-şi capul ca şi cum s-ar smeri şi milă 
cerând de la Sfântul Simeon. 


Deci, căutând sfântul spre dânsul, îndată a căzut din ochiul lui lemnul şi a rămas 
balaurul acela acolo trei zile, zăcând înaintea uşii ca o oaie, şi toţi fără de frică 
intrau şi ieşeau, nevatamînd pe nimeni. Apoi vindecându-i-se ochiul, s-a dus la 
culcuşul său, în văzul tuturor, mirându-se de minunea aceea prea mare. 


Se ae 2 
În părţile acelea era un pardos, fiară mare şi cumplită, ucigând pe oameni şi pe 
dobitoace; şi nu îndrăznea nimeni să treacă prin locul acela unde locuia fiara, 
pentru că multe supărări făcea celor dimprejur. Mergând lumea, a spus cuviosului 
de aceasta. 


Iar el le-a poruncit să ia pământ din ograda sa şi apă de la locul acela şi, ducându- 
se împrejurul locului unde era fiara, să presare de departe şi să stropească. 
Ascultând mulțimea pe sfântul, a făcut aşa şi nu după multe zile, văzând că nu se 
arată fiara nicăieri, s-a dus s-o caute şi au aflat-o moartă, zăcând pe pământul acela 
presărat cu țarină din ograda cuviosului, şi toţi au prea mărit pe Dumnezeu. 


2 o o 


Încă o altă fiară cuvântătoare, mai cumplită decât cea dintâi, s-a arătat în acele 
părți. Un oarecare tâlhar din Antiohia, lonatan cu numele, care ucidea mulți 
oameni pe drumuri şi prin case, năvălind tâlhăreşte şi fără veste, nimeni nu putea 
să-l prindă, deşi mulţi îi pândeau calea, pentru că era puternic. Iar când s-a pornit 
toată Antiohia şi a trimis ostaşi să-l prindă, el, neputând să se ascundă de dânşii, ca 
un leu de la faţa mulțimii ce-l urmărea, a alergat în ograda cuviosului Simeon, şi 
apucându-se de stâlp ca desfrânata de picioarele lui Hristos, plângea cu amar. 


Deci a strigat sfântul către dânsul de sus: "Cine eşti, de unde şi de ce ai venit 


EI a zis: "Eu sunt Ionatan, tâlharul care am făcut toate răutăţile. Am venit să mă 
căiesc de păcatele mele!" 


Grăind acestea, au năpădit de la Antiohia ostaşii ce-l izgoneau, strigând către 
Cuviosul: "Dă-ne, părinte, pe acest tâlhar, că iată şi fiarele din cetate sunt gata să-l 
mănânce!" 

Le-a răspuns fericitul Simeon: 


Auzind ostaşii acestea şi neîndrăznind să intre în ogradă, nici să zică cuvânt 
împotrivă, s-au întors cu frică şi au spus toate acestea în Antiohia. 


Iar tâlharul a stat şapte zile lângă stâlp, căzând cu rugăciune către Dumnezeu, 
mărturisindu-şi păcatele şi plângând cu amar, încât şi cei ce erau acolo se umileau 
văzând pocăinţa lui. După şapte zile a strigat către sfânt: "Părinte, îmi porunceşti să 
mă duc?" 


lar părintele i-a zis: Oare vrei să te întorci din nou la lucrurile tale cele rele?" 


lar el a răspuns: "Ba nu, părinte, că a sosit vremea mea". Vorbind aşa cu dânsul, şi- 
a dat duhul lui Dumnezeu. 


Iar ucenicii Sfântului Simeon, vrând să îngroape pe tâlhar lângă ogradă, mai marii 
oştilor veniră de la Antiohia după el şi începură a striga: "Dă-ne nouă, părinte, pe 


vrăjmaşul nostru, pentru care toată cetatea s-a cutremurat!" 


A răspuns Cuviosul: 


Auzind acestea acei dregători şi văzând pe tâlhar adormit, s-au înspăimântat şi au 
lăudat pe Dumnezeu care nu voieşte moartea păcătosului. Și întorcându-se, au spus 
în cetate cele ce au auzit şi au văzut de la Cuviosul. 


3 5 e 


Nu se cuvine a tăcea şi aceasta, că prea cuviosul părintele nostru Simeon, stând pe 
stâlp ca o făche în sfeşnic, lumina lumi s-a arătat, luminând neamurile păgâne 
întunecate cu idoleasca închinare şi povăţuindu-le la cunoştinţa adevăratului 
Dumnezeu. 


Slavă minunatului dar al lui Dumnezeu aşa lucrând întru dânsul, deşi stătea la un 
loc, pe mulţi la credinţă i-a adus, ca şi cum cineva ar străbate lumea învățând şi 
propovăduind. Căci razele îmbunătăţitei sale vieţi şi ale învăţăturii celei dulci ca un 
soare le revărsa. 

Că puteai să vezi acolo 1viriţi, perşi şi armeni primind dumnezeiescul Botez. Apoi 
arabi venind pâlcuri, câte două şi trei sute; ba uneori şi câte o mie, care se lepădau 
cu lacrimi de rătăcirea părinţilor lor, iar pe idolii pe care de mulţi ani îi cinsteau şi 
se închinau lor, îi aduceau lângă stâlp, îi sfărâmau şi cu picioarele îi călcau, 
primind Legea creştină. Apoi, învrednicindu-se de dumnezeieştile Taine, se 
întorceau cu bucurie mare, luminaţi cu lumina înţelegerii Sfintei Evanghelii. 


2 5 e 


Un oarecare Filarh, mai mare peste ostaşi, având o rudă bolnavă, a rugat pe Sfântul 
Simeon să-i dea tămăduire. 


Iar Sfântul, poruncind să-l aducă înaintea stâlpului, l-a întrebat dacă se leapădă de 
credinţa cea rea a părinților săi. lar acela a zis: "Mă lepăd". 


Iarăşi I-a întrebat Sfântul: Crezi în Tatăl şi în Fiul şi în Sfântul Duh?" 


Iar el a mărturisit că acest adevăr îl crede fără îndoială. 


Atunci i-a zis Sfântul: VScoală-te”. 


Și îndată tânărul s-a sculat sănătos, ca şi cum niciodată n-ar fi avut vreo durere. 
Spre încredințarea sănătăţii lui, a poruncit fericitul tânărului aceluia să ia pe umerii 
săi pe Filarh, fund mare cu trupul, şi să-l ducă în tabăra lui, lucru pe care l-a şi 
făcut, luându-l în spate ca pe un snop. 


Văzând această minune toţi, au dat laudă lui Dumnezeu, Care a făcut lucruri 
minunate prin Simeon. 

Cuviosul avea şi darul proorociei, pentru că a proorocit seceta, foametea şi 
moartea cea năpraznică mai înainte cu doi ani. De asemenea, a spus că aveau să 
vină lăcustele după treizeci de zile, şi toate proorocirile lui s-au împlinit. 


Oarecând a văzut în vedenie două toiege pogorându-se din cer. Unul a căzut spre 
răsărit, iar altul spre apus. Această vedenie a spus-o celor care erau lângă dânsul, 
proorocind că perşii şi sciţii se vor scula cu război împotriva stăpânirii greceşti şi 
romane. Pentru aceasta cu multe lacrimi şi cu neîncetată rugăciune făcea milostiv 
pe Dumnezeu, ca să-Și întoarcă mânia cea dreaptă şi să nu trimită pedeapsa aceea 
asupra creştinilor. Rugându-se lui Dumnezeu, toată puterea persană ce stătea gata 

de război, cu voia Lui a contenit. Căci începând a se certa perşii între ei, singuri de 
voia lor au încetat luptele. 

S-a spus oarecând cuviosului Simeon că împăratul Teodosie cel tânăr a dat evreilor 
biserica pe care o luaseră creştinii. Atunci Sfântul a trimis îndată o scrisoare 
împăratului, învăţându-l şi înfricoşându-l cu mânia lui Dumnezeu, netemându-se 
de puterea împărătească. Citind-o împăratul, s-a temut şi iarăşi a poruncit 
creştinilor să-şi ia biserica înapoi, iar pe eparhul acela care l-a sfătuit să dea 
evreilor biserica l-a alungat din dregătorie, trimițând rugăminte Cuviosului să facă 
pentru dânsul rugăciune către Dumnezeu. 

Soţia aceluiaşi împărat, Evdochia, după moartea soţului ei căzând în eresul lui 
Eutihie, Cuviosul a sfătuit-o prin scrisori şi, după patru ani, a întors-o la credința 
ortodoxă. După întoarcerea ei, alți patru ani trăind în pocăință, s-a învrednicit de 
fericitul sfârşit în Ierusalim şi a fost îngropată în biserica Sfântului întâiului 
mucenic Ştefan, zidită de dânsa. 


După Teodosie cel tânăr, luând împărăția Marchian, adeseori cerceta pe cuviosul 
Simeon în taină şi mult se folosea de dânsul. 


Impărăteasa perșilor, auzind de minunata sfinţenie a cuviosului Simeon, a trimis la 
dânsul, cerând binecuvântare, şi a luat untdelemn binecuvântat de dânsul, pe care îl 
avea ca un mare dar şi-l păzea cu cinste. 


totii 

O împărăteasă a ismailitenilor, fiind stearpă, a trimis la dânsul, cerând rugăciune, 
ca prin sfintele lui rugăciuni să poată a se numi mamă de copii. ŞI s-a făcut aşa că 
degrabă 1 s-a dezlegat nerodirea ei şi a născut un fiu, pe care, luându-l, a pornit pe 
cale la Cuviosul. Dar auzind că nu este cu putinţă femeilor să meargă la Cuviosul, 
căci nici pre mama sa nu a lăsat-o să vină la dânsul, a trimis pe fiul ei prin mâinile 
slugilor sale pentru binecuvântare, zicând: "Acesta este, părinte, rodul sfintelor tale 
rugăciuni, deci binecuvântează rodul acesta!" 


Ce să zicem pentru nevoinţele lui cele nespuse ? Că precum întrec puterea ome- 
nească, aşa şi a le spune nu se poate. 


2 o e 

Eu mai înainte de toate - zice 'Teodorit - mă minunez de răbdarea lui, că noaptea şi 
ziua stătea neacoperit şi toţi îl vedeau. S-a întâmplat oarecând că erau luate uşile şi 
o mare parte din zidul de deasupra risipit de vechime şi până ce zidul şi uşile s-au 
înnoit, Sfântul era văzut de toți multă vreme. Atunci puteai să vezi o privelişte 
noua şi minunată, pentru că uneori stătea nemişcat multă vreme, iar alteori făcea 
dese închinăciuni, aducând rugăciuni lui Dumnezeu. 


Oarecare din cei care stăteau înainte, a spus: "Am vrut, zice, să-i număr închi- 
năciunile pe care le făcea neîncetat, şi am numărat o mie două sute patruzeci şi 
patru, apoi am slăbit, neputând mai mult să privesc la înălțimea stâlpului, şi am 
încetat a număra. Însă Sfântul nu a slăbit de la închinăciuni. Deoarece primea hrană 
o dată pe săptămână şi aceea foarte puţină şi uşoară, se făcuse uşor şi lesnicios spre 
acele dese închinăciuni. 


Din multă stare în picioare i se făcuse la un picior o rană netămăduită şi mult sânge 
curgea dintr-însa. Însă rana nu a putut să-l rupă pe el de la gândirea la Dumnezeu şi 
pe toate le răbda cu vitejie mucenicul cel de bunăvoie. Rana aceea a fost silit 
oarecând s-o arate pentru nişte pricini ca acestea : Un preot din Arabia, om bun şi 
însuflat de Dumnezeu, a venit la dânsul, zicând: "Te întreb pe tine, prin singur 
adevărul care trage la sine neamul omenesc, să-mi spui mie: eşti om sau o fire fără 
de trup ?" 


I-a răspuns Cuviosul: Pentru ce mă întrebi pe mine de acestea 2" 


Iar el a zis: "Am auzit despre tine că nici nu mănânci, nici nu bei, nici nu dormi, că 
acestea sunt fireşti omului şi nu poate să fie viu fără hrană, fără băutură şi fără 
somn." 


Deci a poruncit Cuviosul să se urce preotul la dânsul pe stâlp, şi l-a lăsat să pipăie 
şi să vadă acea rană putrezită, plină de viermi, pe care văzând-o preotul şi auzind 
de hrana lui foarte puţină, căci mânca o dată pe săptămână, s-a minunat de răbdarea 
şi de nevoinţa Sfântului. 


240 28 e 
După atâta nevoinţă, după atâtea faceri de minuni şi viaţă îmbunătăţită, era aşa de 
blând şi de smerit, ca şi cum ar fi fost mai mic şi mai netrebnic decât toţi oamenii. 
Către toţi arăta faţă luminoasă şi cuvânt de dragoste, precum la boier, aşa şi la 
slugă; precum la bogat, aşa şi la sărac şi la cel mai de pe urmă. Căci nu era la 
dânsul căutare în faţă şi toţi nu se puteau sătura de vederea cea cu sfântă podoabă a 

feţei lui şi de cuvintele cele dulci ale vorbirii lui, pentru că rugăciunea lui era plină 
de darul Sfântului Duh. 


Având darul înţelepciunii, în toate zilele adăpa inimile celor ce-l ascultau prin râul 
învățăturilor şi mulți povăţuindu-se de învăţătura lui, părăseau toate cele pămân- 
teşti şi ca nişte într-aripaţi se înălţau în sus; unii se duceau în mănăstiri, alţii în 
pustiu, iar alţii voiau să vieţuiască lângă dânsul. 


Rânduiala cea de toate zilele a vieţii cuviosului acestuia era în acest fel: noaptea 
toată şi ziua, până la ceasul al nouălea, stătea la rugăciune; după al nouălea ceas 
dădea învăţătura celor ce se întâmplau acolo; apoi asculta nevoile şi cererile tuturor 
celor ce veneau la dânsul şi pe bolnavi îi tămăduia cu rugăciunea. După aceea 
îmblânzea certurile şi pricinile omeneşti şi făcea pace. Apoi apunând soarele, iar se 
întorcea la rugăciune. 


Având atâtea osteneli, nu înceta a purta grijă de partea bisericească, risipind 
necredinţa păgânilor, biruind hulele evreilor şi pierzând învăţăturile ereticilor. lar 
pe împărați şi pe boieri şi pe toate stăpânirile îi învăţa prin scrisorile sale înțelepte 
şi folositoare, spre frica de Dumnezeu, spre milostivire şi dragoste şi îi îndemna 
spre apărarea Bisericii lui Dumnezeu, învățând mult pe toți pentru folosul 
sufletesc. 


2 o o 


Aşa ducându-şi minunata viaţă, care era cu greutate de purtat firii omeneşti, s-a 
apropiat de sfârşitul său, având de la naştere mai mult de o sută de ani - precum 
scriu cei vrednici de credinţă despre Sfântul Simeon stâlpnicul cel desăvârşit întru 
bunătăţi, înger pământesc şi om ceresc. 


Pentru fericitul său sfârşit aşa scrie Antonie, ucenicul lui: "A fost - zicea el - într-o 
zi de Vineri, după ceasul al nouălea, când aşteptam de la dânsul obişnuita 
învăţătură şi binecuvântare, dar n-a mai privit de pe stâlp spre noi. Asemenea şi 
sâmbăta şi Duminica a încetat a ne da, după obicei, părintescul său cuvânt. Deci eu 
m-am înfricoşat şi m-am suit pe stâlp şi iată stătea Cuviosul cu capul plecat în jos, 
ca la rugăciune, şi mâinile strânse la piept. Părându-mi-se că face rugăciune, am 
stat tăcut. 


Apoi, mergând înaintea lui, am zis: "Părinte, binecuvântează-ne, că iată poporul de 
trei zile şi trei nopţi stă aproape, aşteptând binecuvântare de la tine." Iar el nu mi-a 
răspuns. Şi iarăşi am zis către dânsul: "Pentru ce, părinte, nu răspunzi fiului tău, 
care este în ascultare ? Oare te-am scârbit cu ceva ? Întinde-mi acum mâna ta să o 

sărut" şi nu mi-a răspuns. Apoi, stând înaintea lui ca o jumătate de ceas, m-am 
îndoit şi gândeam: "Oare nu cumva s-a dus la Domnul?" Am plecat şi nu era 
suflare, fără numai mult miros ieşea din trupul lui ca din felurite aromate 
binemirositoare. Atunci, cunoscând că s-a odihnit întru Domnul, m-am temut şi am 
plâns cu amar. 


Deci, apropiindu-mă de dânsul, l-am aşezat şi i-am învelit moaştele şi i-am sărutat 
ochii, barba, gura şi mâinile lui, zicând: "Cui mă laşi pe mine, părinte ? Unde voi 
auzi învăţăturile tale cele dulci ? Unde mă voi sătura de îngereştile tale vorbe, sau 
ce răspuns voi da pentru tine popoarelor care aşteaptă binecuvântarea ta ? Ce voi 
zice bolnavilor când vor veni aici să ceară tămăduiri ? Şi cine nu va plânge văzând 
stâlpul tău gol, nevăzându-te pe tine, luminătorul nostru ? Şi când mulţi vor veni de 
departe, căutându-te pe tine, şi nu te vor afla, oare nu se vor tângui ? Vai mie, 
acum te văd, iar dimineaţa de mă voi duce în dreapta sau în stânga, nu te voi afla. 


Deci, plângând eu aşa peste dânsul, din amărăciunea sufletului am adormit şi mi s- 
a arătat Cuviosul ca un soare, zicându-mi: 


Apoi m-am deşteptat din somn şi, tremurând, am zis: "Nu mă uita pe mine, părinte, 
întru sfântă odihna ta!" Şi am căzut la picioarele lui şi am sărutat sfinții lui paşi şi, 
luând mâna lui, am pus-o pe ochii mei, zicând: "Binecuvântează-mă, părinte!" Şi 
iarăşi am plâns foarte. Apoi, sculându-mă, m-am şters de lacrimi ca să nu înţeleagă 
cineva lucrul, m-am coborât şi am trimis în taină un frate credincios în Antiohia la 
patriarhul Martirie, spunându-i despre mutarea Cuviosului. Și a venit degrabă 
patriarhul cu trei episcopi, asemenea şi Ardaborie eparhul, cu ostaşii săi şi mulțime 
de popor, nu numai din Antiohia, ci din toate cetăţile şi satele dimprejur şi de prin 
mânăstiri, călugări cu lumânări şi cu tămâieri; şi din saracini s-au adunat multă 
mulțime degrabă ca râurile, pentru că a străbătut vestea într-un ceas pretutindeni, 
purtându-se ca de un duh. 


Deci, s-au suit patriarhul cu episcopu pe stâlp şi, luând cinstitele moaşte le-au 
coborât jos şi le-au pus lângă stâlp, plângând tot poporul. 


Încă şi mulţimea păsărilor, precum se vedea de către toţi, zburând împrejurul 
stâlpului, strigau, ca şi cum ar plânge pentru sfârşitul unui luminător ca acesta al 

lumii; iar glasul plângerii a tot poporul se revărsa la şapte stadii şi cele dimprejurul 
locului aceluia, munţii, câmpiile şi copacii, se vedea că se întristează şi plâng. 
Pentru că pretutindenea văzduhul era întunecos şi un nor întunecat se purta pe 
deasupra. 


Eu am văzut pe un înger arătându-se lângă sfintele lui moaşte şi era faţa lui ca 
fulgerul, hainele ca zăpada iar el vorbea cu şapte bătrâni. Am auzit glasul lor, dar 
ce anume grăiau n-am înţeles, pentru că frică şi spaimă mă cuprinseră." 


2 5 e 


În acea zi în care s-a mutat cuviosul Simeon, ucenicul şi următorul sfintei lui vieţi, 
cuviosul Daniil - care, cu puţin mai înainte de acea vreme, la gura Mării Negre, 
aproape de Constantinopol, avea să se suie pe stâlp - a văzut mulțime de oști 
cereşti din acele părți lângă stâlpul cuviosului Simeon mergând de la pământ spre 
cer, iar în mijlocul lor ridicând sufletul vesel al Sfântului Simeon. 


Dar nu numai cuviosul Daniil, ci şi fericitul Axentie, cel ce din pustie la soborul 
cel din Calcedon a fost chemat, a văzut aceeaşi vedenie, fiind atunci în Bitinia. 


lar când s-au pus cinstitele moaşte ale Sfântului Simeon pe patul gătit pentru 
moarte, patriarhul, vrând să ia de binecuvântare puţini peri din barbă lui sfântă, şi-a 
întins mâna şi îndată i s-a uscat. După ce s-a făcut multă rugăciune pentru dânsul 
către Dumnezeu şi către plăcutul lui, i s-a însănătoşit mâna. 


Apoi, luând sfintele moaşte cu psalmi şi cu cântări, le-au dus în Antiohia şi a ieşit 
toată cetatea în întâmpinare. 


Şi era acolo un om mut şi surd de patruzeci de ani. Acesta, cum a văzut sfântul trup 
al Cuviosului, îndată i s-a dezlegat legătura auzului şi a limbii, şi, căzând înaintea 
sfintelor moaşte, a strigat: "Bine ai venit, robule al lui Dumnezeu, că, iată, venirea 
ta m-a vindecat pe mine !" 


Primind antiohienii trupul sfântului mai de preţ decât aurul şi argintul l-au dus în 
Biserica cea mare, făcându-se multe minuni şi tămăduiri la mormântul lui. 


După câţiva ani au zidit o biserică în numele cuviosului Simeon stâlpnicul şi au 
mutat acolo sfintele lui moaşte. 

Cuviosul s-a săvârşit în timpul împărăției lui Leon cel mare, după mărturia lui 
Gheorghe Kedrinos şi a celorlalți, în al patrulea an al împărăției lui, adică anul 460 
de la Naşterea lui Hristos. 


Împăratul Leon trimitea la antiohieni dorind să-i dea moaştele Cuviosului să le 
aducă la Constantinopol. Dar ei, nevrând să se lhpsească de un ajutător ca acesta, au 
zis trimişilor împărăteşti: "De vreme ce cetatea noastră nu are ziduri de piatră căci 
au căzut, risipindu-se, atât de mânia împărătească, cât şi de cutremurul cel mare al 
pământului sfărâmându-se, pentru aceasta sfântul trup al lui Simeon aici l-am adus, 
să ne fie nouă zid şi apărare". 


Mai târziu o parte din moaştele Sfântului Simeon s-au adus la cuviosul Daniil 
stâlpnicul, după a lui rugăminte, precum scrie de aceasta în viaţa acelui sfânt. 


Pe locul unde era stâlpul Cuviosului Simeon au zidit credincioşii biserică în 
numele lui, foarte frumoasă, în chipul crucii, şi au aşezat mânăstire mare. Deci s-a 
împlinit făgăduinţa cuviosului Simeon pe care a spus-o lui Antonie ucenicul său, în 
vedenie, că nu va părăsi locul său. Căci minunile acolo nu se împuţinau şi 
tămăduirile bolnavilor izvorau. 


In toți anii la ziua pomenirii lui se arăta o stea mare deasupra stâlpului şi toată 
partea aceea o strălucea. Pentru arătarea stelei aceleia, mulți scriitori de istorii 
mărturisesc, iar mai ales Evagrie Scolasticul care a văzut acea stea cu ochii săi. 


Să nu tăcem şi aceasta de care acelaşi Evagrie scrie, că locul acela sfânt nicidecum 
nu era umblat de femei, şi nu puţină pază se făcea pentru aceasta, ca să nu 
îndrăznească a se atinge de prag picior femeiesc, unde nici maicii cuviosului 
Simeon nu i-a fost slobod să intre. 


Se spune că o femeie s-a îmbrăcat bărbăteşte, ca fiind necunoscută să intre în 
biserica Sfântului. Şi când s-a atins de pragul bisericii, îndată a căzut moartă 
înapoi. Că deşi mergeau acolo femeile, precum scrie Nichifor, însă nu îndrăzneau 
să se apropie de ogradă, ci stăteau departe şi îşi făceau rugăciunile lor privind la 
stâlp, şi nu se lipseau de darul Cuviosului. Cele ce mergeau cu credinţă şi primeau 
ajutor şi felurite tămăduiri se întorceau cu bucurie, mulţumind Unuia în Treime 
Dumnezeu: Tatăl şi Fiul şi Sfântul Duh, Căruia 1 se cuvine cinstea, slava şi 
închinăciunea acum şi pururea şi în vecii vecilor, Amin. 


Deci de voieşti, cititorule, să ştii ceva mai mult despre minunile Sfântului, citeşte 
în Prolog, la septembrie, ziua întâi; în Limonar, pentru Mina diaconul din Rait, 

căruia 1-a curs ochiul în vremea slujbei, după proorocia Sfântului; şi pentru preotul 
cel lovit de duh necurat şi care, după nouă ani, a primit tămăduire de la Cuviosul; 
şi pentru alt preot care a legat dobitoacele cele necuvântătoare cu numele Sfântului 
Simeon. 


Iar pentru anii lui, câţi a stat pe stâlp, unui scriitori nu se potrivesc. Unii au scris că 
47 de ani, iar alții numai 40. Unii, precum Teodorit, a scris viaţa Sfântului mai 
înainte de sfârşitul lui, şi singur s-a sfârşit ca mai înainte. Noi însă aflăm nu numai 
de la vechii scriitori de ani, ci şi din singură numărarea anilor, că a stat pe feluriți 
stâlpi 50 de ani. 


Despre aceasta şi în cartea care se numeşte "Ospăţ sufletesc", în cuvântul dintâi, 
care este în Duminica a doua după Rusalii, se mărturiseşte. Pentru că toţi anii 
Cuviosului au fost 103, precum în trifoloul Lvovului s-a scris. Căci s-a tuns în 
rânduiala călugărească la 10 ani de la naştere, trei ani a vieţuit închizându-se în 
chilie de piatră aproape de satul Talanissa, apoi s-a suit la înălțimea muntelui şi pe 
stâlp, având puţin mai mult de 20 de ani. Deci unde i-a trecut pe ceilalți ani care în 
numărul cel de o sută merg, dacă nu pe stâlp? 

Sfântul Simeon Stâlpnicul - drumul spre sfinţenie 


DOXOLOGIA.. 


Devenind primul stâlpnic, pentru a scăpa de oameni, a petrecut vreme de 47 de ani 
în acest mod, învrednicindu-se de darul facerii de minuni. 

Sfântul Simeon, numit şi Stilitul, s-a născut în Asia Mică, în satul Sisa, pe vremea 
împăratului Leon cel mare, în secolul al V-lea. Aprinzându-se inima lui de 
dragoste dumnezeiască, a păşit pe calea monahală şi, pentru a scăpa de gâlcevile 
oamenilor, căci toată lumea aflase cum că s-a ferecat într-o peşteră şi că era să 
moară de mai multe ori din pricina nevoinţelor pe care şi le asuma, căzând viermi 
din trupul lui, cu smerenie şi-a construit un stâlp şi s-a suit în el, pentru a se nevoi. 


Devenind, astfel, primul stâlpnic, a petrecut vreme de 47 de ani în acest mod, în- 
vrednicindu-se de darul facerii de minuni. 


Nu numai că avea puterea de a birui diavolul, dar, pentru rugăciunile lui, a izvorât 
apă vie într-un loc în care oamenii însetau, iar apa aceea tămăduia boli. 


Făcând multe minuni până la bătrâneţe, şi-a dat sufletul cetelor cereşti, lucru văzut 
de ucenicul său, Daniil. 


Minunile au continuat şi după moartea Sfântului Simeon, aşa că antiohienii i-au 
zidit biserică şi au pus sfintele moaşte spre închinare. 

Sinaxar - Pomenirea prea cuviosului părintelui nostru Simeon stâlpnicul (sau 
stilitul) cel bătrân 


Tot în această zi (1 septembrie), pomenirea prea cuviosului părintelui nostru 
Simeon stâlpnicul (sau stilitul) cel bătrân. 


Simeon stâlpnicul (sau stilitul) cel bătrân s-a născut într-un sat ce se chema Sisa, în 
Asia mică, între Siria şi Cilicia, în zilele împărăției lui Leon cel mare şi a lui 
Martirie, patriarhul Antiohiei (către 457). Acesta, călugărindu-se şi suindu-se într- 
un stâlp şi suferind într-acel stâlp patruzeci şi şapte de ani, şi făcându-se de multe 
minuni făcător, a adormit în pace. 

Acest sfânt este altul decât Sfântul Simeon, stâlpnicul de la Muntele minunat (t 
596), prăznuit pe 24 mai şi decat Sfântul Simeon, stâlpnicul cel tânăr, pomenit la 
27 aprilie. 

Arhid. Ştefan Sfarghie - Sinaxar - Începutul anului bisericesc; Sfântul cuvios 
Dionisie Exiguul (cel smerit); Sfântul cuvios Simeon Stâlpnicul (Te Deum) 


Cuviosul Dionisie s-a născut în Sciția Mică, Dobrogea de astăzi, din părinți 
binecredincioşi, în jurul anului 460. A primit învăţătura duhovnicească în şcolile şi 
mănăstirile dobrogene, având ca îndrumători pe călugării sciți şi pe episcopul Petru 
al Tomisului. 


A călătorit în Răsărit, iar în anul 496 a ajuns la Roma, chemat de Papa Ghelasie, 
care căuta traducători din greacă în latină. 


Intrucât avea cunoştinţe de astronomie, el a propus ca numărarea anilor să se facă 
de la Naşterea Mântuitorului Hristos, şi nu de la întemeierea Romei sau în vreun alt 
fel, cum se făcea. 


S-a mutat la Domnul într-o mănăstire din Calabria, la anul 545. 


3 o e 


Tot în această zi pomenim pe Sfântul Simeon Stâlpnicul (3459), născut într-un sat 
la graniţa dintre Siria şi Cilicia. A fost atras de monahism de mic şi la o vârstă 
fragedă s-a dus la stareţul Timotei de la Schitul Mandra. 


A învăţat pe de rost Psaltirea şi a deprins pravila monahală, apoi a mers la pustia 
Teleda, în apropiere de Antiohia, sub povăţuirea avvei Eliodor. Mai târziu, a mers 
la Telanis, unde s-a nevoit în mod deosebit. 


În ultimii ani ai vieţii a stat într-o chilie din vârful unui stâlp şi aşa s-a nevoit 30 de 
ani. 

Sorin loniţe - Calendar Ortodox - Începutul anului bisericesc; Sfântul cuvios 
Dionisie Exiguul (cel smerit); Sfântul cuvios Simeon Stâlpnicul 


Sfântul cuvios Dionisie Exiguul s-a născut în Scythia Minor, Dobrogea de astăzi, 
în jurul anului 465. A intrat într-o mănăstire dobrogeană încă din copilărie, dar 
datorită formaţiei sale duhovniceşti şi teologice deosebite, a fost chemat la Roma 
de Papa Ghelasie (492-496). Aici a fost închinoviat la Mănăstirea „Sfânta Anas- 
tasia”, ctitoria Sfântului împărat Constantin cel mare. 


A primit însărcinarea de a se ocupa de arhiva Cancelariei Pontificale, reor- 
ganizând-o şi devenind noul ei fondator. 


Despre smeritul monah străromân, Casiodor oferă o caracterizare de o frumuseţe 
greu egalabilă: „A fost în zilele noastre călugărul Dionisie, scit de neam, dar după 
caracter cu totul roman, foarte învăţat în amândouă limbile, dovedind prin faptele 
sale echilibrul sufletesc pe care îl învățase în Cărţile Domnului. 


A cercetat Scripturile cu o râvnă atât de mare şi le-a înţeles astfel încât ori de unde 
ar fi fost întrebat avea răspunsul pregătit, dându-l fără nici o întârziere. (...) În el 
era multă simplitate împreună cu înţelepciune, smerenie împreună cu învățătură, 
moderație împreună cu talentul de a vorbi, încât se socotea un nimic, sau unul 
dintre cei din urmă slujitori, deşi era vrednic, fără îndoială, de societatea regilor. 

EI se folosea cu o pricepere atât de mare de latină şi de greacă, încât orice cărți 
greceşti lua în mâini, le traducea fără poticnire în latineşte şi, la fel, pe cele latinești 
le citea pe grecește, încât credeai că aceasta este scrisă aşa cum pronunţa gura lui 
cu o iuţeală nestăvilită. 


Este lung să spun cu de-amănuntul toate despre acel bărbat care între celelalte 
virtuţi este dovedit că a avut şi acest lucru admirabil, anume că deşi se dăruise lui 
Dumnezeu în întregime, nu refuza să ia parte la întâlniri cu oameni de lume. Era de 
o castitate rară, deşi vedea zilnic soțiile altora; blând, deşi mânat de firea pătimaşă 
a celor mânioși”. 


Sfârşitul vieţii a fost în anul 545 în localitatea italiană Vivarium. 


Sfântul Sinod al Bisericii Ortodoxe Române, în şedinţa din 8 iulie 2008 l-a trecut 
în rândul Sfinţilor cu data de prăznuire 1 septembrie. 


Cea mai importantă realizarea a Sfântului Dionisie Exiguul este datarea crono- 
logiei creștine începând cu Nașterea Domnului şi Mântuitorului lisus Hristos. 


se 2 aie 
Cuviosul Simeon s-a născut, spre sfârşitul veacului al IV-lea, într-un sat ce se 
numea Sisan, la hotarul dintre Siria şi Cilicia, ca fiu al unor părinţi creştini, 
Susotion şi Marta, şi de mic copil păştea oile tatălui său. 


Pe când avea 13 ani, într-o vreme de iarnă, când oile, din pricina zăpezilor mari, n- 
au fost scoase la păşune, fericitul copil a intrat în biserică, împreună cu părinţii săi, 
fund Duminică, şi a auzit din Sfânta Evanghelie cuvintele Domnului prin care 

fericeşte pe cei săraci, pe cei blânzi, pe cei curaţi cu inima şi a întrebat pe un cinstit 
bătrân: „Ce sunt cuvintele acestea?”. 


Iar bătrânul, fiind călăuzit de Duhul Sfânt, i-a descoperit calea cea duhovnicească a 
vieţii, adică urmarea lui Hristos în curăţie şi înfrânare, în lepădarea de lume şi în 
slujba rugăciunii şi a dragostei de Dumnezeu şi de semeni, calea cea strâmtă a 
împăcării, care duce la fericita împlinire a vieţii de aici şi de dincolo de moarte. 


Deci, sămânţa cuvântului căzând în pământ bun, a înflorit îndată în el dorinţa de a 
trăi după cuvântul Evangheliei şi, fără să se mai întoarcă acasă, a intrat într-o 
mănăstire, la loc singuratic, numită „Mandra”, adică „Ograda”, fiind primit de 
stareţul Timotei, după şapte zile de aşteptare la porțile mănăstirii. 


În scurtă vreme a învăţat pe de rost toată Psaltirea, cum se cerea celor ce voiau să 
fie călugări, şi a deprins uşor toată pravila mănăstirii, încât, după doi ani, cuviosul 
Simeon, simțind nevoia unor osteneli călugăreşti mai grele, a primit sfatul 
starețului său să meargă într-o mănăstire cu pravilă mai aspră, ca să nu descurajeze 
pe fraţii cei neputincioşi. 


Și aşa a intrat fericitul în mănăstirea cu viaţă mai aspră de la Teleda, în apropiere 
de Antiohia, sub povăţuirea marelui stareţ Eliodor. Dar şi aici, fericitul întrecea 
nevoinţele tuturor, încât a fost sfătuit să ducă o viaţă de pustnic. Drept aceea, 
slujitorul lui Dumnezeu s-a liniştit într-o pustie, la poalele muntelui 'Telanis, unde a 
aflat o chilie mică, şi s-a nevoit acolo timp de trei ani. 


Acolo s-a supus pe sine la încercare cu un post de 40 de zile, ca Moise şi ca Ilie şi 
ca Însuşi Domnul nostru. Şi-l ruga cuviosul pe bătrânul Vlasos, îndrumătorul său 
duhovnicesc, să-i astupe uşa chiliei, ca să stea fără mâncare în vremea celor 40 de 
zile. Dar acesta nu s-a învoit decât după ce 1-a pus în chilie zece pâini şi un urcior 
cu apă, ca, de va avea nevoie, să guste şi să se întărească; şi aşa 1-a astupat uşa. 


Și trecând 40 de zile, s-a întors Vlasos şi, deschizând uşa, l-a aflat pe Simeon la 
pământ, zăcând ca un mort, iar pâinea şi apa neatinse. Şi, luând un burete, i-a 
spălat şi 1-a răcorit gura lui, răsuflând puţin cuviosul. 


Apoi l-a împărtăşit cu Sfintele Taine, după care, primind puţină hrană uşoară, s-a 
întărit. Şi acest dar de înfrânare îl spunea Vlasos multor fraţi, ca pe un lucru de 
folos. 

Iar cuviosul, de atunci, în toţi anii, în Postul cel mare, aşa postea, 20 de zile ru- 
gându-se neîncetat în picioare, iar 20 de zile şezând de osteneală. 


Și, ducându-se vestea despre el, că primise darul tămăduirii bolilor, mulțime de 
oameni alerga la el, unii cu bolnavii lor, alţii de necazuri şi de ispite fiind cuprinşi, 
ŞI nimeni nu se întorcea nemiluit, ci primea, unul tămăduire, altul mângâiere, altul 
un ajutor de folos, şi cu bucurie se duceau la casele lor. 


Și puteai să vezi ca râurile de pretutindeni, adunându-se felurimi de popoare, de 
seminţii şi de limbi: ismaeliteni şi perşi, armeni şi ivireni, britani, gali şi italieni, 
creştini şi păgâni, luând binecuvântare de la el. 


ŞI, tulburat fiind fericitul de o cinstire ca aceasta şi de neodihnă, a aflat un chip 
străin de a scăpa de împresurările omeneşti: s-a gândit să-şi zidească un stâlp. Deci, 
a zidit stâlpul şi pe el o chilioară strâmtă şi, acolo suindu-se, vieţuia în post şi 
rugăciune, devenind întâiul stâlpnic. 


ŞI era acel stâlp înalt ca de trei metri şi jumătate, iar mai pe urmă şi-a zidit Sfântul 
alți stâlpi şi mai înalți, dintre care cel din urmă, pe care s-a nevoit în ultimii 30 de 
ani ai vieţii sale, avea înălțimea de 16 metri, ceea ce arăta vieţuirea lui, mai mult 
cerească decât pământească. ŞI aşa vieţuia, fiind udat de ploaie, ars de zăduf şi 
îngheţând de frig. Şi vorbea poporului de două ori pe zi; iar hrana lui era lintea 
muiată şi, ca băutură, apa. 


Și auzind părinţii din pustie, se minunau de neobişnuita lui vieţuire. Şi au trimis la 
el ca să vadă ce duh locuieşte în el, zicând: „Pentru ce nu mergi pe calea părinților, 
ci altă cale nouă ai aflat? Deci, pogoară-te de pe stâlp şi urmează vieţii pus- 
tnicilor”. 


Şi părinții pustnici i-au învăţat pe trimişi că, de se va arăta nesupus, cu sila să-l 
tragă Jos de pe stâlp, iar de va asculta şi de va voi singur să se pogoare, să-l lase pe 
el şi să stea aşa cum a început, cunoscând că este de la Dumnezeu. 

Deci, ajungând trimişii soborului sfinţilor pustnici şi spunându-i hotărârea lor, el 
îndată a păşit cu piciorul pe scară, vrând să coboare. Dar trimişii strigară: „Nu 
coborî, sfinte părinte, ci vieţuieşte precum ai început. Acum ştim că lucrul tău este 
de la Dumnezeu, care de folos să-ți fie până la sfârşit”. 


Puterea cuvintelor lui, asprimea vieţii lui şi strălucirea minunilor lui, marea lui 
iubire faţă de oamenii aflaţi în suferinţă şi înţelepciunea lui au întors la Dumnezeu 
un mare număr de necredincioşi. 

Împărații Teodosie cel tânăr (408-450) şi Leon cel mare (457-474) îi cereau sfatul 
şi rugăciunile, iar împăratul Marcian (450-457) a îmbrăcat haine de rând, ca să-l 
poată auzi mai bine. Cu sfatul său, împărăteasa Eudoxia s-a lepădat de rătăcirea 
monofizită, iar cuviosul foarte minunat a fost pentru toţi oamenii din vremea lui. 


Și aşa a trăit Sfântul Simeon până în anul 459, când Domnul l-a chemat la EI. 
Sfântul său trup, înconjurat de mulţimi nenumărate de oameni, a fost dus în 
Antiohia, unde a săvârşit multe minuni, iar la anul 467, binecredinciosul împărat 
Leon cel mare, la sfatul cuviosului Daniil Stâlpnicul, i-a mutat moaştele la 
Constantinopol, unde a zidit în numele Sfântului Simeon o prea frumoasă biserică. 


Astăzi, părți din moaştele sale se găsesc astăzi la Mănăstinile Hilandar şi Sfântul 
Pantelimon, din Muntele Athos, iar în ţara noastră la Catedrala din Constanţa, la 
biserica Sfânta Vineri-Pajura din Bucureşti, şi în alte sfinte locaşuri. 


Pentru rugăciunile cuviosului Tău Simeon Stâlpnicul, Hristoase Dumnezeule, 
miluieşte-ne pe noi. Amin. 


2 oo 


Anul nou bisericesc - în urma hotărârii celor 318 Sfinți Părinți participanți la 
Sinodul 1 de la Niceea din anul 325 pe considerentul că începutul activităţii de 
propovăduire a Evangheliei de către Mântuitorul nostru lisus Hristos s-a făcut la 
începutul aceste luni, deoarece după calendarul iudaic intrarea în sinagoga din 
Nazaret a Mântuitorul după întoarcerea din pustia Carantaniei s-a făcut în luna a 
şaptea, numită Tişri care corespunde în calendarul nostru lunii septembrie. 

Proloage - Pomenirea prea cuviosului părintelui nostru Simeon, stâlpnicul (t 
459) 


Întru această zi (1 septembrie), pomenirea prea cuviosului părintelui nostru Si- 
meon, stâlpnicul (t 459). 


Slăvitul Simeon a fost din părțile Ciliciei, dintr-un sat ce se numea Sisan, fiu al 
unor părinţi creştini, Susotion şi Marta, şi de copil era cioban la oile tatălui său. 


Pe când avea treisprezece ani, într-o vreme de iarnă, când oile, din pricina 
zăpezilor mari, n-au fost scoase la păşune, fericitul copil a intrat în Biserică, Dumi- 
nică fiind, cu părinţii săi şi a auzit pe Domnul din Sfânta Evanghelie, fericind pe 
cei săraci, pe cei blânzi, pe cei curaţi cu inima şi a întrebat pe un cinstit bătrân: 

lar bătrânul, fiind călăuzit de Duhul Sfânt, i-a descoperit lui calea cea duhov- 
nicească a vieţii, adică urmarea lui Hristos în curăţie şi înfrânare, în desprinderea 
de lume şi în slujba rugăciunii şi a dragostei de Dumnezeu şi de semeni, calea cea 
strâmtă a împăcării, care duce la fericita împlinire a vieţii de aici şi de dincolo de 
moarte. 


Deci, sămânţa căzând în pământ bun, a înflorit îndată în el dorinţa de a trăi după 
cuvântul Evangheliei şi, fără să se mai întoarcă acasă, a intrat într-o mănăstire, la 
loc singuratic, numită Ograda, primit de stareţul Timotei, după şapte zile de 
aşteptare la porțile mănăstirii. 


În scurtă vreme a învăţat pe de rost toată Psaltirea, cum se cerea pe atunci celor ce 
voiau să fie călugări, şi a deprins uşor toată pravila mănăstirii, încât, după doi ani 
cuviosul Simeon, simțind nevoia unor osteneli călugăreşti mai grele, a primit sfatul 
starețului său să meargă într-o mănăstire cu pravila mai aspră, ca să nu descurajeze 
pe fraţi cei neputincioşi. 


Și aşa a intrat fericitul în mănăstirea cu viaţa mai aspră, a marelui ava Eliodor, dar 
şi aici fericitul întrecea nevoinţele tuturor, încât a fost sfătuit să ducă o viaţă de 
pustnic. 


Drept aceea, slujitorul lui Dumnezeu s-a liniştit într-o pustie, la poalele muntelui 
Telanis, unde a aflat o chilie mică, şi a petrecut acolo timp de trei ani. 


2 5 e 


Aici s-a suspus pe sine la încercare cu post de patruzeci de zile, ca Moise şi ca Ilie 
şi ca Însuşi Domnul nostru. Şi-l ruga Cuviosul pe bătrânul Vassus, îndrumătorul 
duhovnicesc al locului aceluia, să-i astupe uşa chiliei, ca să stea fără mâncare, în 
vremea celor patruzeci de zile. 


Dar acesta nu s-a învoit cu o măsură de ucidere de sine ca aceasta, decât punându-i 
în chilie zece pâini şi un urcior cu apă, că, de va avea nevoie, să guste şi să se 
întărească; şi aşa 1-a astupat uşa. 


Și, trecând patruzeci de zile, s-a întors Cuviosul şi deschizând uşa, l-a aflat pe 
acesta la pământ, zăcând ca un mort, iar pâinea şi apa neatinse. 


Și, luând un burete, i-a spălat şi i-a răcorit gura lui, răsuflând puţin Cuviosul, l-a 
împărtăşit pe el cu Sfintele Taine, după care, primind puţină hrană uşoară, s-a 
întărit. 

Şi acest dar de înfrânare îl spunea Vassus multor fraţi, ca un lucru de folos, iar 
Cuviosul, de atunci, în toţi anii, în Postul cel mare, aşa postea, douăzeci de zile 
rugându-se neîncetat în picioare, iar douăzeci de zile şezând, de osteneală. 


Și, ducându-se vestea despre el, că primise darul tămăduirii bolilor, mulţime de 
oameni alerga spre dânsul, unii cu bolnavii lor, alții de necazuri şi de ispite fiind 
cuprinși, şi fiecare nu se întorcea deşert, ci primea, unul tămăduire, altul 
mângâiere, altul un ajutor de folos, şi cu bucurie se duceau la casele lor. 


Și puteai să vezi la dânsul, ca râurile de pretutindeni, adunându-se felurimi de 
popoare, de seminţii şi de limbi: ismailiteni şi perşi, armeni şi iberici, britani şi 
italieni, creştini şi păgâni, luând binecuvântare de la dânsul. 

Și, tulburat fiind fericitul de o cinstire ca aceasta şi de neodihnă, a aflat un chip 
străin de a scăpa de împresurările omeneşti: s-a gândit să-şi zidească un stâlp. 


Deci, a zidit stâlpul şi pe el o chilioară strâmtă şi, acolo sudându-se, petrecea în 
post şi rugăciune; şi a fost întâiul stâlpnic. 


Şi era acel stâlp înalt ca de şase coţi, iar mai pe urmă şi-a zidit Sfântul alţi stâlpi şi 
mai înalți. 


Și aşa petrecea, udându-se de ploaie, arzându-se de zăduf şi îngheţând de frig şi 
vorbind poporului de două ori pe zi; iar hrana lui era lintea muiată şi ca băutură, 
apă. 


ŞI auzind părinţii din pustie, se minunau de străina lui petrecere. ŞI au trimis la 
dansul ca să vadă ce duh locuieşte în el, zicând: "Pentru ce nu mergi pe calea 
părinților şi altă cale nouă ai aflat? Deci, pogoară-te de pe stâlp şi urmează vieţii 
pustnicilor”. 


ŞI părinţii pustnici i-au învăţat pe trimişi că, de se va arăta nesupus, cu sila să-l 
tragă jos de pe stâlp, iar de va asculta şi de va voi singur să se pogoare, să-l lase pe 
el şi să stea aşa cum a început, cunoscând că este de la Dumnezeu. 


Deci, ajungând trimişii soborului Sfinţilor pustnici şi spunându-i hotărârea lor, el 
îndată a păşit cu piciorul pe scară, vrând se se coboare. 


Dar trimişu strigară: "Nu te pogorî, Sfinte părinte, ci petreci cum ai început. Acum 
ştim că lucrul tău este de la Dumnezeu, Care de folos să-ţi fie până la sfârşit”. 

Puterea cuvintelor lui, asprimea vieţii lui şi strălucirea minunilor lui, marea lui 
iubire de oameni în suferinţa şi înţelepciunea lui au întors la Dumnezeu un mare 
număr de necredincioşi. 


Împărații Teodosie cel tânăr (408-450) şi Leon cel mare (457-474) îi cereau sfatul 
şi rugăciunile, împăratul Marcian (450-457) a îmbrăcat haine străine, ca să-l poată 
auzi mai bine. 


Cu sfatul său, Eudoxia împărateasa s-a lepădat de rătăcirea lui Eutihie, pe care o 
cinstea, şi foarte minunat a fost pentru toți oamenii din vremea lui. 


Şi aşa, a trăit Sfântul până în anul 459, când Domnul l-a chemat la EI. 


Luna lui septembrie în ziua dintâi: începutul Indictionului, adică al noului an 
bisericesc. 


Trebuie să ştim că Biserica lui Dumnezeu prăznuieşte astăzi Indictonul, adică 
începutul anului nou bisericesc, luând acest obicei de la cei de demult. La romani, 
indictionul (de la latinescul indictio) era un fel al lor de a număra anii şi anume cra 
un period de 15 ani, pentru adunarea dărilor către stat. 


Sfânta Biserică serbează însă această zi pentru două pricini: 
= Întâi pentru că luna septembrie este socotită ca începutul anului. Drept 
aceea, ea mulţumeşte lui Dumnezeu pentru roadele de peste an şi se roagă 
ca şi anul nou să fie roditor. 
=> Cea de a doua pricină a Bisericii este că ea cinsteşte această zi ca ziua în 
care Domnul a pus început propovăduirii Sale în lume. 


Astăzi ea face început, astfel, la anul Domnului cel bine primit, deschide împăr- 
tăşirea noastră din cununa bunătăților dumnezeieşti, a anului nou ce începe, iar 
scopul ei este plinirea lui Hristos în noi, adică plinirea noastră după chipul şi 
asemănarea lui Hristos. 


În cinstea acestui început al propovăduirii Domnului, Biserica aminteşte astăzi de 
intrarea Domnului, în sinagoga din Nazaret, unde, dându-l-se cartea proorocului 
Isaia, a aflat locul în care Mântuitorul şi lucrarea Lui în lume sunt zugrăvite de 
prooroc prin aceste cuvinte: "Duhul Domnului este peste Mine, pentru care M-a 
uns să binevestesc săracilor. M-a trimis să vindec pe cei zdrobiţi cu inima; să 
propovăduiesc robilor dezdrobirea şi celor orbi vederea: să slobozesc pe cei apăsaţi 
şi să vestesc anul cel plăcut al Domnului. Şi, închizând cartea şi dându-o 

slujitorului, a şezut, iar ochii tuturor din sinagogă erau ațintiți asupra Lui. Şi El a 
început a zice către ei: Astăzi s-a împlinit Scriptura aceasta în urechile voastre”. 
(Luca,4,18-21). 

Prăznuim deci, astăzi, anul Domnului cel bine primit, dând mulţumire pentru toate 
bunătățile pe care le-am luat din mâinile Domnului, măcar că, pentru ele, şi noi 
singuri suntem datori să ne sârguim, ca să fim bine primiţi înaintea Lui. 


Dar prăznuim nu indictionul cel moştenit de la împărații romani, ci pe cel aşezat 
nouă de Împăratul slavei, Hristos, iar Indictionul lui Hristos sunt poruncile lui cele 
sfinte. Că Împăratul nostru Hristos nu caută de la noi fier şi aramă, argint şi aur. Ci, 
în loc de fier şi aramă, EI caută de la noi bunătatea credinţei celei întemeiate şi tari, 
în dreapta cinstire de Dumnezeu. Ca, prin credinţa aceasta, ca printr-o aramă de 
fier şi o pavăză de aramă, să biruim pe cei potrivnici, urmând strămoşilor noştri 
care, "prin credinţă, au biruit împărăţii, au făcut dreptate, au dobândit făgăduinţele, 
au astupat gurile leilor, au stins puterea focului, au scăpat de ascuţişul sabiei, s-au 
împuternicit, din slabi ce erau, şi s-au făcut tari în războaie, au întors taberele 
vrăjmaşilor în fugă" (Evr.11.33-34). 


Asemenea, în loc de argint, Împăratul nostru Hristos caută de la noi bunătatea 
nădejdii celei neîndoite spre Dumnezeu, nebăgând seama la toate primejdiile şi 
necazurile ce vin de la lume, de la trup şi de la diavol, care năvălesc asupra noastră. 
Că, "nădejdea nu ruşinează". (Rom.5,5), dimpotrivă, nădejdea răsplătirii îndeamnă 
pe ostaşi la luptă şi la nevoinţă, precum şi Sfântul Damaschin zice: "Mucenicii Tăi, 
Doamne, cu credinţa întărindu-se şi cu nădejdea împuternicindu-se, au stricat 
tirania vrăjmaşului şi au dobândit cununile" (Octoih, glas trei, miercuri, stihoava 
Vecerniei. lată de ce "Cei ce se încred în Domnul sunt ca muntele Sionului; nu se 
va clătina în veac cel ce locuieşte în Ierusalim" (Ps. 124, 1). 


În sfârşit, în loc de aur, Împăratul nostru Hristos cere de la noi bunătatea cea 
scumpă a dragostei către Dumnezeu şi către aproapele, cea nefăţarnică. Că, precum 
aurul este mai cinstit decât argintul, arama şi fierul, aşa şi dragostea este mai 
cinstită decât nădejdea şi credinţa, precum stă scris: "Şi acum rămân aceste trei: 
credinţa, nădejdea şi dragostea. lar mai mare dintre acestea este dragostea" (1 Cor. 
13, 13). Că aur ca acesta caută de la noi Hristos, ca să-L iubim nu numai crezând 
cu inima şi mărturisind cu gura, ci şi fapta, dragostea, arătând-o, adică să punem 
tot sufletul şi să fim gata de moarte pentru dragostea Lui, precum ne învaţă iubitul 
Său ucenic, loan, zicând: "Fiii mei, să nu iubim cu vorba, numai din gură, ci cu 
fapta şi cu adevărul" (| loan, 3,18). 

Acesta este Indictionul creştinesc pe care Biserica îl cere azi de la noi, în locul 
indictionului cel vechi al păgânilor: "Dezbrăcaţi-vă, zice ea, de omul cel vechi, 
dimpreună cu faptele lui", şi îmbrăcaţi-vă în omul cel nou, "după Chipul ce L-a 
zidit" (Col.3,9-10), "ca să umblăm şi noi întru înnoirea vieţii”. (Rom.6,4). 


Să prăznuim deci Indictionul, împlinind poruncile Domnului Dumnezeului nostru, 
din toată inima, precum Dumnul Însuşi ne îndeamnă, prin gura lui Moise, în Cartea 
Leviţilor, zicând: "De veţi umbla după legile Mele şi de veţi păzi şi plini poruncile 
Mele, vă voi da ploaie la timp, pământul şi pomii îşi vor da roadele lor. Voi trimite 
pace pe pământul vostru, veţi alunga pe vrăjmaşii vostrii, căuta-voi spre voi şi vă 
voi binecuvânta sufletul meu nu se va scârbi de voi. Voi umbla printre voi, voi fi 
vouă Dumnezeul vostru, şi voi poporul Meu" (Lev.26, 3-12). 


Intru această zi, cuvânt din Limonar, despre Mina, diaconul. 


Ne-a spus nouă Gheorghe de la Rait de un frate cu numele Mina, care a fost diacon 
acolo. Că acesta a ieşit de la o slujbă în lume şi ce a pătimit nu am aflat, ci numai 
ştiu atât că a lăsat chipul călugăresc şi a rămas în lume. lar după ce au trecut multe 
zile, acesta a mers în cetatea lui Dumnezeu, Antiohia, şi, când trecea prin Seleucia, 
a văzut de departe mănăstirea prea cuviosului Simeon stâlpnicul şi a zis întru sine: 
"Mă vol sul şi voi vedea pe marele Simeon", că niciodată nu-l văzuse. 


Iar după ce a ajuns el la stâlp şi s-a apropiat, dacă l-a văzut pe el Sfântul Simeon, 
îndată de la Dumnezeu s-a înştiinţat că a fost călugăr şi a avut slujba diaconiei. 


Şi a chemat pe cel ce-l slujea, zicând: Adu-mi foarfecele aici”. lar acela le-a 


adus. 


Zis-a Sfântul Simeon către slujitorul său: "Bine este cuvântat Domnul, tunde-l pe 


acela”, şi-l arătă cu degetul său, că erau mulţi stând pe lângă stâlp. 


Iar acesta, minunându-se de cuvântul Sfântului şi de frică mare fiind cuprins, deloc 
nu s-a împotrivit, cunoscând că Dumnezeu a descoperit stareţului despre dânsul. 


Iar după tunderea lui, i-a zis marele Simeon: Fă rugăciune, diacone”. 
Şi făcând el rugăciune, Sfântul i-a grăit iarăşi: Să mergi la Rait, de unde ai ieşit”, 


Iar el zicând: "Nu pot suferi ruşinea de la părinţi”. 


Ar Dr Dr dr dr de Dr dr d Dr Dr dr dr de de dr dr A de dr dr A A 


Xp XP XP IP IP E E 2 2 E IP 3 3 E E 0 E IP 3 IE E IP e XXX 


Je De De de De Dr De e De De de De Dr De De De De De e de de e Ar A rd 


XP PP 0 E IE IP IP 3 5 IE IE II E E E XX 


Simeon iarăşi 1-a grăit lui: 


Iar, după ce a venit la Rait, l-au primit părinţii cu mâinile întinse şi l-au dus în 
Sfântul altar. 


lar într-o Duminică, ducând el Preasfintele Daruri ale marelui Dumnezeu şi 
Mântuitorului nostru lisus, şi deodată, au început să-i curgă ochii lui. Şi, din acest 
semn, au cunoscut părinţii, că l-a iertat pe el Dumnezeu de greşeală, după cuvântul 
Sfântului Simeon. 


Minunea Sfântului Simeon, cu un preot. 


Un preot oarecare, şezând într-o zi în faţa bisericii, iată, un duh necurat a venit la 
dânsul în chip de nor întunecat şi înnegrit şi s-a pus ca un acoperământ pe capul lui 
şi l-a lipsit de lumină şi mintea lui i s-a luat şi i s-au slăbit lui toate oasele şi nu 
putea să grăiască; şi, intrând unui, l-au aflat pe el ca pe un mort. Şi a petrecut în 
boala aceea nouă ani, neputând a se întoarce pe sine pe altă parte, dacă nu-l 
întorcea pe el cineva. 


Și auzind rudele lui, cele despre Sfântul Simeon, au mers la Sfântul, ducându-l şi 
pe el în pat şi ajungând ca la trei stadii de mănăstire, zăcea acolo. 


Iar Sfântul Simeon, stând la rugăciune, 1 s-a descoperit lui despre preotul acela. Şi, 
la miezul nopţii, a chemat Sfântul pe unul din ucenicii lui şi i-a zis: 


lar ucenicul, mergând, a făcut după cuvântul Sfântului. Și s-a sculat înaintea 
Sfântului. 


Şi 1-a zis lui Sfântul: 

ŞI a ieşit preotul cu bucurie i-a poruncit lui Sfântul şi îndată s-au vindecat şi aceia, 
slăvind pe Dumnezeu. 


Despre tâlharul ce s-a pocăit lângă stâlpul Sfântului Simeon. 


Un oarecare tâlhar din Antiohia, Ionatan cu numele, pe mulţi oameni îi ucidea pe 
drumuri şi prin case, tâlhăreşte năvălind năprasnic prin sate şi prin cetăţi; şi nimeni 
nu putea să-l prindă pe el, măcar că mulţi îi pândeau calea, că era puternic şi viteaz 
foarte, încât nimeni nu putea să-i stea împotrivă. 


Deci, s-a pornit toată Antiohia şi a trimis ostaşi ca să-l prindă pe dânsul, iar el 
neputând să se ascundă de dânşii, ca un leu fugind de la faţa celor ce-l goneau pe 
el, a alergat în ograda cuviosului Simeon şi, apucându-se de stâlp, ca păcătoasa de 
picioarele lui Hristos, plângea cu amar. 


Deci Sfântul a strigat către dânsul, de sus: "Cine eşti, de unde şi de ce ai venit 


Iar el a zis: "Eu sunt lonatan, tâlharul, cel ce am făcut toate răutăţile şi am venit 
aici, ca să mă căresc de păcatele mele". 


Acestea grăindu-le el, iată au năvălit de la Antiohia ostaşii care-l goneau pe el, 
strigând către cuviosul: "Dă-ne nouă, părinte, pe vrăjmaşul nostru, tâlharul, că, iată, 
şi fiarele sunt gata în cetate să-l mănânce pe el”. 


Răspuns-a lor fericitul Simeon: 


Acestea auzindu-le ostaşii şi neîndrăznind nu numai să intre în ogradă, ci nici 
cuvânt să zică împotrivă, s-au întors cu teamă şi au spus toate în Antiohia. 

Iar tâlharul a petrecut şapte zile lângă stâlp, căzând la rugăciune către Dumnezeu, 
mărturisindu-se şi plângând cu plângere mare, cât şi cei ce erau acolo, văzând 
pocăinţa şi plângerea lui se umileau. lar după şapte zile, a strigat către Sfântul: 
"Părinte, îmi porunceşti să mă duc?" 


Iar părintele i-a zis: VAu, iarăşi, la lucrurile tale cele rele, te vei întoarce?" 


Iar el a răspuns: "Ba nu, părinte, ci vremea mea a sosit". Și aşa, vorbind cu dânsul, 
şi-a dat duhul său la Dumnezeu. 


lar ucenicii Sfântului Simeon, vrând să îngroape pe tâlhar lângă ogradă, iată mai 
marii oştilor veniră de la Antiohia după tâlhar şi începură a striga: "Dă-ne nouă, 
părinte, pe vrăjmaşul nostru, de care toată cetatea s-a cutremurat”. 


Răspuns-a cuviosul: 


Acestea, auzindu-le acei dregători şi văzând pe tâlharul mort, s-au înspăimântat şi 
au lăudat pe Dumnezeu, Cel ce nu voieşte moartea păcătosului. Şi, întorcându-se, 
au spus în cetate cele de la cuviosul ce au auzit şi au văzut. 

Sfântul Nicolae Velimirovici — Proloagele de la Ohrida - Pomenirea prea 
cuviosului părintelui nostru Simeon, stâlpnicul şi arhimandritul şi a maicii lui, 
cuvioasa Marta 


Sfintul Nicolae Velimirovigii 
ir MR 

Sfântul Simeon, stâlpnicul s-a născut în Siria, din părinţi ţărani. La vârsta de 
optsprezece ani, el a părăsit casa părintească şi s-a tuns monah. EI a luat asupra sa 
cele mai aspre nevoinţe călugăreşti, ajungând cu postul şi până la patruzeci de zile. 


Apoi s-a făcut începătorul unei nevoinţe până la el necunoscute, aceea de a se ruga 
zi şi noapte de la înălțimea unui stâlp, de unde şi-a luat şi numele de „stâlpnic." La 
început, stâlpul a fost înalt de şase coţi; mai apoi Sfântul i-a mai adăugat încă şase, 
apoi încă zece, apoi încă paisprezece, până când, în cele din urmă, înălțimea 
stâlpului a ajuns de patruzeci de coţi. 


De două ori a venit maica lui la el, voind să-l vadă faţa. Dar de fiecare dată, 
necoborând de pe stâlp, fiul ei i-a zis: „Nu mă tulbura, maică. De va voi 
Dumnezeu, ne vom vedea faţă către faţă întru a Sa împărăție." 

Cuvioasa Marta, maica Sfântului Simeon, stâlpnicul 

Sfântul Simeon, stâlpnicul a luptat cumplit cu taberele drăceşti, pe care le-a biruit 
de fiecare dată cu rugăciunea către Dumnezeu. El a lucrat multe şi mari minuni, 
vindecând cu cuvântul şi cu rugăciunea pe mulţi dintre cei ce zăceau în boli grele. 


La stâlpul lui venea popor de pretutindeni, bogaţi şi săraci, împărați şi robi. Nimeni 
nu pleca de la stâlpul Sfântului Simeon neajutorat. 


Sfântul Simeon le vindeca bolile, le alina durerile sufletului, îi povăţuia pe calea 
vieţii, îi certa pe cei care nu credeau drept. 


EI a convins-o pe împărăteasa Eudoxia să se lepede de erezia lui Eutihie şi să 
creadă ortodox. 


EI s-a nevoit în timpul domniilor lui Teodosie cel mic, Marchian şi Leon cel mare. 
Sfântul Preacuvios Simeon, stâlpnicul, primul stâlpnic al creştinătăţii, a trăit pe 
pământ până la vârsta de una sută şi trei ani. 


EI s-a săvârşit cu pace către Domnul în prima zi a lunii septembrie, din anul 459. 
Sfintele lui moaşte au fost mutate la Antiohia şi aşezate într-o Sfântă biserică 
purtând hramul său. 

Cântare de laudă la Sfântul Simeon, stâlpnicul 


Întâiul dintre stâlpnici 

Sfântul Simeon este, 

Bătrân luminat de sus, 

de lumina nefăcută, 

EI de bună voie pe-al unor noi nevoinţe 
Stâlp a urcat. 


EI viu a fost cerului, iar pământului, mort. 
EI şi-a câştigat mântuirea cu postiri, 
Privegheri şi post. 


În zorii dimineţii a lui maică la stâlp vine: 
„Fiul meu, coboară să te pot vedea!" 
Dar Sfântul nu-i răspunde. 

Maica pe fiu îl roagă, iară şi iar. 


Sfântul atunci către maică zice: 
„Eu, maică, sunt al împăratului Cerurilor 

Rob. Cunoaşte că astă viaţă 
O luptă faţă de trup nemiloasă şi o pregătire este. 
Timp de grăiri deşarte nu avem. 
Ci du-te, maică şi calea cea bună alege, 
Grijeşte-ţi de suflet şi vieţuieşte 
După poruncile lui Dumnezeu. 
Căci după astă viaţă o alta începe: 
De bine luptăm aici, acolo ne vom încununa. 
Binevoind Hristos şi-aflându-ne vrednici, 
Pe al tău fiu îl vei vedea atunci. 
Atunci doar, maica mea, 
Adevărată va fi 
Bucuria vederii." 
Cugetare 


În timpul vieţii acesteia trebuie să folosim tot ceea ce este necesar pentru cultivarea 
sufletelor noastre, căci după ce moartea ne va despărţi de această lume nimic nu 
vom lua dincolo, decât sufletele noastre, aşa cum ni le-am format de-a lungul vieţii 
trupeşti. 

Pe când avea optsprezece ani, pe Sfântul Simeon atât de mult şi de arzător l-a 
preocupat mântuirea sufletului lui, încât întru o bună zi a căzut cu faţa la pământ şi 
s-a rugat lui Dumnezeu ca să îi arate calea mântuirii. 


În această stare aflându-se ŞI rugându-se cu lacrimi, îndelung, el a avut o vedenie 
în care se făcea că sapă la o temelie spre a înălța o zidire şi că, epuizat de efort, s-a 
oprit ca să-şi tragă răsuflarea. Dar un glas de sus 1-a zis: „Sapă mai adânc!" EI 
atunci îndată s-a ridicat iar la lucru, săpând mai adânc, mai din greu. Atunci glasul 
a grăit iar: „Destul îţi este acum. Zideşte dar ceea ce ai pornit a zidi: căci fără 
nevoinţă, nimeni nu va putea zidi nimic, nicicând." Cei care se nevoiesc puţin, 
vieţii pe nisip, care nu îi poate adăposti nici măcar în această viaţă; cu atât mai 
puţin în veşnicie. 


Luare aminte 


Să luăm aminte la fărădelegile lui David (II Samuel 11): 
e La cum David împăratul a comis adulter cu Batşeba, soția lui Urie, pe când 
Urie se afla la război; 
e Lacum David îl trimisese pe Urie în acel război tocmai ca Urie să îşi afle în 
el moartea; 

e Cum s-a mâniat Dumnezeu pe David pentru aceasta. 
Predică despre Cuvântul, Fiul lui Dumnezeu 
La început a fost Cuvântul (loan 1:1). 


Logosul, Cuvântul inteligent şi raţional, a fost dintru început. EI se referă la Natura 
Dumnezeiască a Domnului nostru lisus Hristos. 


Fraţilor, zicând la început, oare vom crede noi că prin aceasta se pune vreun hotar 
temporal Cuvântului lui Dumnezeu? Sau că Dumnezeu L-a născut pe Fiul Său 
Unul Născut într-un moment din timp? Nicidecum! Căci naşterea Fiului lui 
Dumnezeu din Tatăl nu este un eveniment al timpului, ci al eternității; timpul este 
o categorie care aparține acestei lumi căzute şi trecătoare, pe când cele ale 
Dumnezeirii sunt în şi din veşnicie. 


Oare mai rămâne soarele soare, dacă îl despărțim de lumina pe care o dă? Oare mai 
rămâne omul om, dacă se va lua mintea de la el? Oare mai rămâne dulcea miere 
miere, dacă îşi va pierde desăvârşit dulceaţa ei? Nicidecum, nici una dintre acestea. 
Cu atât mai puţin poate cugeta cineva pe Tatăl fără de Logosul Lui, fără de 
Cuvântul Lui Raţional, fără de înţelegerea Lui, fără de înţelepciunea şi Puterea Lui, 
pe Tatăl fără de Fiul Lui Cel Co-etern cu Sine. 


Deci, fraților, spusa întreagă a Evanghelistului nu se referă la începutul Fiului lui 
Dumnezeu din Dumnezeu Tatăl, ci mai degrabă la începutul istoriei lumii create şi 
al mântuirii neamului omenesc. 


Acest început este din Cuvântul lui Dumnezeu, din Fiul lui Dumnezeu. Căci El este 
începutul şi al facerii lumii şi al mântuirii ei. Oricine vrea să vorbească despre 
facerea lumii văzute sau a celei nevăzute sau despre mântuirea lumii, trebuie să 
înceapă cu începutul. Acest început este Cuvântul lui Dumnezeu, înţelepciunea lui 
Dumnezeu, Fiul lui Dumnezeu. 


De exemplu, dacă ar dori cineva să relateze istoria unei bărci ce naviga pe un lac, 
ar începe cam aşa: „La început a fost un lac şi pe acel lac naviga o barcă..." Nici un 
om înţelept nu ar presupune de aici că lacul a luat fiinţă exact în momentul în care 
s-a aflat şi barca în apele lui. 


Nici un om înţelept nu va scoate din cuvintele acestea ale Evanghelistului: La 
început a fost Cuvântul, înţelesul că Logosul, Cuvântul lui Dumnezeu, S-a născut 


Ar De Dr dr dr de Dr dr de De Dr dr dr De de dr dr A de dr dr A A 


Xp XP XP XP IP IE 3 2 2 e IP 3 3 E E 0 E IP IP E II IP e XX XX 


Ar de de Dr De dr de Dr De dr Dr Dr De dr dr De de dr dr e De de dr fr A d 


din Dumnezeu în momentul facerii lumii! Aşa cum lacul a fost cu mult mai înainte 
ca să navigheze barca pe el, tot aşa Cuvântul lui Dumnezeu a fost mai înainte cu o 
eternitate de începerea Zidirii! 


O, Stăpâne Doamne Iisuse Hristoase, Cela ce eşti Unul Născut al Tatălui şi de o 
fiinţă cu EI şi cu Duhul Sfânt, luminează-ne şi ne mântuieşte pe noi, Căci Ţie se 
cuvine toată slava şi mulțumita în veci. Amin. 

Cuviosul Simeon stâlpnicul (zis şi bătrânul sau „Cel din ţarc”), care este cinstit de 
Biserica Ortodoxă pe 1 septembrie, este primul monah cunoscut care s-a nevoit pe 
un stâlp. EI s-a născut în jurul anului 389, în satul Sisan, la granița dintre Siria și 
Cilicia. 


Acesta, pe când păştea oile tatălui său, a cunoscut pe unii nevoitori şi, râvnind la 
viaţa lor monahală, a intrat într-o mănăstire din satul Teledan, unde a vieţuit zece 
ani (403-413) într-o nevoinţă foarte aspră. 


După ce a petrecut trei ani închis într-o peşteră aproape de Antiohia, a mers în satul 
Telânissos, unde s-a nevoit alţi trei ani într-o chilie mică. 

In cele din urmă, s-a retras pe vârful unui deal, unde s-a împrejmuit într-o curte 
mică (aşa zisul „ţarc”), cu un lanţ lung de douăzeci coți. 


Vieţuirea sa aspră, ce întrece puterea omenească şi harismele sale minunate au 
adunat în jurul lui mulți oameni, care însă îi aduceau şi multă tulburare. De aceea, 
a început să se urce pe stâlpi, din ce în ce mai înalți. Cel din urmă stâlp, pe care a 
viețuit mai mult de douăzeci de ani, avea înălțimea de 16-18 m. 


Cuviosul Simeon îşi petrecea cea mai mare parte a zilei în post şi rugăciune. 
Vreme îndelungată stătea în picioare, neprotejat de soare, de ploaie, de vânt sau de 
frig. 


De două ori pe zi îşi întrerupea canonul ascetic, vreme în care dădea sfaturi 
oamenilor, se îngrijea de bolnavi şi suferinzi, aplana disputele celor care se certau 
şi îi întorcea la credința creştină pe eterodocşii care veneau să-i ceară ajutorul, 
împreună cu creştinii din toate părțile Răsăritului și Apusului. 


A adormit în anul 459 şi a fost îngropat în Biserica mare din Antiohia, de însuşi 
patriarhul Martirios. 

Rămășița stâlpului cuviosului Simeon, păstrată în Biserica Sfântului din Siria 


Selectând fragmente relevante din Istoria lui Teodoret de Cyr, din Viaţa Cuviosului 
scrisă în limba greacă de ucenicul său Antonie şi dintr-o altă Viaţă a sa, alcătuită în 
limba siriacă, ne vom referi, în cele ce urmează, la minunata sa lucrare misionară 
pe care, chiar dacă pare de necrezut, acest aspru nevoitor a împlinit-o şezând în 
vârful unui stâlp. 


Răspândindu-se cu repeziciune vestea despre el, s-au adunat nu numai cei ce 
viețuiau aproape, ci și mulți din cele mai îndepărtate părți ale lumii. Unii aduceau 
la dânsul paralitici, alții cereau tămăduire bolnavilor, iar alții îl rugau să 
mijlocească la Dumnezeu pentru a dobândi copii. După împlinirea nevoilor 
fiecăruia dintre ei, aceştia plecau plini de bucurie, vestind şi mai mult binefacerile 
pe care le primeau și trimițând tot mai mulți oameni la Cuviosul. Astfel, venind 
pelerini din toate părțile, drumul se făcuse ca un râu, formându-se în acel loc o 
mare de oameni, în care se vărsau de pretutindeni alte râuri! Căci nu doar localnici, 
şi nu numai creștini, ci şi ismaeliți, perşi, armeni, iviriți şi amoriţi şi cei ce locuiesc 
mai departe decât aceştia se adunau la coliba Cuviosului. Mulţi au venit și de la 
marginile apusene, spanioli, britoni şi gali. 

Cât despre Italia, se spune că Simeon a devenit atât de vestit acolo, încât oamenii 
agăţau mici icoane la intrarea atelierelor lor pentru a primi de la Cuviosul ocrotire 
şi ajutor. 


Aşadar, foarte mulți erau cei care veneau și căutau să se atingă de el sau măcar de 
marginea hitonului său de piele, pentru a primi binecuvântare sa. 


Sfântul însă nu se simţea vrednic să se bucure de o asemenea cinstire, ba mai mult, 
toate acestea îl oboseau, şi astfel i-a venit gândul să se urce pe un stâlp. La început, 
înălțimea stâlpului era mică, de şase coţi. Mai târziu, a urcat pe un stâlp mai înalt, 
apoi pe altul şi mai înalt și, în cele din urmă, pe unul care a ajuns la înălțimea de 
treizeci şi șase coţi. De ce a făcut acest lucru? Pentru că îşi dorea foarte mult să 
zboare la ceruri, liber de orice lucru pământesc şi pentru că, luminat de Dumnezeu, 
urmărea folosul şi mântuirea multor suflete. 


Cei care nu se lăsau convinşi de spusele Cuviosului şi nu îi primeau cuvântul, erau 
fascinați de priveliștea neobişnuită. Paradoxul îi atrage pe toți oamenii şi îi sileşte 
să-l urmărească cu atenţie, pregătindu-i, astfel, să primească învăţătura. Aşa s-a 
întâmplat şi cu Sfântul Simeon. Peisajul paradoxal pe care îl oferea acesta, urcat pe 
un stâlp înalt, atrăgea mulţi curioşi care doreau să afle de ce s-a îndepărtat de lume 
în acest chip. 

Cu această ocazie, Cuviosul îi învăţa și le predica cuvântul lui Dumnezeu, 
întorcându-i pe mulți de la necredință la credinţă şi de la lucrarea fărădelegii la 
lucrarea legii |dumnezeiești ]. 


Iviriţii, armenii şi perșii, aşa cum am spus, se lepădau de rătăcirea părinţilor lor şi 
primeau adevărul dumnezeiesc prin Sfântul Botez. 


Ismaeliţii veneau și ei în grupuri de două sute, patru sute, uneori şi mii, se lepădau 
cu glas tare de religia lor părintească, sfărâmau idolii la care se închinaseră până 
atunci, renunţau odată pentru totdeauna la orgiile Afroditei şi se învredniceau de 
dumnezeieştile Tainele ale lui Hristos, după ce auzeau din gura sfântă a stâlpni- 
cului învățăturile cele mântuitoare. 


Teodoret al Cyrului, contemporan cu Sfântul Simeon, descrie succint lucrarea 
socială şi apostolică a Cuviosului: Sfătuindu-i [pe oameni] de două ori pe zi, le 
umplea urechile cu cuvinte pline de har şi le vestea învățătura Duhului Sfânt. Îi 
încuraja să-şi întoarcă privirea la cer, să zboare, lăsând pământul, și să caute 
Împărăţia Cerurilor, să se teamă de iad și să dispreţuiască cele pământești, 
așteptând cu nerăbdare viaţa cea viitoare. 


Fiind înzestrat cu harisma discernământului, lua hotărâri corecte şi înțelepte. Toate 
acestea le făcea după slujba Ceasului al nouălea, pentru că toată noaptea şi ziua, 
până la ceasul al nouălea, se ruga. După Ceasul al nouălea, le propovăduia mai 
întâi învățătura dumnezeiască celor care se aflau acolo şi apoi le asculta proble- 
mele. Și după ce vindeca pe unii dintre ei, le rezolva disputele celor care se certau. 
Apropiindu-se vremea apusului soarelui, începea din nou să se roage. 


Desigur, nu uita să se îngrijească nici de Sfintele Biserici. Uneori se lupta cu 
păgânătatea elinilor, alteori surpa îndrăzneala iudeilor sau împrăștia taberele 
ereticilor. Şi toate acestea le săvârșea fie trimițând scrisori împăratului, fie 
insuflându-le conducătorilor dumnezeiasca râvnă, fie îndemnându-i pe păstorii 
Bisericilor să aibă mai multă grijă de turmele lor. 

Se cuvine să amintim câteva din minunile cuviosului Simeon, prin care cei 
necredincioşi s-au întors la credința cea adevărată. 


Odată, un conducător saracin a adus la Cuviosul un paralitic de același neam cu el, 
rugându-l să-l tămăduiască. 

Sfântul i-a cerut bolnavului să se lepede de credinţa cea rea a părinţilor lui: 


- Cred, a mărturisit paraliticul. 


Și paraliticul s-a ridicat şi a început să meargă. 


Omul vindecat l-a ridicat pe cel ce-l adusese şi care era mare cu trupul, l-a aşezat 
pe umeri şi a plecat cu multă bucurie, slăvind pe adevăratul Dumnezeul, Cel în trei 


ipostasuri. 


si 


pa 


Z 


Ne 


LA 


PE 


dă 


i 
i 


Te De De dr dr d 


d 


[N A 
d Bd 
ȘT Pr 
| 4 În “RI ) | > de 
Ar Ar Ar dr dr dr dr dr de dr dr A Ar Dr dr dr dr dr dr dr A pă 


Je De De de De dr De e De De de De Dr De De De De De e de de e Ar A d 


Xp PP PP 0 E IE IP IP 3 3 IE IE II E E E XX 


Altădată, într-un oraș din Palestina se afla un comandant păgân atât de gârbov, 
încât capul i se sprijinea pe piept şi nu putea să-l întoarcă. 


Câţiva prieteni, auzind de minunile stâlpnicului, l-au adus la acesta, rugându-l să-l 
vindece. Dar şi gârbovul începu să-l roage cu lacrimi şi să strige atât de tare, încât 
Cuviosul nu se putea ruga pentru el. Păgânul, crezând că Simeon vindecă cu 
propria lui putere, îi cerea să-şi pună mâna pe capul lui, exprimându-și totodată 
convingerea că în acest chip se va însănătoşi imediat. 


Cuviosul însă 1-a spus: 


Atunci gârbovul a încetat să mai strige, lăsându-l pe cuvios să se roage 
nestingherit. Și îndată ce a terminat acesta rugăciunea, s-a întâmplat minunea. 


Sărmanul om s-a ridicat, a stat drept şi a început să salte de bucurie ca un copil. 
Apoi, a deschis cuferele pe care le adusese cu el și i-a oferit binefăcătorului său 
bogății din aur şi argint. 


Stâlpnicul, neluând aminte la daruri, i-a spus: 


Omul vindecat, având multă râvnă, a făcut toate câte îi spusese Sfântul şi, bucuros, 
s-a întors cu ajutorul lui Dumnezeu în cetatea sa. 

Un aristocrat persan era foarte nefericit pentru că unicul său fiu era paralizat de 
cinsprezece ani, la pat. L-a trimis, deci, la cuvios pe episcopul Bisericii locale, 
cerându-i să facă rugăciune înaintea Domnului pentru tămăduirea copilului său, 
dăruindu-i două bucăţi mari de mătase naturală brodată cu fir de aur. 


Inştiinţîndu-se Simeon despre suferința copilului şi a tatălui său, 1 s-a făcut milă de 
ei, spunând-i episcopului: 

Episcopul a plecat și a făcut întocmai cum l-a sfătuit cuviosul, iar după ce l-a 
acoperit pe prunc cu pânzele, acela îndată s-a ridicat vindecat. 


Demnitarul persan, împreună cu întreaga sa familie, a mulţumit şi a dat slavă lui 
Dumnezeu, iar episcopul, la rugămintea acestora, i-a catehizat şi i-a botezat. 


orașul Alep, Siria 


Un om bogat din Savâs suferea permanent de dureri de cap atât de cumplite, încât 
simţea precum o săgeată i-ar străpunge capul. Uneori durerea era atât de grozavă, 
încât sărmanul se lovea cu capul de pereţii casei sale. 


Îndată ce a aflat despre stâlpnicul tămăduitor, s-a pregătit pentru lunga sa călătorie 
şi a pornit prin deşert, fără să se înfricoşeze de fiare ori de tâlharii care pândeau la 
tot pasul. Bolnavul a călătorit aproape un an de zile şi, cu cât se apropia, minune 

mare!, durerile i se împuţinau. De asemenea, deși mânca, proviziile lui rămâneau 
neatinse! 


În cele din urmă, a ajuns la stâlpul cuviosului Simeon. Acela, aflând despre 
suferința lui, a cerut să i se aducă apă de la un izvor din apropiere, s-a rugat şi, 
după ce a binecuvântat apa, 1-a poruncit bolnavului să bea în numele lui Hristos. 
Apoi, luând din aceeași apă, l-a stropit şi pe cap. Nu a avut nevoie de nimic 
altceva: puţina durere care-l mai supăra a dispărut imediat. Omul i-a mulţumit 
cuviosului şi, dând slavă lui Dumnezeu, a cerut să fie botezat. După aceea, creștin 
fiind, a vestit lucrurile minunate ale Domnului până în patria sa îndepărtată. 


2 5 e 


O călătorie la fel de lungă a făcut-o şi un grup de patru leproşi şi trei demonizați, 
care, pornind din Răsărit, au făcut pe drum treisprezece luni până la cuvios. ŞI ei, 
în ciuda distanţei mari, nu au pierdut drumul niciodată, iar mâncarea şi apa nu li se 
împuţinau deloc. 


Ajungând la stâlp, i-au povestit cuviosului despre suferințele lor şi i-au cerut 
ajutorul. 


E 


A cerut apă, a binecuvântat-o şi, stropindu-i în numele Domnului, le-a dat să bea. 
Cei şapte bolnavi s-au însănătoșit şi, lepădându-se de închinarea cea idolească, au 
primit botezul. 

Sfântul Simeon Stâlpnicul, frescă de Mihai Coman și Toma Chituc 


Altădată, reprezentanţii locuitorilor din munţii Libanului au venit tulburaţi la 
cuviosul Simeon: 


- În împrejurimile noastre au apărut nişte fiare sălbatice nemaiîntâlnite și 
necunoscute, care omoară oameni şi animale. De multe ori intră în case, răpesc 
copii şi îi sfâşie sub privirile înspăimântate ale mamelor. Frica şi durerea s-au 
răspândit peste tot. 

Aceia au căzut în genunchi şi cu lacrimi au început să-l roage pe Stâlpnic: 
- Indură-te de noi! Mijloceşte pentru noi la Dumnezeu! O să ne pocăim!... 


Impreună cu ei se rugau şi alții care se aflau acolo şi cărora li se făcuse milă de ei. 


Păgânii au promis cu un singur glas că vor dărâma altarele idolilor şi vor arde 
chipurile cioplite. 


Sfântul a înţeles că întoarcerea lor este adevărată. Le-a dat, deci, o cutiuță cu 
ământ binecuvântat şi le-a spus: 


Întorcându-se păgânii în ţara lor, au văzut că, după rugăciunile Sfântului Simeon, 
toate fiarele sălbatice plecaseră din sate şi se retrăseseră în păduri. Apoi, au făcut 
toate câte i-a sfătuit cuviosul și au văzut cum fiarele alergau și veneau în jurul 
pietrelor, urlând îngrozitor. Multe au căzut şi au murit pe loc, altele au fugit 
înfricoşate, dar după zece zile nu a mai rămas nici una, toate pierind. 


Luând trei piei de la aceste animale moarte, le-au adus cuviosului şi, după ce i-au 
povestit minunea, s-au botezat, făcându-se creştini. Au rămas la stâlpnicul cel 
purtător de Duh Sfânt încă o săptămână, pentru a se hrăni cu învăţăturile lui 
înțelepte şi apoi, dând slavă lui Dumnezeu, s-au întors bucuroşi la casele lor. 

Sfântul Simeon. stâlpnicul, icoană rusească, sec. al X VI-lea Dr 
Dar faptele mari şi minunate ale cuviosului Simeon nu se termină niciodată, aşa A 
cum foarte frumos menționa biograful său sirian, „ce gură ar îndrăzni să Jr 
povestească sau ce mână ar putea să scrie sau ce minte înţeleaptă ar putea să Jr 
socotească nenumăratele binefaceri pe care le-a făcut Dumnezeu oamenilor prin A 
Did 

A 
Dad 

A so dp d de so A do dp Ar d do A A A do d A A do do d d dj 
e Ar dr dr Ar Ar dr dr dr Ar dr dr dr Ar dr dr dr dr dr dr Ar dr dr dA 


Jr De De de De Dr De e De De de De Dr Dr De De De De De de de e Ar A d 


mijlocirea Sfântului? Pe câţi se aflau departe de Dumnezeu, nu i-a adus aproape de 
EI? Pe cei rătăciți nu i-a întors prin învăţătura sa, dintru necunoaştere la 
cunoaşterea cea adevărată? Câte mii şi zeci de mii de „înstrăinați” nu s-au făcut 
mădulare ale Bisericii, supunându-se voii lui Dumnezeu, în urma cuvintelor lui? 
Cine poate să numere atâţia şi atâţia mii de barbari, care după ce l-au cunoscut şi |- 
au ascultat, au îmbrățișat cu bucurie credința creştină, făcându-se slujitori ai 
adevărului? Pentru că vestea binefacerilor pe care Domnul le-a făcut prin mâna 
cuviosului, a făcut înconjurul lumii, împlinind cele scrise: «În tot pământul a ieșit 
vestirea lor, și la marginile lumu cuvintele lor» ( Ps. 18, 4)”. 


Să avem parte de rugăciunile şi mijlocirea cuviosului Simeon, stâlpnicul cel din 
Siria. Amin! 


Sursa: 
http://Awww.pemptousia.ro/2013/09/cuviosul-simeon-stalpnicul- | -septembrie/ 

Sfântul Simeon, stâlpnicul 


Sfântul Simeon, stâlpnicul (390-459) este prăznuit pe 1 septembrie. S-a născut din 
părinţi ţărani, în satul Sis, din Asia mică. A părăsit casa părintească la vârsta de 
optsprezece ani şi a îmbrăţişat viaţa monahală la mănăstirea Eusebona. De aici s-a 
mutat la Telanissos, unde a trăit ca anahoreţ. 


Sfântul Simeon, stâlpnicul s-a făcut începătorul unei practici necunoscute până la 
el, aceea de a se ruga zi şi noapte de la înălțimea unui stâlp. De aici a primit şi 
numele de "Stâlpnicul”. 


Din viaţa sa aflăm că de două ori a venit mama sa la el, ca să-l vadă. Menţionăm că 
stâlpul pe care se nevoia avea şaisprezece metri înălțime. Dar de fiecare dată, 
necoborând de pe stâlp, Sfântul Simeon, stâlpnicul i-a zis: "Nu mă tulbura, maică. 
De va voi Dumnezeu, ne vom vedea faţă către faţă întru a Sa împărăție." 


Sfântul Simeon, stâlpnicul a luptat cumplit cu taberele drăceşti, pe care le-a biruit 
de fiecare dată cu rugăciunea către Dumnezeu. 


EI a lucrat multe şi mari minuni, vindecând prin cuvânt şi rugăciune pe mulți dintre 
cei ce zăceau în boli grele. 

La stâlpul lui veneau oameni de pretutindeni, bogaţi şi săraci, împărați şi robi. 
Nimeni nu pleca de la stâlpul Sfântului Simeon neajutorat. Sfântul Simeon le 
vindeca bolile, le alina durerile sufletului, îi povăţuia pe calea vieţii, îi certa pe cei 
care nu credeau drept. 

EI a convins-o pe împărăteasa Eudoxia să se lepede de erezia lui Eutihie, şi să 
creadă ortodox. 


EI s-a nevoit în timpul domnilor lui Teodosie cel mic, Marchian şi Leon cel mare. 

Sfântul Siluan Athonitul - Vei cunoaşte pe Domnul prin Duhul Sfânt 


Cuviosul 
SILUAN ATHONITUL 


Între iadul deznadejdii 
și iadul smereniei 


DEISIS 


Dacă vrei să ştii cât de mult ne iubeşte Domnul, urăşte păcatul şi gândurile rele şi 
roagă-te din adâncul inimii ziua şi noaptea, şi atunci Domnul îţi va da harul Lui, 
vei cunoaşte pe Domnul prin Duhul Sfânt, iar după moarte, când vei ajunge în Rai, 
şi acolo vei cunoaşte pe Domnul prin Duhul Sfânt, aşa cum L-ai cunoscut pe 
pământ. În cer şi pe pământ Domnul este cunoscut numai prin Duhul Sfânt şi nu 
din ştiinţă. 


Chiar şi pruncii, care n-au învăţat încă nimic, Îl cunosc pe Domnul prin Duhul 
Sfânt (Matei 11,2). 


V Sfântul loan Botezătorul a simţit încă pe când era în pântecele maicii lui 
venirea Domnului (Luca 1, 14). 

Y Simeon Stâlpnicul de pe Muntele minunat era un băiat de 7 ani atunci când i 
S-a arătat Domnul şi el L-a cunoscut. 

Y Cuviosul Serafim era în puterea vârstei (27 ani) când i S-a arătat Domnul în 
vremea Liturghiei. 

Y Iar dreptul Simeon era la adânci bătrâneţi atunci când L-a cunoscut pe 
Domnul şi L-a luat în braţele sale. (Luca 2, 24). 


Astfel, Domnul se potriveşte nouă ca să mângâie orice suflet. 

(Cuviosul Siluan Athonitul, Între iadul deznădejdii şi iadul smereniei, Editura 
Deisis, p. 139) 

Sfântul Simeon Stâlpnicul şi ispita slavei deşarte 


Odoxologia.ro 


Sfântul Simeon Stâlpnicul a avut o dată o vedenie: i s-a arătat un car de foc cu 
„îngeri”, care i-au spus că a plăcut atât de mult lui Dumnezeu, încât Domnul le-a 
poruncit lor să-l ia de viu în Ceruri, asemenea prorocului Ilie. 


Iar Sfântul Simeon, dând crezare vedeniei, a ridicat un picior, pentru a se urca în 
car, dar cum s-a însemnat cu semnul crucii, totul a dispărut deodată, cu mare 
zgomot. lar Sfântul Simeon, drept pedeapsă că s-a lăsat ispitit de gândul slavei 
deşarte, a stat un an întreg pe un stâlp, într-un singur picior. 


(Sfântul ierarh Serafim Sobolev, făcătorul de minuni din Sofia, Predici, Editura 
Adormirea Maicii Domnului, Bucureşti, 2007, p. 149) 

Pr. Dragoş Mihai Olteanu - Sfinţii care locuiau pe stâlpi 


Una dintre cele mai originale forme de viaţă ascetică singuratică este, fără îndoială, 
stâlpnicia, şederea pe o coloană sau un stâlp. 


Cunoaştem un număr impresionant de stâlpnici, precum: 
— Sfântul Simeon stâlpnicul, primul stâlpnic autentic, 
= Sfântul Daniil, cel ce s-a nevoit pe coasta europeană a Bosforului, sau 
— Sfântul Alipie, pomenit de Biserică pe 26 noiembrie, despre care studiile de 
aghiologie ne oferă informaţii preţioase privind istoria spiritualităţii. 


Depăşind tiparele obişnuite ale existenţei umane, aceşti sfinţi aveau o vestimentaţie 
sărăcăcioasă, o alimentaţie mai mult decât frugală, iar vârful unui stâlp drept lo- 
cuinţă, în ciuda oricăror intemperii. 

Această formă de asceză nu a fost practicată prima dată de creştini, ci de acei asceţi 
păgâni care vieţuiau pe coloane la Hierapolis, în Frigia. Abia spre secolului al IV- 
lea, unii monahi creştini au ales să trăiască pe stâlpi, în aer liber, indiferent de con- 
diţiile climatice, stând mereu în picioare. 


Pentru sfinţii Bisericii, semnificația stâlpului este una profundă, ajutându-i pe stâl- 
pnici să-şi înalțe mintea la contemplarea Sfintei Treimi. Alegerea unui asemenea 
mod de viaţă a fost determinată de dorinţa unor asceţi de a se sustrage mulţimii 
vizitatorilor, care veneau să-i vadă, să le ceară ajutorul în diferite împrejurări şi să 
le ceară diverse sfaturi duhovniceşti. Stâlpnicii doreau singurătatea pentru a-L găsi 
pe Dumnezeu în rugăciune, stâlpnicia fiind definită ca o formă de nebunie pentru 
Hristos. 


Sfântul Efrem Sirul îi caracterizează pe aceşti Sfinţi ca pe unii care „Stau la 
slujbă până foarte târziu şi se scoală foarte devreme pentru slujbă. Toată ziua şi 
toată noaptea îndeletnicirea lor este slujba. În loc de tămâie, pe care nu o au, cu- 
răția lor e înfrânarea. În loc de lăcaşul Bisericii, se fac ei înşişi temple ale Du- 
hului Sfânt. În loc de altare, au minţile lor. Iar drept jertfe sunt aduse dumne- 
zeirii rugăciunile lor, bineplăcute Lui în toată vremea “. 


Primul dintre stâlpnici 


Potrivit lui Teodoret al Cirului, sfântul pomenit în ziua de | septembrie, este ade- 
văratul inițiator al stâlpniciei. 


Născut în satul Sis, la poalele munţilor Taurus, acesta a îmbrăţişat viaţa monahală 
la Mănăstirea Eusebona. De aici s-a mutat la Telanissos, unde a trăit ca anahoret. 
Practica ascetică pe care a îmbrăţişat-o a fost una inedită. A început să înalțe o 
serie de stâlpi, în vârful cărora, expus capriciilor vremii, a dus o viaţă de rugăciune. 
Treptat, stâlpii pe care i-a ridicat au fost din ce în ce mai înalți, ultimul stâlp, în 
vârful căruia a rămas până la sfârşitul vieţii, având 16 m înălțime. 


„A trăit mult timp, Săvârşind multe minuni şi împlinind lucrări mari; singurul din- 
tre aceia care au trăit cândva, care a rămas neînvins de arşița soarelui şi de frigul 
iernii, de suflul puternic al vântului şi de slăbiciunea naturii umane. Când, în cele 
din urmă, s-a hotărât să fie cu Hristos şi să primească cununa pentru nenu- 
măratele sale lupte, a arătat prin moartea sa, celor care nu au crezut, că a fost om. 
Chiar după moarte a rămas drept: sufletul său a câştigat Raiul, dar chiar şi aşa, 
trupul Său nu a Suportat să cadă şi a rămas drept în locul unde a purtat luptele, 
asemenea unui atlet neînvins, care nu doreşte ca picioarele sale să atingă pă- 

mântul. Aşa că victoria îi însoţeşte pe luptătorii de partea lui Hristos, chiar după 
ce ei mor“, scrie atât de frumos Teodoret, biograful Sfântului Simeon. 


Nevoinţele sale, îmbinate cu rugăciunea, au atras o mulțime de pelerini, dar şi de 
imitatori, care vor duce mai departe această formă de asceză. 


Noul Simeon 


Un alt sfânt stâlpnic este cel ce s-a nevoit pe coasta europeană a Bosforului, Sfân- 
tul Daniil stâlpnicul, care este pomenit de Biserica Ortodoxă pe ll decembrie. 
Acest sfânt era originar din Mesopotamia, din satul Meratha, aflat în ţinutul Samo- 
satel. 


Când a împlinit doisprezece ani, a plecat de acasă şi a intrat într-o mănăstire, unde 
a fost tuns în monahism datorită râvnei sale pentru cele duhovniceşti. 


L-a cunoscut pe Sfântul Simeon stâlpnicul, pe urmele căruia avea să meargă. Ajuns 
stareţ, s-a hotărât să părăsească mănăstirea şi a plecat spre Palestina pentru a se 
retrage în pustie. Dar pe drum s-a întâlnit cu un călugăr care, atenţionându-l asupra 
conflictului dintre samarineni şi creştini, l-a sfătuit să meargă în părțile Bizanțului. 
Prin grija lui Dumnezeu, sfântul a ajuns în cele din urmă într-un loc numit Ana- 
plus. Aici s-a închis într-o biserică bântuită de demoni, împotriva cărora a luptat ca 
un veritabil soldat al lui Hristos, după exemplul Sfântului Antonie cel mare. 


Ultima parte a vieţii a petrecut-o stând pe stâlpi şi practicând o asceză severă, ase- 
menea sfinţitului Simeon. A îndurat arşiţa verii şi gerul iernii şi a înfruntat bătăile 
vânturilor. A săvârşit multe minuni, care l-au făcut cunoscut până la împărații din 
acea vreme. Aceştia au venit să 1 se închine, iar sfântul le-a prezis ce avea să li se 
întâmple. 


I-a binecuvântat pe toţi oamenii, s-a rugat pentru toţi, i-a sfătuit să nu fie lacomi, 1- 
a instruit în toate cele necesare pentru mântuire, a arătat tuturor ospitalitate, fapte 
care l-au făcut vrednic să primească „răsplata chemării sale de sus“ (Filipeni 3, 14). 


Alhpie, cel mai înainte ales de Dumnezeu 


Originar din Adrianopolisul Paflagoniei, Sfântul Alipie a fost ales de Dumnezeu 
încă din pântecele mamei sale. Acest lucru este confirmat de visul pe care ea l-a 
avut înainte de a naşte. I se părea că ţine în mâini un miel foarte frumos, pe ale 
cărui coarne două făclii aprinse luminau întreaga casă. După naştere, a mai visat 

cum tot poporul din cetate a venit în casa ei şi l-a înconjurat pe nou-născut cu 
psalmi şi cu cântări. 


Întrucât i-a murit tatăl, copilul a fost dus la biserică şi încredințat episcopului Teo- 
dor, care din acel moment i-a devenit părinte duhovnicesc. 


Dând dovadă de multă înţelepciune, de curăţie şi de cumpătare, Sfântul Alipie a 
fost desemnat econom al bisericii, iar apoi hirotonit diacon. Dornic să plece în păr- 
ile Răsăritului şi să trăiască în singurătate, i-a dezvăluit doar mamei această do- 
rință a sa, pentru ca ea să-l sprijine cu rugăciunile ei. 


După ce şi-a îmbrăţişat mama, sfântul a plecat, dar aflând de intenţia lui, episcopul 
l-a întors din drum. A mai avut o tentativă de a se retrage într-un munte din partea 
de Răsărit a cetăţii, iar planurile i-au fost din nou dejucate. 


În cele din urmă, a găsit la poalele muntelui un alt ţinut plin de morminte păgâne, 
unde vieţuiau o mulţime de duhuri necurate. Deşi toți oamenii se fereau de acel 
loc, sfântul s-a sălăşluit într-unul din morminte, deasupra căruia se afla un stâlp de 
piatră cu un idol. A răsturnat idolul şi a pus în locul lui Sfânta Cruce, luptând cu 
rugăciune neîntreruptă împotriva atacurilor diavoleşti. 


In urma unei viziuni în care i s-au arătat doi bărbaţi îmbrăcaţi în veşminte preoțești, 
a înţeles că el este rânduit de Dumnezeu să sfinţească acel loc. 


L-a însoțit pe episcopul Teodor până la Calcedon, iar de aici s-a întors în ţinutul 
său, călăuzit fiind prin rugăciune de Sfânta mare muceniţă FEufimia, în cinstea că- 
reia a ridicat o biserică. Locul de zidire 1-a fost descoperit într-o nouă viziune de 
cei doi bărbaţi, ale căror moaşte plăcut mirositoare au fost găsite mai târziu şi aşe- 
zate în biserică. 


Pentru a fi mai aproape de Dumnezeu, Sfântul Alipie s-a nevoit timp de cincizeci şi 
trei de ani pe un stâlp, perioadă în care lupta cu vrăşmaşii nevăzuţi a fost din ce în 
ce mai intensă. 


Conştienţi de lucrarea lui Dumnezeu prin el, mulți oameni veneau să-l vadă şi să-l 
asculte, iar unii dintre ei doreau să rămână în preajma lui. La rugămintea sfântului, 
au fost zidite două mănăstiri, una de bărbați şi alta de femei, în aceasta din urmă 
vieţuind mama şi sora lui, Maria. 

Lumina dumnezeiască de care s-a învrednicit încă din această viaţă este o mărturie 
a sfinţeniei. In ultimii paisprezece ani, din cauza unor răni, picioarele l-au lăsat şi a 
rămas culcat pe o parte până la adormirea sa în Domnul, în ziua de 26 noiembrie. 


XP PP 0 E IE IP 3 3 5 IE IE II IE E XX 
XP PP PP 0 E E IE IP IE 3 E E IE II IE E XX 


Ar Dr Dr dr dr dr Dr dr de Dr Dr dr dr de de dr dr A de dr dr A A 


Dr fe dr Dr De dr dr Dr De dr dr Dr De dr dr De de dr dr e De de dr fr A d 


Xp PP PP 0 IE IE IP IP 3 5 IE IE II E E E XX 


ro.orthodoxwiki.org - Cuviosul Simeon, stâlpnicul 


Date personale 

Naștere: 390 d.[Hr., Sisan, Capadocia 
Mutare la Domnul: Ţ 459 
Localizare: Capadocia (Siria) 
Prăznuire la data de: 1 septembrie 
Recunoaștere: pan-ortodoxă 


Cuviosul şi de Dumnezeu purtătorul părintele nostru Simeon stâlpnicul sau Simeon 
cel mare (aprox. 390-459) a fost un călugăr ortodox care a trăit în Siria secolului al 
V-lea, ca stâlpnic. Prăznuirea sa în Biserica Ortodoxă se face la 1 septembrie. 


Viaţa 


Simeon s-a născut în satul Sisan din Capadocia, într-o familie de păstori. Pe când 
era tânăr, ascultând Fericirile, a fost profund mişcat şi s-a hotărât să devină monah. 
Râvna sa pentru posturi şi nevoință a crescut repede. 


Date fiind nevoinţele lui foarte aspre, temându-se că frații aveau să vrea să-i 
urmeze pilda postirii foarte aspre, starețul mănăstirii îi cere să se retragă din 
mănăstire. 


Simeon va trăi atunci o vreme într-un puț secat, în munţii din apropiere. Monahii |- 
au căutat, rugându-l să se întoarcă în mănăstire, dar la scurtă vreme el a plecat din 
nou pentru a-și continua nevoinţele. 

Mulţimi de oameni au început să vină la el pentru a primi vindecare şi pentru a afla 
mai multe despre credinţa creştină. Atunci Simeon, căutând să se îndepărteze de ei, 
s-a urcat pe o coloană şi a început să trăiască acolo într-o chilie mică, petrecându-şi 
zilele în rugăciune şi post. 


Stătea în picioare sau aşezat, la rugăciune, săptămâni întregi. Nu se poate spune 
însă că era rupt de lume. EI scria scrisori şi primea chiar şi oaspeţi, care urcau la el 
pe o scară. 


Mulţi l-au ameninţat și l-au batjocorit, dar încă și mai mulți au fost profund 
impresionați de rugăciunea și postul lui neîntrerupte. 


Intre cei care îi ascultau învăţăturile se numărau şi împăratul Teodosie al II-lea și 
soaţa lui, împărăteasa Aelia Eudoxia, precum şi fericita Genoveva a Parisului. 


Scrisoarea lui către împăratul Leon al Constantinopolului în sprijinul Sinodului de 
la Calcedon era foarte respectată. Mulţi veneau la el ca să-l asculte şi chiar ca să fie 
botezați de el: 


„Teodoret spune că Sfântul Simeon a ajuns atât de cunoscut la Roma încât arabii 
nomazi au crezut cu miile în lisus Hristos și s-au botezat datorită lui; Regele 
Persiei a trimis soli ca să afle mai multe despre viaţa lui, iar Regina a cerut să i se 
aducă untdelemn binecuvântat de acesta. Sfântul Simeon a fost şi un mare apărător 
al dreptei învățături de credință, susținând Ortodoxia Sfântului Sinod de la 
Calcedon înaintea multora care fuseseră înşelați de învăţăturile monofiziților, între 
care şi față de împărăteasa Eudoxia, văduva împăratului Teodosie cel tânăr. A 
adormit în pace la vârsta de şaizeci şi nouă de ani, în anul 459, după o viaţă de 
multe şi mari nevoinţe.” 


La trei zile după adormirea lui, trupul său a fost coborât din chilia sa de pe coloană, 
iar moaștele sale au fost trimise la Antiohia. 

Tropar (glasul 1): Al răbdării stâlp ai fost, râvnind Părinților celor mai dinainte, 
cuvioase; lui lov întru patimi, lui losif în ispite şi vieții celor fără de trup 
Simeoane, Părintele nostru, roagă-te lui Hristos Dumnezeu să se mântuiască 
sufletele noastre. 


Condac (glasul 2): Cele de sus căutând şi cu cei de jos împreunându-te şi căruţă de 
foc stâlpul făcându-ţi, printr-însul împreună-vorbitor cu îngerii ai ajuns, cuvioase. 
Cu aceia împreună roagă-te neîncetat lui Hristos Dumnezeu pentru noi toți. 


= Sfântul Daniil, stâlpnicul (409-493), un ucenic al Sfântului Simeon, a cărui 
prăznuire se face pe 11 decembrie. 

— Sfântul Simeon, noul stâlpnic sau „cel tânăr 
592), pomenit pe 24 mai. 

= Sfântul Alipie, stâlpnicul (sec. VII-VIII), prăznuit pe 28 noiembrie. 


UI 


cel din muntele minunat" ( 

= Sfântul Lazăr, stâlpnicul (968-1054), adormit pe 8 noiembrie. 
Surse 


Biografia Sfântului Simeon se găsește în scrierile monahului Antonie, care a scris- 
o în greacă după ce a fost martor la adormirea Sfântului Simeon. 


O altă Viaţă a Sfântului Simeon a fost scrisă în aramaică de doi alți ucenici ai lui: 
Simeon, fiul lui Apollon şi Barhtar Barudan. 


Cea de a treia sursă este Istoria lui Teodoret, episcop al Cirului, datând dn anul 
444, 

Cine este Sfântul cuvios Simeon Stâlpnicul? (video) 


Cine este Sfântul cuvios Simeon Stâlpnicul? Adevărul despre adevăr - Moldova 
Creştină TV - publicat pe 10 sept. 2014: 
https://www.youtube.com/watch?y=Cs2Y 3W y8nkI 


XP PP 2 0 0 IE IE IP IP 3 3 IE IE II IE E E XX 
XP PP PP 0 E E IE IP IE 3 IE IE IE II IE E XXX 


Ar Dr Dr dr dr dr Dr dr de Dr Dr dr dr de de dr dr A de dr dr A A 


Printre odoarele aflate la Hilandar, există două cruci care au încastrate fragmente 
din Crucea Mântuitorului, un dar al împăratului loan al III-lea Vatatzes, şi o altă 
cruce împodobită cu pietre prețioase. 


Cea dintâi este o cruce din argint aurit, încrustată cu pietre prețioase; cealaltă este o 
străveche cruce bizantină, cu nestemate de mare preţ înlăuntrul cărora se pot vedea 
icoana Domnului Hristos şi a Maicii Sale. 


De asemenea, din instrumentele folosite în timpul Pătimirilor Domnului, Hilandar 
posedă o frântură din coroana de spini, din trestie şi din veşmântul de înmor- 
mântare. 


În Mănăstirea Hilandar se păstrează o parte: 
— din cinstitul cap al prorocului Isaia, 
— o parte din capul Sfântului mare mucenic Artemie, 
— mâna dreaptă a Sfântului Nichifor, patriarhul Constantinopolului, 
— părți din moaştele Sfinţilor Simeon stâlpnicul, Lazăr din Muntele Galisiului, 
Pantelimon, 1eodor Stratilat, Varvara şi Ecaterina. 

In iconofilachion se află peste 1000 de icoane bizantine şi sârbești din secolele 
XIII-X VIII. Cea mai renumită icoană păstrată cu mare evlavie în biserica mare a 
mănăstirii este icoana Maicii Domnului „,„Irhirussa”. 


De o nepreţuită valoare sunt şi două icoane, cea a Maicii Domnului Papadiki şi cea 
a Imnului Acatist. 


La fel de valoroase sunt icoanele Pantocratorului şi a Maicii Domnului „Milostiva” 
(secolul al XIII-lea), precum şi icoanele pictate pe ambele părți - una cu Maica 
Domnului „Avramiotissa” şi Sfântul proroc Ilie (secolul al XIV-lea) şi cealaltă cu 
Maica Domnului şi Sfântul Sava (secolul al XIV-lea). 

— mâna strângă a Sfintei Maria Magdalena, 
— mâna dreaptă a marii muceniţe Varvara, 
— bucăţică din moaştele Sfintei Ana, mama Maicii Domnului, 


In katholikon se află o icoană a Maicii Domnului făcătoare de minuni despre care 
se spune că a venit singură de la Mănăstirea Vatoped. 


E doxologia.ro 


În tezaurul Mănăstirii Simonos Petras se păstrează două Sfinte uși din perioada 
1370-1390, iar dintre icoane, deosebit de importante sunt Icoana Maicii Domnului 
„Nădejdea celor deznădăjduiți” (sfârşitul secolului al XV-lea), Icoana Sfintei Eca- 
terina (a doua jumătate a secolului al XV-lea). 


Din cauza repetatelor incendii, mănăstirea este lipsită de alte obiecte de valoare. 

Radu Alexandru - Moaştele Sfântului Simeon, stâlpnicul 

Sfântul Simeon, stâlpnicul (aprox. 390 - 459) s-a nevoit vreme de 37 de ani în 
vârful unui stâlp, lângă Alep, Siria. Mai este cunoscut ca Sfântul Simeon stâlpnicul 
cel bătrân pentru a fi deosebit de Simeon stâlpnicul cel tânăr şi de Simeon 
stâlpnicul III (sec. V). Este sărbătorit în Biserica Ortodoxă pe 1 septembrie, dar şi 

în Biserica Ortodoxă Coptă (pe 29 pashons) şi în Biserica Romano-Catolică (pe 5 
ianuarie ). 


Din Sinaxar aflăm că la trei zile după moartea cuviosului, trupul său a fost mutat în 
Antiohia: "Luând sfintele moaşte cu psalmi şi cu cântări, le-au dus în Antiohia şi a 
ieşit toată cetatea în întâmpinare. Şi era acolo un om mut şi surd de patruzeci de 
ani. Acesta, cum a văzut sfântul trup al Cuviosului, îndată i s-a dezlegat legătura 
auzului şi a limbii, şi, căzând înaintea sfintelor moaşte, a strigat: "Bine ai venit, 
robule al lui Dumnezeu, că, iată, venirea ta m-a vindecat pe mine !" 


Primind antiohienii trupul sfântului mai de preţ decât aurul şi argintul l-au dus în 
biserica cea mare, făcându-se multe minuni şi tămăduiri la mormântul lui. 


După câţiva ani au zidit o biserică în numele cuviosului Simeon, stâlpnicul şi au 
mutat acolo sfintele lui moaşte.” 


O parte din Sfintele Moaşte ale Sfântului Simeon, stâlpnicul sunt păstrate în 
prezent în Mănăstirea Schimbarea la Faţă din Veria (Grecia). În acest aşezământ 
monahal se găseşte mâna dreaptă a Sfântului Simeon stâlpnicul, aflată într-o 
ferecătură de argint, având forma unei mâini. 

Aceasta ferecătură datează din 1939. Inainte de aceasta moaştele au fost păstrate 
într-o cutie iar istoria acesteia s-a pierdut cu trecerea timpului. Există numeroase 
mărturii care confirmă existenţa şi autenticitatea acestor sfinte moaşte. 


Multe minuni au fost consemnate din cele ce s-au petrecut în această mănăstire, la 
mâna dreaptă a Sfântului Simeon, stâlpnicul. 


In ziua prăznuirii sfântului, stareţul mănăstirii organizează o procesiune cu sfintele 
moaşte în satele din apropiere binecuvântând credincioşii. 


Notă: Astăzi, părți din moaştele sale se găsesc astăzi la Mănăstirile Hilandar şi 
Sfântul Pantelimon, din Muntele Athos, iar în ţara noastră la Catedrala din 
Constanţa, la biserica Sfânta Vineri-Pajura din Bucureşti, şi în alte sfinte locaşuri. 

Mănăstirea Sfântul Simeon stâlpnicul este un ansamblu monahal, datând încă din 
secolul al V-lea, astăzi ruinată, din localitatea Qalat Samaan (citadela lui Simeon), 
o aşezare izolată, aflată la 60 de kilometri distanță de Alep, Siria. Biserica centrală 
a fost construită deasupra "stâlpului" pe care s-a nevoit Sfântul Simeon. 


Stâlpnicii sunt o categorie aparte de călugări asceţi. Aceştia trăiau într-o maximă 
izolare, în vârful unui stâlp de lemn sau piatră, într-un spaţiu foarte strâmt şi fără 
acoperiş. Locul fiind foarte mic, nevoitorul nu putea sta decât în picioare sau în 
genunchi. Această formă de ascetism a apărut în Siria, în prima jumătate a 
secolului al V-lea, cel mai cunoscut practicant al ei fiind Sfântul Simeon stâlpnicul 
(t 459). 

Viaţa Sfântului Simeon o aflăm din trei surse diferite: 
= scrierile călugărului Antonie, care a luat parte la adormirea sfântului, 
scrise în limba greacă, 
— 0 scriere în aramaică, a doi alți nevoitori, Simeon fiul lui Apollon şi 
Barhtar Barudan; 
=> "Istoria" lui Teodoret de Cir. 


Sfântul Simeon s-a născut în anul 386, într-o micuță localitate din Munţii Amanus. 
După intrarea sa în monahism, nevoinţele acestuia au început să fie renumite 
printre creştini. 


În cele din urmă, el şi-a luat drept nevoinţă locuirea pe un stâlp înalt de peste 10 
metri. După 37 de ani petrecuţi pe stâlp, sfântul a trecut la Domnul în anul 459. 
Trupul său a fost dus, cu mare cinste, în Antiohia, fiind sărbătorit anual, la | 
septembrie. 

In mai puţin de câteva decenii, pe locul unde s-a nevoit Sfântul Simeon s-a ridicat 
un imens martirium. Acesta constă în nu mai puţin de patru biserici tip basilica, 
iradiind dintr-un centru octogonal ce încadra faimoasa coloană pe care a stat 
sfântul. 


Cei 5.000 de metri pătraţi de podea echivalează aproape cu podeaua Catedralei 
Sfânta Sofia, din Constantinopol. 


Mănăstirea Sfântul Simeon, stâlpnicul - scurt istoric 


Mănăstirea Sfântul Simeon, stâlpnicul se află la o distanţă de 40 de kilometri mai 
spre nord de Alep, Siria. Aceasta a fost construită pe vârful unui deal, la o 
altitudine de 800 de metri, loc pe care se afla coloana de piatră a sfântului. Prin 
apropiere trecea drumul roman ce lega Antiohia de Alep. 

Mănăstirea de lângă Alep este socotită drept bijuteria oraşelor antice (astăzi 
ruinate) din nordul Siriei. Oamenii ce vieţuiau aici, după propovăduirea creştină, 
duceau o viaţă foarte bine dezvoltată, însă aceasta a ţinut doar până la cucerirea 
arabă, în secolul al VII-lea. În mare parte, locuitorii se ocupau cu cultivarea 
măslinilor şi a viței de vie. 


Descoperirile arheologice au început de mai bine de un secol, scoțând la lumină, 
până astăzi, o mulţime de mănăstiri, sihaştrii şi biserici, în teritoriul dintre Alep, 
Antiohia şi Hama. Peste o sută de mănăstiri au fost găsite, iar acestea aveau o viaţă 
foarte activă, până spre sfârşitul secolului al XIII-lea. 


Bătăluile ce au avut loc între Imperiul Roman de Răsărit şi arabii musulmani au dus 
la transformarea locului într-un câmp de bătălie, mai toate clădirile fiind nevoite să 
îşi schimbe arhitectura. Astfel, fortificațiile au întărit fiecare locşor din această 
zonă. Acestea toate au dus la dispariţia treptată a economiei, multe dintre localităţi 
ajungând a fi părăsite. Astfel, în secolul al XIII-lea, zona era aproape complet 
părăsită. 

Se mărturiseşte despre acest deal cum că era complet pustiu, pe el neexistând decât 


o coloană înaltă de aproape 21 de metri, în jurul căreia exista un gărduleţ cu poartă. 


În foarte puţini ani (476-490), şi mulţumită efortului Sfântului Daniel stâlpnicul, 
ucenicul Sfântului Simeon, o catedrală uriaşă, o mănăstire, o casă de oaspeţi şi o 
biserică pentru Botezuri au căpătat formă. 


Catedrala de lângă Alep este una dintre cele mai minunate, din punct de vedere 
arhitectural. Astfel, clădirea îmbină într-un mod unic şi minunat planul de basilica 

cu cel de cruce greacă bizantină. În centrul bisericii în formă de cruce se află 
stâlpul de piatră al Sfântului Simeon, înconjurat de o navă octogonală, acoperită cu 
opt arce uriaşe. Arcele susțineau imensul acoperiş de lemn. Aripa pe unde se intră, 
cea sudică, are trei uşi imense cu trei frumoase arce de piatră. 


După invazia arabă din anul 638, locul a ajuns foarte slab locuit, adesea suferind 
atacuri. În această perioadă, aripa estică va fi incendiată. Potrivit unei scrieri în 
limba greacă şi siriacă, din anul 969, locul păstra încă o mănăstire cu ceva călugări 
ce a fost recâştigată de Imperiul Roman de Răsărit. 


Când împăratul bizantin Nichifor Focas i-a învins pe arabii lui Hamadani la Alep, 
în anul 969, a fortificat şi această mănăstire, care ocupa un punct oarecum 

Potrivit scrierilor, mănăstirea Sfântului Simeon stâlpnicul a fost restaurată în anul 
979, "în zilele împăraților Vasile al II-lea şi Constantin al VIII-lea”. După ce 
conducătorul loan Tizmisis a ocupat mănăstirea, creştinii au reînceput viaţa 
monahală de odinioară. Acum se va modifica şi interiorul mănăstirii, atât al 
bisericii, cât şi al clădirilor pentru chilii. Tot acum se vor construi şi cele 13 turnuri 
de apărare ce înconjoară mănăstirea. 


Și astăzi se mai poate vedea stâlpul de piatră al Sfântului Simeon, cu toate că din 
ce era odinioară nu a mai rămas decât o bucată de piatră înaltă de doi metri. 
Creştinii au luat, treptat, câte o bucăţică de piatră din acesta, drept binecuvântare. 
În jurul stâlpului se poate vedea încă şi cele basilica în formă de cruce: patru hale 
imense ce iradiază parcă din centru. 

Aripa estică a basilicii este cea mai mare dintre toate cele patru, în aceasta fiind 
ținute mai toate slujbele din mănăstire. Lângă zidul sudic al basilicii se află capela 
şi curtea mănăstirii. 

